ജോസ്പ്രകാശും സൈക്കോയും കോമ്പാറമുക്കിലെ എഗ്രിമെന്റും(ഓര്‍മ്മക്കുറിപ്പ്)\nഅഭിനയകലയിലെ ചടുലപ്രതിഭ, മലയാള സിനിമയുടെ സുവര്‍ണകാലത്ത് നിറഞ്ഞുനിന്ന പ്രതിനായക വ്യക്തിത്വം, വിഭജന കാലത്ത് സൈന്യത്തിലായിരുന്നപ്പോള് മഹാത്മാഗാന്ധിയുടെ അംഗരക്ഷകന് സാക്ഷാല് ജോസ്പ്രകാശ് എന്ന അനുഗ്രഹീത കലാകാരന് വിട പറഞ്ഞിട്ട് മാര്‍ച്ച് ഇരുപത്തിനാലിന് ആറു വര്‍ഷം തികയുകയാണ്. കോട്ടയംകാരന് കെ. ബേബി ജോസഫ് എന്ന വിമുക്ത ഭടന്റെ ഉള്ളില് ഒരു കലാകാരന് ഒളിച്ചിരിപ്പുണ്ട് എന്ന് തിരിച്ചറിഞ്ഞത് തിക്കുറിശ്ശി സുകുമാരന് നായര് എന്ന എക്കാലത്തെയും സര്‍വ്വകലാവല്ലഭനാണ്. പല സിനിമകളിലും അഭിനയിച്ചെങ്കിലും നാടകാഭിനയവും ഗാനാലാപനവുമായി കലാരംഗത്തു നിലയുറപ്പിക്കുവാന് ശ്രമിച്ച ബേബി ജോസഫിന് ജോസ്പ്രകാശ് എന്ന പേര് നല്‍കി മലയാള സിനിമയുടെ വെള്ളിവെളിച്ചത്തിലേക്ക് കൈ പിടിച്ചുയര്‍ത്തിയത് തിക്കുറിശ്ശിയാണ്. അക്കാലത്തു 1963 ല് നീലാ പ്രൊഡക്ഷന്‍സിന്റെ ബാനറില് പി. സുബ്രമണ്യം മുട്ടത്തു വര്‍ക്കിയുടെ തിരക്കഥയില് സ്‌നാപകയോഹന്നാന് സിനിമയാക്കുന്നു. ടൈറ്റില് റോളില് സ്‌നാപകയോഹന്നാന് ആയി സുബ്രമണ്യം സ്വാമിയോട് തിക്കുറിശ്ശി നിര്‍ദേശിച്ചത് ജോസ്പ്രകാശിനെയാണ്. സ്വാമി അത് സമ്മതിക്കുകയും ചെയ്തു. അങ്ങനെ ആ സിനിമയില് ജോസ്പ്രകാശ് സ്‌നാപകയോഹന്നാന് എന്ന നായക കഥാപാത്രമായി തിളങ്ങി. പ്രേംനസീര്, തിക്കുറിശ്ശി, എസ്. പി. പിളള, മിസ്സ്‌കുമാരി , അടൂര് പങ്കജം എല്ലാം സഹനടീനടന്മാര്. സ്‌നാപകയോഹന്നാന് ഇംഗ്ലീഷിലേക്ക് മൊഴിമാറ്റം ചെയ്തു പണം വാരിയെങ്കിലും ജോസ്പ്രകാശിന് സാമ്പത്തിക നേട്ടമൊന്നും ഉണ്ടായില്ല. പ്രതിസന്ധികളില് തളരാതെ ആത്മധൈര്യവും കലക്ക് വേണ്ടിയുള്ള സ്വയം സമര്‍പ്പണവും കൊണ്ട് മുന്നൂറില്പരം സിനിമകളിലൂടെ ജോസ്പ്രകാശ് മലയാളികളുടെ അനശ്വരകാലാകാരനായി.\nഒരു നാടക സിനിമ നടനല്ലാത്ത ജോസ്പ്രകാശ് എന്ന പച്ച മനുഷ്യന്റെ ഹ്രദയവിശാലതയാണ് ഈ ഓര്‍മ്മക്കുറിപ്പ് എഴുതാന് എന്നെ പ്രേരിപ്പിച്ചത്. അറുപതുകളുടെ പകുതിയില് നാടകഭ്രാന്തും ജീവിതമാര്‍ഗത്തിന് ഒരു ട്യൂട്ടോറിയല് കോളേജുമായി കൂത്താട്ടുകുളത്തു കഴിഞ്ഞ ഒരു ഭൂതകാലമുണ്ടായിരുന്നു എനിക്ക്. കഌസ്സില്ലാത്ത ഒരു ദിവസം ഞാന് ഓഫീസിലിരിക്കുമ്പോള് എന്റെ ഒരു സുഹൃത്ത് അയാളുടെ സുഹൃത്തായ ജോസ്പ്രകാശുമായി എന്റെ ഓഫീസില് വന്നു. ജോസ്പ്രകാശ് എന്ന സിനിമ നടനെ ഞാന് ആദ്യമായി പരിചയപ്പെട്ടു. സ്‌നാപകയോഹന്നാന് ഞാന് രണ്ടു പ്രാവശ്യം കണ്ടതുകൊണ്ട് അല്പം ആരാധനയും കൂടി. ഞങ്ങളുടെ ട്യൂട്ടോറിയല് കോളേജിന്റെ പരിതാപകരമായ അവസ്ഥയും സയന്‍സ് വിഷയങ്ങള്‍ക്ക് ഒരു ലാബ് ഇല്ലാത്തതിനാല് കുട്ടികള് അനുഭവിക്കുന്ന ബുദ്ധിമുട്ടുകള് എല്ലാം പൊതുവായി സംസാരിക്കുന്നതിനിടയില് ഒരു ജാഡയുമില്ലാതെ ഞാന് പറഞ്ഞു. അപ്പോള് ജോസ്പ്രകാശ് ഒരു നിര്‍ദേശം വച്ചു. കോളേജ് ലാബിന്റെ ധനശേഖരണാര്‍ത്ഥം ഒരു നാടകം നടത്താം . നാടകഭ്രാന്തനായ ഞാന് സമ്മതിക്കുകയും ചെയ്തു. ജോസ്പ്രകാശിന് അന്ന് കോട്ടയം നാഷണല് തീയേറ്റേഴ്‌സ് എന്ന നാടക ട്രൂപ്പുണ്ട്. ''സൈക്കോ'' എന്ന പോലീസ് കഥയാണ് ആ വര്‍ഷത്തെ നാടകം. അദ്ദേഹം കഥ പറഞ്ഞു. ഞങ്ങള്‍ക്ക് ഇഷ്ടപ്പെട്ടു. നാടകാവതരണത്തിന് എഴുന്നൂറ്റന്പത് രൂപ കൊടുക്കണം. ടിക്കറ്റ് വച്ച് നടത്തുമ്പോള് കുറെ ലാഭമുണ്ടാക്കാം എന്ന് കണക്കുകൂട്ടി. നാടകം ബുക്ക് ചെയ്യാന് പിറ്റേദിവസം എറണാകുളത്തു വച്ച് കാണാമെന്ന ഉറപ്പോടെ ഞങ്ങള് പിരിഞ്ഞു.\nഎറണാകുളത്തെ കോബാറമുക്ക് കള്ളുഷാപ്പ് തെങ്ങിന്‍കള്ളിനും കരിമീന്‍കറിക്കും അന്ന് പ്രസിദ്ധമാണ്. ഞാനും എന്റെ ഒരു സുഹൃത്തും ജോസ്പ്രകാശും അവിടെയാണ് സമ്മേളിച്ചത് . നുരഞ്ഞു പൊങ്ങുന്ന തെങ്ങിന്‍കള്ളിന്റെ ലഹരിയില് പൊള്ളിച്ച കരിമീനിന്റെ രുചിയില് ഞങ്ങള് കൂടുതല് അടുക്കുക ആയിരുന്നു. ആകാശത്തിനു കീഴെയുള്ള മിക്ക വിഷയങ്ങളെക്കുറിച്ചും ഞങ്ങള് സംസാരിച്ചു. രാവിലെ പത്തുമണിക്ക് തുടങ്ങിയ നാടക ബുക്കിങ് വൈകുന്നേരം നാലുമണി വരെ നീണ്ടു. ഷാപ്പിലെ പറ്റ് ഞാന് തീര്‍ത്തതുകൊണ്ടു നാടകത്തിന് അഡ്വാന്‍സ് കൊടുക്കാന് പറ്റിയില്ല. എന്നാല് നാടകത്തുക ഞങ്ങളോടുള്ള പ്രത്യേക പരിഗണനയില് അഞ്ഞൂറുരൂപയാക്കി കുറച്ചു തന്നു.\nനാടക ദിവസമെത്തി. നല്ല പബ്ലിസിറ്റി കൊടുത്തതുകൊണ്ടും കോളേജ് ലാബിന്റെ ധനശേഖരണാര്ഥമായതുകൊണ്ടും തിയേറ്റര് ഹാള് ഹൗസ് ഫുള് ആയിരുന്നു. ഞങ്ങള് തമ്മിലുള്ള അടുത്ത ബന്ധം കൊണ്ടാകണം നാടകത്തിനു മുന്‍പ് പണമാവശ്യപ്പെട്ടില്ല. നാടകം വന്‍വിജയം. ജോസ്പ്രകാശും കോട്ടയം നാരായണനും ശ്രീമൂലനഗരം വിജയനും നടി സുജാതയുമെല്ലാം തകര്‍ത്തഭിനയിച്ചു . കോളേജിലെ കുട്ടികളെ ആണ് ടിക്കറ്റ് കൗണ്ടറില് ഇരുത്തിയത്. നാടകം തുടങ്ങിയപ്പോള് മുഴുവന് കളക്ഷനുമായി കുട്ടികള് സ്ഥലം വിട്ടു. ട്രൂപ്പ് മാനേജര് നാടകം കഴിഞ്ഞ് എന്നോട് പണമാവശ്യപ്പെട്ടപ്പോള് കൊടുക്കാന് ഒന്നുമില്ല. എന്റെ നിസ്സഹായത കണ്ട് ജോസ്പ്രകാശ് നാടക വാനുമായി സ്ഥലം വിട്ടു. കാരണം എന്നെ പരിചയപ്പെട്ടത് അദ്ദേഹത്തിന്റെ ഉറ്റ സുഹൃത്തില് കൂടിയാണല്ലോ.\nകൂത്താട്ടുകുളം സര്‍ക്കാര് ആശുപത്രിയിലെ ഉപയോഗ ശൂന്യമായ ടെസ്റ്റ് ട്യൂബുകളും വീട്ടില് റബ്ബര് പാല് പ്രോസസ്സ് ചെയ്‌യാന് വച്ചിരുന്ന സള്‍ഫൂരിക്ക് ആസിഡും വടകര കത്തോലിക്കാ പള്ളി ശവക്കോട്ടയിലെ അസ്ഥിക്കുഴിയില് നിന്നും വികാരിയച്ഛനറിയാതെ പാതിരാത്രിയില് ഞങ്ങള് മോഷ്ടിച്ച മനുഷ്യന്റെ തലയോട്ടികളും തുടയെല്ലുകളും കൊണ്ട് രണ്ടു ദിവസത്തിനകം സയന്‍സ് ലാബ് ഞങ്ങള് ഉല്‍ഘാടനം ചെയ്തു.\nപിന്നീട് ജോസ്പ്രകാശ് സിനിമയില് തെരക്കായപ്പോള് ഞാന് ബന്ധപ്പെടാന് ശ്രമിച്ചിട്ടില്ല. 2005 ല് ഞാന് എറണാകുളത്തു ജോലി ചെയ്യുമ്പോഴാണ് അറിയുന്നത് അദ്ദേഹം പ്രമേഹ രോഗിയായി വലതു കാല് മുറിച്ചു മകന്റെ വീട്ടില് ആണെന്ന്. ഞാന് വളഞ്ഞമ്പലത്തു ചിറ്റൂര് റോഡിലുള്ള പ്രകാശ് ഭവനില് എത്തി. നാല്‍പ്പത് വര്‍ഷത്തിന് ശേഷം കണ്ടപ്പോള് ആദ്യം മനസ്സിലായില്ലെങ്കിലും കൂത്താട്ടുകുളത്തെ സൈക്കോ നാടകാവതരണത്തിന്റെ കാര്യം പറഞ്ഞപ്പോള് എന്നെ അദ്ദേഹത്തിന്റെ കട്ടിലില് പിടിച്ചിരുത്തി. അപ്പോള് മകന്റെ ഭാര്യ രണ്ടു കപ്പു ചായയുമായി എത്തി. പിന്നീടാണ് ഞാന് കോബാറമുക്ക് കള്ളുഷാപ്പിലെ എഗ്രിമെന്റിന്റെ കഥ പറയാന് തുടങ്ങിയത്. കഥ പറഞ്ഞവസാനിപ്പിക്കുമ്പോള് അദ്ദേഹം ഗതകാലങ്ങളിലൂടെ മനസ്സുകൊണ്ട് ഒരു മടക്കയാത്ര നടത്തി. അവസാനകാലത്തു ഇതുപോലുള്ള കഥകള് പറയുവാന് സുഹൃത്തുക്കള് എത്തുന്നില്ലല്ലോ എന്ന് പറഞ്ഞ് വിഷാദത്തോടെ എന്നോട് യാത്ര പറയുമ്പോള് എന്റെ ഉള്ള് നിറഞ്ഞു ഒരു നല്ല ദിവസം ഈ വലിയ മനുഷ്യന് കൊടുക്കാന് കഴിഞ്ഞല്ലോ എന്ന ആത്മസംതൃപ്ത്തിയില്.\nപ്രതിബദ്ധതയില്ലാത്ത അമേരിക്കന് മലയാളി\nഅറുപതുകളുടെ ആരംഭത്തിൽ വിയറ്റ്നാം യുദ്ധത്തിൽ ഗുരുതരമായ പരുക്കുകൾ ഏറ്റ പട്ടാളക്കാരെ കൊണ്ട് അമേരിക്കയിലെ ആശുപത്രികൾ നിറഞ്ഞു. ആശുപത്രികളിൽ നഴ്സുമാർ തികയാതെ വന്നു. ഒഴിവുകൾ ക്രമാതീതമായി വർദ്ധിച്ചു. ഇൗ സമയം കേരളത്തിലും ഇന്ത്യയിലെ വിവിധ ആശുപത്രികളിലും ജോലി ചെയ്തിരുന്ന മലയാളി നഴ്സുമാർ മെച്ചപ്പെട്ട തൊഴിലവസരങ്ങൾ തേടി അമേരിക്കയിലേക്ക് പ്രവഹിക്കുവാൻ തുടങ്ങി. അവരുടെ സേവനം ഇവിടെ അംഗീകരിക്കപ്പെട്ടു. തുടർന്ന് അവരുടെ ഭർത്താക്കന്മാർ, മാതാപിതാക്കൾ, സഹോദരങ്ങൾ എല്ലാം ഇങ്ങോട്ടെത്തി. അങ്ങനെ ജീവിതത്തിന്റെ പച്ചപ്പ് തേടിയുള്ള മലയാളിയുടെ അമേരിക്കയിലേക്കുള്ള കുടിയേറ്റത്തിന്റെ പൊതുവായ കഥ അവിടെ ആരംഭിച്ച് ഇന്നും അനുസ്യൂതം തുടരുന്നു.\nഅമേരിക്ക എന്ന വ്യത്യസ്ഥ സംസ്കാരത്തിന്റെ ഭൂമികയിലേക്ക് പറിച്ച് നടപ്പെട്ട മലയാളി പിറന്ന നാടിന്റെ സംസ്കാരത്തേയും ഒപ്പം കൂട്ടി. വേളാങ്കണ്ണി മാതാവ്, പരുമല തിരുമേനി, ഗുരുവായൂരപ്പൻ, ശബരിമല ശാസ്താവ്, മകരവിളക്ക്, തിരുവോണം, വിഷു അങ്ങനെ എല്ലാം കൂടെ പോന്നു. അമേരിക്കൻ മലയാളി അങ്ങനെ കറ തീർന്ന കത്തോലിക്ക നായി, പൊന്തിക്കോസ്ഥായി, പാത്രിയർക്കീസ് ആയി, ഓർത്തഡോക്സ് ആയി, നായരായി, നമ്പൂരിയായി, ഈഴവൻ ആയി, അമ്പല - പള്ളി പ്രവർത്തനമായി, സാമൂഹ്യ ജീവിതത്തിന്റെ പ്രമാണം പഠിക്കാത്ത പ്രമാണിയായി. മലയാളിക്ക് തെരക്കായി. തെറ്റ് പറയാനാവില്ല. ഇതെല്ലാം മലയാളിയുടെ സംസ്കാരത്തിന്റെ ഭാഗമാണെന്ന് സൗകര്യപൂർവം പറഞ്ഞൊഴിയാം.\nഎന്നാല് വിവേകമില്ലാത്ത മലയാളിയുടെ അഹങ്കാരത്തിന്റെ കഥ വ്യക്തമായി പറയേണ്ടതുണ്ട്. പിറന്നു വീണ കുഞ്ഞിനെ സംരക്ഷിക്കുന്ന മാതാവിനെ പോലെ അമേരിക്ക നമ്മളെയും നമ്മുടെ പരമ്പര കളെയും കാലങ്ങളായി സംരക്ഷിച്ച് പോരുന്നു. എല്ലാ സൗകര്യങ്ങളും നമുക്കിവിടെ കിട്ടുന്നു. നെറികേടിനെ നെഞ്ചിലേറ്റിയ ഒരോ മലയാളിയും തുറന്ന മനസ്സോടെ ഒരാത്മപരിശോധന നടത്തേണ്ട സമയമായി. അന്തരിച്ച അമേരിക്കൻ പ്രസിഡന്റ് ജോൺ. എഫ്. കെന്നഡിയുടെ പ്രസിദ്ധമായ വാക്കുകൾ ഇവിടെ പ്രസക്തമാണ്:\nഒന്നും ചോദിക്കാതെ എല്ലാം ഇൗ രാഷ്ട്രം നമുക്ക് തന്നപ്പോൾ, നമ്മൾ എന്താണ് തിരിച്ചു കൊടുത്തത്? നാമിവിടെ ജോലി ചെയ്യുന്നു,ചെയ്തിട്ടുണ്ട്. എവിടെ ആണെങ്കിലും ജീവിക്കണമെങ്കിൽ ജോലി ചെയ്യണം. എന്നാല് അതിനെല്ലാം അപ്പുറം, നമുക്കും നമ്മുടെ മാതാപിതാക്കൾക്കും സഹോദരങ്ങൾക്കും സന്തതി പരമ്പരകൾ ക്കും ജന്മ നാട്ടിലേക്ക് തിരിച്ച് പോകാത്ത രീതിയിൽ ഒരു വലിയ ജീവിതം തന്നപ്പോൾ, നാം ഇൗ രാഷ്ട്രത്തിന് നല്കിയ സംഭാവന എന്താണ്? ദേശസ്നേഹം എന്ന മഹത്തായ കർത്തവ്യതെ സൗകര്യപൂർവം മറന്ന് വ്യക്തി ജീവിതത്തിൻെറ സ്വാർത്ഥത യെ വാരിപ്പുണർന്നു.\nജാതി മത രാഷ്ട്രീയ പശ്ചാത്തലം നോക്കാതെ വളരെ വിശാലമായ കാഴ്ചപ്പാടോടെ അമേരിക്ക നമുക്ക് പൗരത്വം നല്കി. അമേരിക്കൻ ദേശീയ പതാകയെ സാക്ഷി നിറുത്തി ഇൗ രാജ്യത്തോട് കൂറ് പുലർത്തി കൊള്ളാമെന്ന് നെഞ്ചിൽ കൈ വച്ച് നാം സത്യ പ്രതിജ്ഞ ചെയ്തു. ആ പ്രതിജ്ഞ ഇല് മുഴുവൻ ഹൃദയ വിശുദ്ധി ഉണ്ടായി രുന്നോ ? ഇൗ രാജ്യത്തോട് നമുക്ക് പ്രതിബദ്ധത ഇല്ലേ? നാം ഇന്നനുഭവിക്കുന്ന ആനുകൂല്യങ്ങൾ ഏറെ വർഷങ്ങൾക്ക് മുൻപുള്ള അമേരിക്കയിലെ നിയമങ്ങൾക്കനുസരിച്ചാണ്. കാലം വളരെ മുൻപോട്ട് പോയി. നമ്മൾ അനുഭവിക്കുന്ന ജീവിത സൗകര്യങ്ങൾക്ക് ഏറ്റക്കുറച്ചിലുകൾ വന്നേക്കാം. ഇതിലും മെച്ചമായ ജീവിത സൗകര്യങ്ങൾ നമ്മുടെ പുതിയ തലമുറക്ക് ആവശ്യമാണ്. അതുകൊണ്ട് അമേരിക്കയിലെ ഭരണ സംവിധാനത്തിൽ ഒരു തരത്തിലല്ലെങ്കിൽ മറ്റൊരു തരത്തിൽ ഭാഗമാകേണ്ടതും നിയമ നിർമാണങ്ങൾ നമുക്കും പ്രയോജന പ്പെടുന്ന തലത്തിലേക്ക് ഉയരേണ്ടതും നമ്മുടെ കൂടെ ആവശ്യമാണ്. വിരലിൽ എണ്ണാവുന്ന ചിലർ രംഗത്തുള്ളത് വിസ്മരിക്കുന്നില്ല.\nഇവിടെ കൗൺസിലുക ളിലും പൊതു വിദ്യാഭ്യാസ - ലൈബ്രറി ബോർഡുക ളിലും എല്ലാം സൃഷ്ടിപരമായ പ്രവർത്തനങ്ങൾ കാഴ്ചവെക്കാൻ നമുക്ക് അവസരങ്ങൾ ഉണ്ടു്. നമ്മൾ അതിന് ശ്രമിക്കാത്ത തുകൊണ്ടാണ്. പള്ളി പ്രവർത്തനങ്ങൾക്ക് ഫണ്ട് ശേഖരണത്തി നും അമ്പലങ്ങളിൽ വിശേഷാൽ പൂജ നടത്തുന്നതിനും വർഗീയ വിഷം ചീറ്റുന്ന അണലി പറ്റങ്ങൾക്ക് അത്താഴ പൂജ നടത്തുന്നതിനും കൂട്ടി കൊടുപ്പുകാരനും കരിച്ചന്തക്കാരനും വിടുപണി ചെയ്യുന്ന രാഷ്ടീയനപുംസകങ്ങള്‍ക്ക് അമേരിക്കൻ മണ്ണിൽ കാവടി ആടുന്നതിനും നമുക്ക് സമയമുണ്ട്. അതെങ്ങനെ, അലക്കൊഴിഞ്ഞിട്ട് വേണ്ടേ കാശിക്ക് പോകാൻ !!\nഇവിടുത്തെ ഭരണ സംവിധാനങ്ങളുമായി സഹകരിച്ച് ജാതി - മത - രാഷ്ട്രീയ സങ്കുചിത ചിന്തകൾ ഇല്ലാതെ സ്വതന്ത്രചിന്തയോടെ വിശാലമായ കാഴ്ചപ്പാടിൽ സൃഷ്ടിപരമായ പ്രവർത്തനങ്ങൾ കാഴ്ച വെക്കാൻ തുറന്ന മനസ്സോടെ ഓരോ മലയാളിയും മുന്നോട്ട് വന്ന് മലയാളത്തിന്റെ നിറമുള്ള മലയാളത്തിന്റെ മണമുള്ള ഒരു പുത്തൻ സാംസ്കാരിക അടിത്തറയ്ക്ക് രൂപം നൽകേണ്ട സമയമായി. അറുപതുകളിൽ നമ്മുടെ പൂർവികരായ മലയാളി നഴ്സുമാർ അമേരിക്കയിൽ അംഗീകരിക്കപ്പെട്ട അതേ അളവിൽ ഓരോ മലയാളിയും ഇന്ന് അമേരിക്കയിൽ അംഗീകരിക്ക പ്പെടണം - അത് കാലത്തിന്റെ അനിവാര്യത കൂടിയാണ്.\nഭജനക്കുടിലിലെ ഭദ്രകാളി (സംഭവകഥ)\n1964 ലെ ഒരു വൃശ്ചിക പുലരി. ഓച്ചിറ പരബ്രഹ്മ ക്ഷേത്രത്തിലെ പന്ത്രണ്ട് വിളക്ക് മഹോത്സവത്തിന്റെ പന്ത്രണ്ടാം ദിവസം. കോളേജില് എന്റെ സഹപാഠി ആയിരുന്ന ഓച്ചിറക്കാരന് ദശപുത്രന്റെ ക്ഷണമനുസരിച്ച് ഉത്സവം കൂടാന് ഞാന് കൂത്താട്ടുകുളത്ത് നിന്നും പുലര്‍ച്ചെ ഓച്ചിറയില് എത്തി.\nനാല്പതോളം ഏക്കര് വിസ്തൃതിയുള്ള ക്ഷേത്ര പരിസരം. ഇന്നവിടെ ഉള്ളത്‌പോലെ ഓംകാര സത്രമോ പരബ്രഹ്മ സത്രമോ ഗസ്റ്റ് ഹൗസുകളോ ഒന്നുമില്ലാത്ത കാലം. പരബ്രഹ്മ സന്നിധാനം ഒഴിച്ചാല് വനവൃക്ഷങ്ങളും കാട്ടു ചെടികളും നിറഞ്ഞ വനഭൂമി. അങ്ങിങ്ങായി കട്ടുവള്ളികള് പടര്‍ന്നു\nകയറിയ ആല്‍ത്തറകള്. സന്നിധാനത്തില് നിന്നകന്ന് അവിടവിടെ ഓല കെട്ടിയുണ്ടാക്കിയ ഭജനക്കുടിലുകളിലും ആല്‍ത്തറകളിലും ഭജനം പാര്‍ക്കുന്ന ഭക്തജനങ്ങള്.\nക്ഷേത്ര പരിസരത്ത് സുഹൃത്തിനെ തേടി ഞാന് അലഞ്ഞു. അവനെ ഒരിടത്തും കണ്ടില്ല. അന്ന് രാത്രിയില് നടക്കാനിരിക്കുന്ന കെ.പി.എ.സി.യുടെ നാടകത്തെക്കുറിച്ചും ഓച്ചിറ രാമചന്ദ്രന്റെ കഥപ്രസംഗത്തെക്കുറിച്ചുമുള്ള വിവരണങ്ങള് ഉച്ചഭാഷിണിയിലൂടെ കേള്‍ക്കാം. നേരം സന്ധ്യ ആകുന്നു. സന്നിധാന പരിസരത്തെ നിയോണ് വിളക്കുകള് ഒഴിച്ചാല് ക്ഷേത്രഭൂമി ഇരുളിലാണ്. കൗമാരം വിട്ടുമാറാത്ത എനിക്ക് നേരിയ ഭയത്തിന്റെ തരിപ്പ്. അപ്പോഴാണ് ഇരുളില് നിന്നും ഒരു കൈ എന്റെ ചുമലില് സ്പര്‍ശിച്ചത്. ഞാന് ഞെട്ടി തിരിഞ്ഞു നോക്കി. നീളന് മുടിയും നീണ്ട താടി രോമങ്ങളും മുറുക്കി ചുമപ്പിച്ച ചുണ്ടുകളും കറയുള്ള പല്ലുകളും ചുമന്നു തുടുത്ത കണ്ണുകളും ഉള്ള കാവി വേഷധാരിയായ ഒരു സന്യാസിയുടെ ഭീകര രൂപം. മദ്യത്തിന്റെ രൂക്ഷഗന്ധം. അയാള് തടികൊണ്ട് ഉണ്ടാക്കിയ ഒരു കാല് പാദത്തിന്റെ രൂപം എന്റെ കയ്യില് തന്ന് സന്നിധാനത്തേക്ക് നടക്കാന് ആജ്ഞാപിച്ചു. യാന്ത്രികമായി അനുസരിക്കാന് മാത്രമേ എനിക്ക് കഴിഞ്ഞുള്ളു.\nസന്നിധാനത്ത് എത്തുന്നതിന് മുന്‍പായി ആളില്ലാത്ത ഒരു കോണിലെത്തിയപ്പോള് നില്‍ക്കാന് ആജ്ഞാപിച്ചു. എന്നിട്ട് കാല്‍പാദം അയാള് തിരികെ വാങ്ങി ഇരുപത് രൂപ ആവശ്യപ്പെട്ടു. തന്നില്ലെങ്കില് കൊന്ന് കൊക്കയില് എറിയും എന്ന ഭീഷണിയും. ഭീതിയോടെ ഇരുപത് രൂപ അയാളെ ഏല്പ്പിച്ചു തിരികെ പോകാന് തുടങ്ങിയപ്പോള്, അതേ രൂപത്തിലുള്ള മറ്റൊരു സന്യാസി എവിടെ നിന്നോ പ്രത്യക്ഷപ്പെട്ട് തടിയില് തീര്‍ത്ത ' കൈ ' യുടെ രൂപവും ആയി മുന്നില്. സന്നിധാനത്ത് പോകുമ്പോള് ' കൈ ' പിടിച്ചുകൊണ്ട് പോകണമെന്നാണ് ക്ഷേത്ര നിയമം എന്ന് പറഞ്ഞു കൊണ്ട് ' കൈ ' എന്റെ കയ്യില് തന്ന് മുന്നോട്ട് നടക്കാന് ആജ്ഞാപിച്ചു. ഇദ്ദേഹത്തില് നിന്നും ചാരായത്തിന്റെ രൂക്ഷ ഗന്ധം. ഞാന് ' കൈ ' യുമായി രണ്ടടി നടന്നപ്പോള് നില്‍ക്കാന് പറഞ്ഞ് ' കൈ ' അയാള് തിരികെ വാങ്ങി. അയാള്‍ക്കും വേണം സന്നിധാന നേര്‍ച്ചയായി ഇരുപത് രൂപ. കൊടുക്കുവാന് മടിച്ചപ്പോള് മൂര്‍ച്ചയുള്ള ഒരു കത്തിയെടുത്ത് എന്റെ കൈ വിരലുകള് മുറിക്കുമെന്ന് ഭീഷണിപ്പെടുത്തി. ഞാന് കരഞ്ഞ് പറഞ്ഞു എന്റെ കൈവശം പതിനഞ്ച് രൂപയെ ഉള്ളു. അതും കൊടുത്ത് അവിടെ നിന്നും ഇരുട്ടിലൂടെ ഓടി. ഒരു ആല്‍ത്തറ യോട് ചേര്‍ന്നുള്ള ഒരു ഭജനക്കുടിലിന്റെ സമീപമെത്തി. കുടിലിന്റെ വാതിലിലൂടെ കരിവളകളിട്ട ഒരു കറുത്ത കൈ ശക്തിയോടെ പിടിച്ച് വലിച്ച് എന്നെ കുടിലിനകത്തേക്ക് കയറ്റി. സത്യത്തില് കുടിലിന്റെ തറയിലേക്ക് എന്നെ തള്ളിയിടുക ആയിരുന്നു.\nആറടിയോളം പൊക്കം. കറുത്ത് തടിച്ച ആജാനുബാഹുവായ ഒരു സ്ത്രീരൂപം രാക്ഷ്‌സീയ ഭാവത്തില്. കൈ നിറയെ കരിവളകള്. മുറുക്കി ചുവപ്പിച്ച ചുണ്ടുകളും പുകയില ക്കറയുള്ള പല്ലുകളും. നിറഞ്ഞ മാറില് പല അടക്കുകള് ആയുള്ള രുദ്രാക്ഷ മാലയും മണ്ണെണ്ണ വിളക്കിന്‍റെ അരണ്ട വെളിച്ചത്തില് എനിക്ക് കാണാമായിരുന്നു. നിലത്ത് വീണ എന്നെ അവര് വരിഞ്ഞു മുറുക്കി. എന്റെ ബലിഷ്ഠമായ എല്ലുകള് ഒടിയുന്നതുപോലെ...\nഉത്സവം കാണാന് എത്തിയത് ആണെന്ന് ഞാന് കരഞ്ഞു പറഞ്ഞു. അപ്പോല് അവള് "സന്നിധാനത്ത് പ്രാര്‍ത്ഥിക്കുന്നതും എന്നെ പ്രാപിക്കുന്ന തും ഒന്നുതന്നെ. ഈ ഭജനക്കുടിലിലെ ദേവിയാണ് ഞാന്. ദേവീ പ്രസാദം ഞാനിന്ന് നിനക്ക് തരും". രക്ത നിറമുള്ള കണ്ണുകള് തുറിച്ച് അവളുടെ നീണ്ട നാക്ക് പുറത്തേക്ക്... ശരിക്കും ഭദ്രകാളി പോലെ.\nകാമവികാരം തലക്ക് പിടിച്ച അവള് എന്നെ അവളോട് ചേര്‍ത്ത് പിടിച്ചപ്പോള് ആ പിശാചിന്റെ കയ്യില് ഞാന് ആഞ്ഞ് കടിച്ചു. വേദന കൊണ്ട് പുളഞ്ഞ അവര് പിടി വിട്ടു. ഈ സമയം ഓലക്കുടിലിന്റെ വാതില് തട്ടിതെറിപ്പിച്ചു ഞാന് പുറത്തു ചാടി. ഭക്തജനങ്ങളുടെ ഇടയിലൂടെ എങ്ങോട്ടെന്നറിയാതെ ഞാനോടി, ആ രക്ത യക്ഷി പുറകെ ഉണ്ടോ എന്ന് നോക്കിക്കൊണ്ട്.\nഓടിയും നടന്നുമായി ഞാന് ഹൈവേയില് എത്തി, നഗ്‌നപാദനായി. എന്റെ ചെരുപ്പുകള് കുടിലില് എവിടെയോ ഇട്ടിട്ടാണ് ഞാന് ജീവനും കൊണ്ടോടിയത്. ഞാന് തീര്‍ത്തും അവശന് ആയിരുന്നു. കയ്യില് പണവുമില്ല. ഹൈവേയിലൂടെ ഏഴ് കിലോമീറ്റര് നടന്ന് കയംകുളത്ത് എത്തി. തളര്‍ന്ന് അവശനായി അവിടെ ഒരു ഹോട്ടലില് കയറി. ഇപ്പോഴും ഞാനോര്‍ക്കുന്നു. കുട്ടന് പിളളയുടെ ഭഗവതി വിലാസം ഹോട്ടല്.\nഅവശനായ എന്നെ കണ്ടപ്പോള് ഒന്നും ചോദിക്കാതെ കുട്ടന് പിള്ള ചേട്ടന് ഒരു കട്ടന് കാപ്പി തന്നു. പിന്നീട് കാര്യങ്ങല് ചോദിച്ചറിഞ്ഞു. ആ രാത്രി അവിടെ വിശ്രമിച്ച് പിറ്റെ ദിവസം വെളുപ്പിന് കുട്ടന് പിള്ള ചേട്ടന് ദയവ് തോന്നി എനിക്ക് തന്ന ഏഴ് രൂപയുമായി ഞാന് മുവ്വാറ്റുപുഴ ബസില് കയറി കൂത്താട്ടുകുള ത്തിനുള്ള മടക്കയാത്രയ്ക്ക്.\n1962 നവംബറിലെ ഒരു സായാഹ്നം. സ്ഥലം മറീന ബീച്ച് മദ്രാസ്. അതിര്‍ത്തിയില് ഇന്ത്യന് ജവാന്മാര് ചൈന പട്ടാളത്തെ നിലംപരിശാക്കി മുന്നേറുന്നു. ഇന്ത്യന് സൈന്യത്തിന് ഐക്യദാര്‍ഢ്യം പ്രകടിപ്പിച്ചുകൊണ്ട് അന്നത്തെ തമിഴ് നാട് (മദ്രാസ് ) മുഖ്യമന്ത്രി കെ. കാമരാജ് പ്രസംഗിക്കുന്നു. പ്രധാന മന്ത്രി നെഹ്രുവിന്റെ അഭ്യര്‍ത്ഥന പ്രകാരം ദേശീയ പ്രതിരോധ നിധിയിലേക്ക് ഉദാരമായ സംഭാവന നല്‍കുവാന് കാമരാജ് അവിടെ കൂടിയ ജനങ്ങളോട് ആഹുവാനം ചെയ്തു. ഉടനെ ആള്‍ക്കൂട്ടത്തില് നിന്നും നീണ്ട് മെലിഞ്ഞ ഒരു കോളേജ് പയ്യന് വേദിയിലേക്ക് ഓടിക്കയറി തന്റെ കഴുത്തിലെ മൂന്ന് പവനോളം വരുന്ന സ്വര്‍ണമാല ഊരി പ്രതിരോധ നിധിയിലേക്കുള്ള സംഭാവനയായി മുഖ്യ മന്ത്രിയെ ഏല്‍പ്പിച്ചു. അതായിരുന്നു പാലം കല്യാണസുന്ദരം എന്ന സാമൂഹ്യ പ്രവര്‍ത്തകന്റെ കുതിപ്പിന്റെ തുടക്കം. ആ കുതിപ്പ് ഇന്നും തുടരുന്നു.\n1943 ല് തമിഴ് നാട്ടിലെ തിരുനെല്‍വേലിയില് സാമാന്യം ഭേദപ്പെട്ട ഒരു കര്‍ഷക കുടുംബത്തില് ജനനം. സെന്റ് സേവിയേഴ്‌സില് നിന്നും തമിഴ് മുഖ്യ വിഷയമായെടുത് ആഅ ബിരുദം. പിന്നെ ലൈബ്രറി സയന്‍സില് ഗോള്‍ഡ് മെഡല്, സാഹിത്യത്തിലും ചരിത്രത്തിലും ബിരുദാനന്തര ബിരുദങ്ങള്. തൂത്തുക്കുടിയിലെ കുമാരകറുപ്പ ആര്‍ട്‌സ് കോളേജില് ലൈബ്രേറിയന് ആയി നിയമനം. 35 വര്‍ഷത്തെ സേവനത്തിന് ശേഷം 1998 ല് അവിടെനിന്നും വിരമിച്ചു. തന്റെ ആദ്യത്തെ ശമ്പളമായ 140 രൂപ കിട്ടിയപ്പോള് 40 രൂപ സ്വന്തം ചിലവിനും 100 രൂപ പഠിക്കാന് കഴിവില്ലാത്ത കുട്ടികള്‍ക്കുമായി വീതിച്ചു കൊടുത്തു.\nഅങ്ങനെ അഞ്ചു വര്‍ഷം . പിന്നീട് കല്യാണസുന്ദരം തന്റെ ശമ്പളം മുഴുവനും ചേരിപ്രദേശത്തെ പാവങ്ങള്‍ക്കും പഠിക്കാന് കഴിവില്ലാത്ത കുട്ടികള്‍ക്ക് വേണ്ടിയും ചിലവഴിച്ചു. തന്റെ രണ്ടു നേരത്തെ ഭക്ഷണത്തിനായി ജോലി കഴിഞ്ഞാല് രാത്രി കാലങ്ങളില് ഹോട്ടലുകളിലും അലക്കുകടകളിലും അദ്ദേഹം പണിയെടുത്തു. തെരുവോരങ്ങളിലും റെയില്‍വേ പ്ലാറ്റുഫോമുകളിലും പാവങ്ങളുടെ കൂടെ അന്തിയുറങ്ങി ദാരിന്ദ്രമെന്തെന്നറിയാന് , മുഴുവന് വരുമാനവും അവര്‍ക്കായി ചിലവഴിച്ചുകൊണ്ട് . പുറംലോകമതറിഞ്ഞില്ല. അദ്ദേഹമറിയിച്ചുമില്ല. എന്നാല് 1990 ല് ഇദ്ദേഹത്തിന് ഒരു ലക്ഷം രൂപ ശമ്പള വര്‍ധനവിന്റെ മൃൃലമൃ െയൂണിവേഴ്‌സിറ്റി ഗ്രാന്റ് കമ്മീഷന് ഒന്നിച്ചു നല്‍കിയപ്പോള്, ആ തുക മുഴുവനും പാവപ്പെട്ട കുട്ടികള്‍ക്കായി ചിലവഴിക്കാന് ജില്ലാ കളക്ടറെ ഏല്‍പ്പിച്ചു. കളക്ടര് അതിന് വലിയ പബ്ലിസിറ്റി കൊടുത്തു.\nഅങ്ങനെ കല്യാണസുന്ദരത്തെക്കുറിച്ചു പലരും അറിയാന് തുടങ്ങി. ജോലിയില് നിന്നും വിരമിച്ച ശേഷം 1998 ല് "പാലം" എന്ന സംഘടനക്ക് രൂപം നല്‍കി പ്രവര്‍ത്തിച്ചു വരുന്നു. ദാരിദ്ര്യത്തിന്റെ ആഴങ്ങളിലേക്ക്, വേദനിക്കുന്നവന്റെ ഹ്രദയങ്ങളിലേക്ക് സാന്ത്വനത്തിന്റെ ഒരു പാലമായി കല്യാണസുന്ദരം 74 വയസ്സിലും ചുറുചുറുക്കോടെ പുത്തന് പ്രതീക്ഷകളുമായി ഇന്നും തന്റെ പ്രവര്‍ത്തന വഴികളിലുണ്ട്. മണ്ണെണ്ണ വിളക്കിന്റെ അരണ്ട വെളിച്ചത്തില് പുസ്തകം പഠിച്ച ഓര്‍മ്മയുടെ പിന്‍ബലത്തില് മുഴുവന് വരുമാനവും മറ്റുള്ളവര്‍ക്ക് വേണ്ടി ചിലവഴിച്ച ലോകത്തിലെ ജീവിക്കുന്ന ഇതിഹാസമാണ് പാലം കല്യാണസുന്ദരം. പെന്‍ഷന് പറ്റിയപ്പോള് കിട്ടിയ 10 ലക്ഷവും കിട്ടിക്കൊണ്ടിരിക്കുന്ന പെന്‍ഷനും ഒരു അമേരിക്കന് സംഘടന ങമി ീള വേല ങശഹഹലിിശൗാ ആയി ഇദ്ദേഹത്തിന് കൊടുത്ത മുപ്പതു കോടി രൂപയും ചേരികളില് താമസിക്കുന്ന പാവപ്പെട്ടവരുടെ ഉന്നമനത്തിനും കുട്ടികളുടെ പഠിപ്പിനുമായി മാറ്റിവച്ചുകൊണ്ട് , വിവാഹം കഴിച്ചുപോലും ജീവിതം ആര്‍ഭാടമാക്കാതെ , ചെന്നൈയിലെ സൈദാപ്പേട്ടിലുള്ള തന്റെ കൊച്ചു വസതിയിലെ ഏകാന്തമായ ലാളിത്യത്തിലേക്ക് അദ്ദേഹം ഒതുങ്ങി.\nഎന്റെ ഗ്രാമം രക്തസാക്ഷികളുടെ നാട്: കൂത്താട്ടുകുളം\nഎ. കെ. ജി. തന്റെ ആത്മകഥയില് രക്ത സാക്ഷികളുടെ സ്മരണകള് ഉണര്‍ത്തുന്ന എറണാകുളം ജില്ലയിലെ കൂത്താട്ടകുളത്തെ "രക്ത സാക്ഷികളുടെ നാട്" എന്ന് വിശേഷിപ്പിച്ചിട്ടുണ്ട്. എറണാകുളം, കോട്ടയം , ഇടുക്കി ജില്ലകളുടെ സംഗമസ്ഥാനമാണ് കൂത്താട്ടുകുളം ഇപ്പോള് മുന്‍സിപ്പാലിറ്റി . 1930 കളുടെ അവസാനത്തിലും 40 കളുടെ ആരംഭത്തിലും state congress പ്രസ്ഥാനത്തിന്റെ ശക്തി കേന്ദ്രമായിരുന്നു കൂത്താട്ടുകുളം .\nഉത്തരവാദഭരണ പ്രഷോഭത്തിന്റെ അലകള് കൂത്താട്ടുകുളത്തിന്റെ രാഷ്ട്രീയ ചരിത്രത്തിലെ അടയാത്ത\nഅധ്യായമാണ്. സംയുക്ത രാഷ്ട്രീയ പ്രസ്ഥാനത്തിന്റെ കാലം മുതലുള്ള കൂത്താട്ടുകുളത്തിന്റെ സുദീര്‍ഘമായ രാഷ്ട്രീയ ചരിത്രത്തില് വിവിധ ലോക്കപ്പുകളിലും ജയിലറകളിലും കിടന്ന് ക്രൂരമായ മര്‍ദ്ദനങ്ങള് ഏറ്റുവാങ്ങി മരണമടഞ്ഞ ദേശാഭിമാനികളായ യുവരക്തസാക്ഷികള് : ചൊള്ളമ്പേല്\nപിള്ള , മണ്ണത്തൂര് വര്‍ഗീസ് , തിരുമാറാടി രാമകൃഷ്ണന് , പാമ്പാക്കുട അയ്യപ്പന് എന്നിവര് അവിസ്മരണീയരാണ്. ഏറ്റവും കൂടുതല് സ്വാതന്ത്രസമര സേനാനികളെ ഭാരതത്തിന് സംഭാവന ചെയ്ത ഗ്രാമവും കൂത്താട്ടുകുളം തന്നെ.\nകൂത്താട്ടുകുളത്തിന്റെ മുഖമുദ്രകളായ സാംസ്കാരിക കേന്ദ്രങ്ങള്‍ക്ക് നൂറ്റാണ്ടുകളുടെ പഴക്കമുണ്ട്. അവ ഐതിഹ്യങ്ങളാല് കെട്ടുപിണഞ്ഞു കിടക്കുന്നു. നൂറ്റാണ്ടുകള്‍ക്കു മുന്‍പ് മലബാറിലെ വടകരയില് നിന്നുള്ള ക്രിസ്ത്യന് തീര്‍ത്ഥാടകര് വിശ്രമിച്ച സ്ഥലം വടകരയും അവിടെ പ്രതിഷ്ഠിച്ച മുത്തപ്പന്റെ രൂപം വടകര മുത്തപ്പനും വടകര പള്ളിയുമായി. പത്തൊന്‍പതാം നൂറ്റാണ്ടിന്റെ ആദ്യപകുതിയില് രചിച്ച വടകര പള്ളിയിലെ ചുമര് ചിത്രങ്ങള് കാല്പനിക സൗന്ദര്യാവിഷ്ക്കാരത്തിന്റെ ഉത്തമ മാതൃകകളാണ്.\nവില്ലാളി വീരനായ അര്‍ജുനന് പാശുപതാസ്ത്രത്തിനു വേണ്ടി തപസ്സനുഷ്ഠിച്ച അര്‍ജുനന്‍മല , ജൈന പാരമ്പര്യം വിളിച്ചോതുന്ന ഓണംകുന്ന് ഭഗവതി ക്ഷേത്രവും നെല്യക്കാട്ട് ഭഗവതി ക്ഷേത്രവും (ഇപ്പോള് ശ്രീധരീയം ), കൂത്താട്ടുകുളം മഹാദേവ ക്ഷേത്രത്തിലെ രാമായണകഥയുമായി ബന്ധപ്പെട്ട ദാരുശില്പങ്ങള് , തീര്‍ത്ഥാടകരുടെ ആകര്‍ഷണകേന്ദ്രമായ ആയിരം തിരികള് തെളിയുന്ന ലോകത്തിലെ ഏറ്റവും വലിയ നിലവിളക്കുള്ള ജൂദാശ്ലീഹായുടെ പള്ളി എന്നറിയപ്പെടുന്ന കൂത്താട്ടുകുളം തിരുഹ്രദയ ദേവാലയം, ഒന്നര നൂറ്റാണ്ടിനപ്പുറം പഴക്കമുള്ള ദേശത്തെ കാര്‍ഷികസംസ്കാരത്തിന്റെ അടയാളമായ കാക്കൂര് കാളവയല്, 1865 നോടടുത്തു ആയില്യം തിരുനാള് മഹാരാജാവിന്റെ കാലത്തു ആരംഭിച്ച കൂത്താട്ടുകുളത്തെ ആഴ്ചച്ചന്ത , മുന്‍രാഷ്ടപതി കെ. ആര്. നാരായണന്, കമ്മ്യൂണിസ്റ്റ് നേതാവും കേരള ൃല്‌ലിൗല മന്ത്രിയുമായിരുന്ന കെ. ടി. ജേക്കബ്, നാടകകൃത്തും സാഹിത്യപ്രതിഭയുമായിരുന്ന സി. ജെ. തോമസ്, എന്നീ ഉന്നത വ്യക്തികള് പഠിച്ച വടകര സെന്റ് ജോണ്‍സ് ഹൈസ്കൂള്, അന്‍പതുകളിലെ കൂത്താട്ടുകുളത്തിന്റെ സമരതീഷ്ണമായ രാഷ്ട്രീയാന്തരീക്ഷത്തില് രൂപംകൊണ്ട നവജീവന് ആര്‍ട്‌സ് ക്ലബ് എന്ന നാടക സമിതി, ദേശപ്പഴമയുടെ അടയാളമായി പ്രകൃതി സ്‌നേഹികളുടെ മനം കുളിര്‍പ്പിക്കുന്ന 200 ലേറെ വന്മരങ്ങളുള്ള സ്വാഭാവിക ഹരിതവനമായ കിഴകൊമ്പ് കാവും കാവിലെ ശ്രീകോവിലില് വനദുര്‍ഗയുടെ പ്രതീകമായി പൂജിക്കുന്ന ബോണ്‍സായ് മാതൃകയിലുള്ള ഏതാണ്ട് രണ്ടായിരം വര്‍ഷത്തെ പഴക്കം കണക്കാക്കുന്ന ഇരുപ്പ വൃക്ഷവും കാവിനെ തഴുകിയൊഴുകുന്ന തോടും എല്ലാം കൂത്താട്ടുകുളത്തിന്റെ സാംസ്കാരിക ചരിത്രത്തിന് നിറപ്പകിട്ടേകുന്നു .\nകൂത്താട്ടുകുളത്തിന്റെ കായിക ചരിത്രത്തില് മാര്‍ഷല്, കൈമ, സ്പാര്‍ട്ടന്‍സ് എന്നീ പ്രാദേശിക ഫുട്‌ബോള് ടീമുകളെ സ്വര്‍ണലിപികളില് രേഖപ്പെടുത്തിയിട്ടുണ്ട്. 1960 കളില് കൂത്താട്ടകുളത് അഖിലേന്ത്യ ടൂര്‍ണമെന്റുകള് നടന്നിരുന്നു എന്ന് പറയാതിരുന്നാല് കൂത്താട്ടുകുളത്തിന്റെ കായിക ചരിത്രം പൂര്‍ണ്ണമാകുന്നില്ല . chakkappan മെമ്മോറിയല് ട്രോഫിക്കു വേണ്ടിയുള്ള അഖിലേന്ത്യ വോളീബോള് ടൂര്‍ണമെന്റ് ആയിരുന്നു അത്. പഞ്ചാബ് പോലീസ്, ആന്ധ്രാ പോലീസ്, FACT , EME സെന്‍ട്രല് സെക്കന്‍ഡറാബാദ് എന്നിവരായിരുന്നു അന്ന് പങ്കെടുത്ത പ്രമുഖ ടീമുകള്.\nചങ്ങമ്പുഴയുടെ "രക്തപുഷ്പങ്ങള്" എന്ന കൃതിക്ക് അവതാരികയെഴുതിത് ഒരു കൂത്താട്ടുകുളം കാരനാണ് എന്ന് പറഞ്ഞാല് പലരും വിശ്വസിക്കുകയില്ല. എന്നാല് അത് കൂത്താട്ടുകുളം വടകര സ്വദേശിയും പണ്ഡിതനും വാഗ്മിയും സാഹിത്യപ്രതിഭയുമായിരുന്ന Rev Dr എബ്രഹാം വടക്കേല് ആയിരുന്നു. മലയാള നാടക സങ്കല്‍പ്പത്തിനും മലയാള നാടക സാഹിത്യത്തിനും ഒരു പുത്തന് ദിശാബോധം നല്‍കിയ സി. ജെ. തോമസ്, അദ്ദേഹത്തിന്റെ സഹോദരി കവയിത്രി മേരി ജോണ് കൂത്താട്ടുകുളം , കൂത്താട്ടുകുളത്തിന്റെ കല സാംസ്കാരിക സാമൂഹ്യ രാഷ്ട്രീയ മേഖലകളില് നിറഞ്ഞു നിന്ന ജേക്കബ് ഫിലിപ്പ്, കമ്മ്യൂണിസ്റ്റ് കാരനും കേരള ൃല്‌ലിൗല മന്ത്രിയുമായിരുന്ന കെ. ടി. ജേക്കബ്, കൂത്താട്ടകുളത്തിന്റെ സാംസ്കാരിക പാരമ്പര്യത്തിന്റെ നേരവകാശികളില് ഒരാളായ കമ്മ്യൂണിസ്റ്റ് നേതാവും പത്രപ്രവര്‍ത്തകനുമായിരുന്ന കെ. സി. സക്കറിയ, കാലത്തിന്റെ നിയോഗം പോലെ മലയാളിയുടെ മനസ്സില് അദ്ധ്യാത്മികവിശുദ്ധിയുടെ പൊന്‍കിരണങ്ങള് തൂകിയ കവയിത്രി സിസ്റ്റര് ബനീഞ്ഞ എന്ന മേരിജോണ് തോട്ടം, പത്രപ്രവര്‍ത്തന രംഗത്ത് വ്യക്തിമുദ്ര പതിപ്പിച്ച കെ. വി. എസ് . ഇളയത്, കവിയും സംസ്ക്രത പണ്ഡിതനും ആയുര്‍വേദ വൈദ്യനും ചിത്രകാരനുമായിരുന്ന കെ. എന്. വാസുദേവന് നമ്പൂതിരി, നാടക സിനിമ അഭിനയ കലയിലെ ചടുല പ്രതിഭയായിരുന്ന എന്. എസ് . ഇട്ടന് , പോലീസിന്റെ ക്രൂര മര്‍ദ്ദനമേറ്റ സമര നേതാക്കളും കമ്മ്യൂണിസ്റ്റ് കരുമായിരുന്ന കൂത്താട്ടുകുളം മേരി, കെ. വി. ജോണ്, എം. ജെ. ജോണ് , കേരളം സംസ്ഥാന മന്ത്രിയായിരുന്ന ടി. എം. ജേക്കബ്, കൂത്താട്ടുകുളത്തിന്റെ ജനകീയ നേതാവായിരുന്ന എം. ഫിലിപ്പ് ജോര്‍ജ് എന്നിവര് കൂത്താട്ടകുളത്തിന്റെ വിലപ്പെട്ട സംഭാവനകളാണ്. അവരുടെ മായാത്ത കാല്‍പ്പാടുകള് ഇളം തലമുറയുടെ വഴികാട്ടിയും മങ്ങാത്ത സ്മരണകള് അവരുടെ പ്രോചോദനവുമാണ്. പാരമ്പര്യത്തിന്റെ തുടര്‍ച്ചയായി ങഘഅ യും മുന്‍കേരളമന്ത്രിയുമായ അനൂപ് ജേക്കബ്, കെപിസിസി സെക്രട്ടറി ആയിരുന്ന ജെയ്‌സണ് ജോസഫ്, സിനിമ സംവിധായകന് ജിത്തു ജോസഫ്, സിനിമ സീരിയല് നടീനടന്മാരായ ടി. എസ് . രാജു, ധന്യ മേരി വര്‍ഗീസ്, ബിന്ദു രാമകൃഷ്ണന് എന്നീ ഇളംതലമുറക്കാര് കൂത്താട്ടുകുളത്തിന്റെ രാഷ്ട്രീയ സാംസ്കാരിക രംഗത്ത് ഇന്നും നിറഞ്ഞു നില്‍ക്കുന്നു.\nവെച്ചൂര് പശുവിന്റെ പെരുമതേടി....\nവെച്ചൂര് പശുക്കള്-ഗ്രാമനിഷ്‌ക്കളങ്കതയുടെ മറ്റൊരു വാക്കായിരുന്നു 19860 കളുടെ അവസാനം വരെ. അതിനുശേഷം വംശം നിന്നു പോകുന്ന അമൂല്യ മൃഗസമ്പത്തിന്റെ പട്ടികയില് വെച്ചൂര് പശുവും ഉള്‍പ്പെട്ടു. വെച്ചൂര് പശുവിന്റെ പാലിന് അസമാന്യമായ ഔഷധഗുണമുണ്ടായിരുന്നു. പ്രമേഹത്തിനും ഹൃദ്രോഹത്തിനും ഓട്ടിസത്തിനും അത്യുത്തമമെന്ന് ആയ്യുര്‍വേദ ആചാര്യ•ാര് വിധിയെഴുതി. ഒരു പശു ദിവസേന ശരാശരി മൂന്നു ലിറ്റര് മാത്രമേ പാല് തരൂ. ശരാശരി 90 സെ.മി. പൊക്കവും 125 സെ.മി. നീളവും 130 കിലോ ഗ്രാം വരെ തൂക്കമുള്ള ഈ കുഞ്ഞിപ്പശുവിന്റെ ഖ്യാതി ആഗോളതലത്തില് എത്തി. കോട്ടയം ജില്ലയില് വൈക്കം താലൂക്കിലെ 'വെച്ചൂര്' എന്ന കൊച്ചുഗ്രാമം അങ്ങനെ ലോകഭൂപടത്തില് ഇടം നേടി. ഏറ്റവും കൂടുതല് ഔഷധമൂല്യമുള്ള പാല് തരുന്നതും ഏറ്റവും ചെറിയതുമായ പശുവാണ് വെച്ചൂര് പശു എന്ന ഗിന്നസ് ബുക്കില് രേഖപ്പെടുത്തി. ഇപ്പോള് യു.എന്. ഏജന്‍സിയായ എഅഛ യുടെ 'World Watch List of Domestic Animal Diverstiy'യിലും വെച്ചൂര് പശു ഇടം നേടി.\nലോകത്തില് പലയിടങ്ങളിലുമായി ഏതാണ്ട് 200 ല് പ്പരം വെച്ചൂര് പശുക്കള് ഇന്നും ജീവിച്ചിരിപ്പുണ്ട് എന്ന ഈ ലേഖകന്റെ ധാരാണ വെറും അബദ്ധ ധാരണയായിരുന്നു എന്നും വെച്ചൂര് പശു ഇന്ന് ചരിത്രരേഖകളില് മാത്രമെ ഉള്ളൂ എന്നും ഈയിടെ മനസ്സിലായി. വെച്ചൂര് പശുവിന്റെ പെരുമ തേടിയുള്ള യാത്രയില് കടുത്തുരുത്തി പോലീസ് സ്‌റ്റേഷനിലെ എ.എസ്.ഐ.യും സാഹിത്യകാരനും ഒരു നല്ല കൃഷിക്കാരനുമായ വെച്ചൂര് സ്വദേശി മോഹന്‍ദാസ് വെച്ചൂരിനെ കണ്ടുമുട്ടി.\nഇനി വെച്ചൂര് പശുക്കളെക്കുറിച്ച് മോഹന്‍ദാസിന്റെ ഭാഷയില്:\n'അമ്മിണിയേ.....' പുറംബണ്ടില് നിന്നും കൊണ്ടുള്ള അമ്മയുടെ നീട്ടിവിളിയും പാടത്തിന് നടുവില് സഹപൈക്കളോടൊപ്പം കറുകപുല്ലിന്റെ സുകൃതം നുണഞ്ഞ് വീണ്ടരക്കുന്നതിനിടയില് 'മാ'...... എന്നു സ്‌നേഹത്തോടെയുള്ള മറുകരച്ചിലിലും തുടങ്ങുന്നു വെച്ചൂര് പശുക്കളെക്കുറിച്ചുള്ള എന്റെ ഓര്‍മ്മകള്. പണ്ടൊക്കെ എന്റെ ഗ്രാമത്തിലെ മിക്കവീടുകളിലും വെച്ചൂര് പശുക്കളുണ്ടായിരുന്നു. ഞങ്ങളുടെ വീട്ടിലെ പൈക്കിടാവിന് അമ്മ ഇട്ട പേരാണ് 'അമ്മിണി'. ഉയരം കുറഞ്ഞ്, ഉരുണ്ടചന്തിയും, നിലം തൊടുന്ന വാലും, വാലിട്ടെഴുതിയ കണ്ണുകളും, അടക്കവും ഒതുക്കവുമുള്ള കറുത്ത സുന്ദരി! തിടമ്പേറ്റിയ ഗജരാജന്റെ ഗമയില് ഗ്രാമത്തിലെ മണ്‍വഴിയിലൂടെ നടന്നു നീങ്ങുന്ന വിത്തുകാളയും മൂക്കുകയറില് ബന്ധിച്ച കയര് മാടിയൊതുക്കി ഇടംകയ്യില്‍പ്പിടിച്ച് വലംകയ്യില് ചാട്ടവാറുമായി കാളയെതെളിക്കുന്ന കാളക്കാരനും ബാല്യത്തിലെ കൗതുകകാഴ്ചകളില് ഒന്നായിരുന്നു. കാളയുടെ കഴുത്തിലെ മണികിലുക്കം കേള്‍ക്കുമ്പോള് ഞങ്ങള് കുട്ടികള് ഓടിയെത്തും. ഒരിക്കല് കാളയും കാളക്കാരനും എവിടേക്കാണ് പോകുന്നത് എന്നറിയാതെ കാഴ്ചയുടെ കൗതുകത്തില് ലയിച്ചിരിക്കുമ്പോള് അടുത്തുനിന്ന ചേട്ടന് അയല്‍പക്കത്തെ ചേച്ചിയോട് എന്തോപറഞ്ഞു.\nപൊട്ടിച്ചിതറാതെ ഇറുക്കിപ്പിടിച്ച ചിരിയുമായി നിന്ന ചേച്ചി പൊട്ടിച്ചിതറിയതിന്റെ പൊതുള് അറിയാന് പിന്നെയും കാലങ്ങള് വേണ്ടി വന്നു. പിന്നീട് ഗ്രാമനിഷ്‌ക്കളങ്കതയുടെ മറുവാക്കായിരുന്ന വെച്ചൂര് പശുക്കളും വിത്തുകാളകളും കാലയവനികക്കുള്ളില് മറഞ്ഞു. ഒരിക്കല് വികസനം എത്തിനോക്കാത്ത എന്റെ ഗ്രാമത്തില് ഒരു അംബാസിഡര് കാര് വന്നു നിന്നു. അതില് സ്ത്രീയും രണ്ടുമൂന്നു ചെറുപ്പക്കാരും ആയിരുന്നു അതില്. കാളയെക്കാണുന്ന കൗതുകത്തോടെ ഞങ്ങള് ചുറ്റിലും കൂടി. അവര് മുതിര്‍ന്നവരോട് വെച്ചൂര് പശുക്കളെപ്പറ്റി അന്വേഷിച്ചു. എന്റെ ഗ്രാമത്തിന്റെ നിഷ്‌ക്കളങ്കതയെത്തേടി എത്തിയ അവര് മണ്ണുത്തി കാര്‍ഷിക സര്‍വ്വകലാശാലയിലെ ഡോ.ശോശാമ്മ ഐപ്പും സംഘവുമായിരുന്നു. ടി.കെ.വേലുപ്പിള്ളയുടെ 'തിരുവിതാംകൂര് സ്റ്റേറ്റ് മാന്വല്' എന്ന ഗ്രന്ഥത്തില് വെച്ചൂര് പശുക്കളെയും അതിന്റെ പാലിന്റെ ഔഷധമൂല്യങ്ങളെപ്പറ്റിയും പരാമര്‍ശമുണ്ടായിരുന്നു. അതുവായിച്ചറിഞ്ഞ് വെച്ചൂര് പശുവിന് പുനര്‍ജ•ം നല്‍കുക എന്ന സ്വപ്‌നപദ്ധതിയുമായി എത്തിയവരായിരുന്നു അവര്. നാടന് പശുക്കളുടെ പ്രജനനം സംബന്ധിച്ച് കേന്ദ്രസര്‍ക്കാര് ചില നിയന്ത്രണങ്ങള് ഏര്‍പ്പെടുത്തുകയും അത്യുല്പാദനശേഷിയുള്ള വിദേശബീജം ഇറക്കുമതി ചെയ്ത് കുത്തിവെയ്ക്കാന് തുടങ്ങിയതോടെ നാടന് പശുക്കള്‍ക്ക് വംശനാശം സംഭവിച്ചുകഴിഞ്ഞിരുന്നു. വെച്ചൂര് പശുക്കളുമായി സാമ്യമുള്ള പശുക്കളെയും കാളകളെയും ബീജസങ്കലനം നടത്തി രണ്ടുമൂന്ന് തലമുറ പിറക്കുമ്പോള് യഥാര്‍ത്ഥ വെച്ചൂര് പശു പുനര്‍ജനിക്കുമെന്നായിരുന്നു നിഗമനം. നാട്ടില് നിന്നും ഏതാനും പശുക്കളെ വാങ്ങിക്കൊണ്ടു പോയി പദ്ധതി വിജയകരമായി നടപ്പിലാക്കി വരവെ വിവാദങ്ങള് ഉയര്‍ന്നു. സര്‍വ്വകലാശാലയിലെ ഫാമില് സംരക്ഷിച്ചു വന്നിരുന്ന വെച്ചൂര് പശുക്കള് ഒന്നൊന്നായി ചത്തൊടുങ്ങാന് തുടങ്ങി. പശുക്കളുടെ മരണകാരണം തേടിയുള്ള പോലീസ് അന്വേഷണം ചെന്നെത്തിയത് കള്ളന് കപ്പലില് തന്നെ എന്ന നിഗമനത്തിലായിരുന്നു. പദ്ധതി അട്ടിമറിക്കാന് അസൂയ മൂത്ത ചിലര് ഈ മിണ്ടാപ്രാണികള്‍ക്ക് വിഷം നല്‍കി വെഷമം തീര്‍ക്കുകയായിരുന്നു. അതിനിടയില് വെച്ചൂര് പശുവിന്റെ പേരും പെരുമയും കടല് കടന്ന് ലോകത്തെമ്പാടുമെത്തി. ഒരിക്കല് പ്രശസ്ത പരിസ്ഥിതി പ്രവര്‍ത്തക ഡോ.വന്ദന ശിവ ദില്ലിയില് ഒരു പത്രസമ്മേളനം നടത്തി.\nഇംഗ്ലണ്ടിലെ റോസ്ലിന് ഇന്‍സ്റ്റിറ്റിയൂട്ട് വെച്ചൂര് പശുക്കളുടെ പേറ്റന്റിന് അപേക്ഷിച്ചു എന്നായിരുന്നു ആരോപണം. തുടര്‍ന്ന് വലിയ വിവാദങ്ങള് അരങ്ങേറി. ഇന്ന് വെച്ചൂര് പശുക്കള് ഒരു അലങ്കാര വളര്‍ത്തുമൃഗമായി മാറിയിരിക്കുന്നു. റിസോര്‍ട്ടുകളിലും പണക്കാരുടെ വീടുകളിലും ആധുനിക തൊഴുത്തുകളില് ആഢംബര കാലിത്തീറ്റകളും തിന്നു ജീവിക്കാനാണ് വിധി. മേനി നടിക്കാനായി വലിയ വില നല്‍കി വാങ്ങി സംരക്ഷിക്കുന്ന അവയില് പലതിനും യഥാര്‍ത്ഥ വെച്ചൂര് പശുക്കളുമായി വിദൂര സാമ്യം പോലുമില്ല എന്നത് മറ്റൊരു കാര്യം. എങ്കിലും വെച്ചൂര് എന്ന ഗ്രാമത്തിന്റെ സ്വച്ഛതയില്, വിശാലമായ കൃഷിയിടങ്ങളില് നീണ്ടു വളര്‍ന്ന കറുകപ്പുല്ലും മുത്തങ്ങ പുല്ലും മറ്റ് ഔഷധസസ്യങ്ങളും യഥേഷ്ടം കഴിച്ച്, വിഷമയം ഇല്ലാത്ത നാടന് കുത്തരിക്കാടിയും കുടിച്ച്, കയറിന്റെ ബന്ധനങ്ങളില്ലാതെ, അതിനുവേലികളില്ലാത്ത തൊടികളില്, നിലാവിന്റെ കുളിരണിഞ്ഞ് സ്‌നേഹത്തിന്റെ നറു പാല് ചുരത്തി കഴിഞ്ഞിരുന്ന അവള്..... ഇന്ന് നാമം മാത്രമായിരിക്കുന്നു.\nലോകത്തിലെ എഴുന്നൂറ് കോടി ജനങ്ങള്‍ക്കും വേണ്ട ഭക്ഷ്യധാന്യങ്ങള് ഈ നൂറ്റാണ്ടില് ഈ ഭൂമിയില് ഉണ്ട്. ഞാനൊരു ഈശ്വരവിശ്വാസി ആണെങ്കില് ഞാന് പറയും, ദൈവം ഒരു വിഭാഗത്തെ തീറ്റി തീറ്റി പെരുവയറന്മാരാക്കുന്നു, മറ്റൊരു വിഭാഗത്തെ പട്ടിണിക്കിട്ട് കൊല്ലുന്നുവെന്ന്. ഞാനിന്നലെ നെറ്റില് ഒരു ഫോട്ടോ കണ്ടു. ഒട്ടകത്തിന്റെ മലദ്വാരത്തിലേക്ക് വാ പിളര്‍ന്നു നില്‍ക്കുന്ന ഒരു സുഡാന് ബാലന്റെ. ഒട്ടകം വിസര്‍ജ്ജിക്കുന്നതും കാത്ത്, അതാഹരിക്കുവാനായി. ദാരിദ്ര്യം അതിന്റെ പരമ കാഷ്ഠയിലെത്തിയതിന് മറ്റെന്ത് ഉദാഹരണമാണ് വേണ്ടത്?\nസ്‌നേഹമാണഖിലസാരമൂഴിയില് എന്ന് കവി പാടിയ മണ്ണില് അവര് പണിത സ്‌നേഹവിഗ്രഹങ്ങളുടെ ഉടഞ്ഞ ചില്ലുകള് പെറുക്കുവാനാണ് നമുക്ക് യോഗം. ജന്മം നല്കിയ അമ്മയേയും അച്ഛനേയും അമ്പലനടകളില് തള്ളുന്ന ഒരു കെട്ട കാലത്തിന്റെ വാതില്‍പ്പടികളിലാണ് നാമിന്ന്!\nനമ്മള് വിശ്വസിക്കുന്ന മതങ്ങള് തന്നെ നമുക്ക് പാര പണിയുന്നു. സവര്‍ണ്ണ മേധാവിത്വമുള്ള പല ഹൈന്ദവക്ഷേത്രങ്ങളും ഇന്ന് കേരളത്തിലുണ്ട്. പ്രത്യേകിച്ചും വടക്കന് കേരളത്തില്. അവിടെ അവര്‍ണ്ണരായ ഹിന്ദുക്കള്‍ക്ക് പ്രവേശനമില്ല. ആരാധനാ സ്വാതന്ത്ര്യമില്ല.\nപത്രോസിന്റെ പാറമേല് പണിത ഉറപ്പുള്ള കത്തോലിക്കസഭ. സഭയുടെ ഒത്താശയില് മുസ്ലീം തീവ്രവാദികളെക്കൊണ്ട് ജോസഫ് സാറിന്റെ കൈവെട്ടിച്ചത് നമുക്ക് മറക്കാം. അദ്ദേഹത്തിന്റെ ഭാര്യ ശലോമി ഹൃദയം തകര്‍ന്ന് ആത്മഹത്യ ചെയ്തതും നമുക്ക് മറക്കാം. കര്‍ത്താവിന്റെ മണവാട്ടിയെ കിണറ്റില് തള്ളിയിട്ട് കൊന്നതും നമുക്ക് സൗകര്യപൂര്‍വ്വം മറക്കാം. കൈതവനയില് വേദപാഠ ക്ലാസ്സിന് പോയ ശ്രേയ എന്ന മാലാഖക്കുട്ടിയെ പീഢനത്തിന് ശേഷം കുളത്തില് എറിഞ്ഞ് ഇല്ലാതാക്കിയ സര്‍പ്പസന്തതികളെയും വേണമെങ്കില് നമുക്ക് മറക്കാം. എന്നാല് ഇറാക്കിലെ പതിമൂന്നരലക്ഷം കൃസ്ത്യാനികളെ കഴുത്ത് ഞെരിച്ചും കഴുത്തറുത്തും തീവ്രവാദികള് കൊന്നപ്പോള്, ഭ്രൂണഹത്യ മഹാപാപമാണെന്നും അതിനെതിരെ വചനോത്സവങ്ങളില് ധാര്‍മ്മിക പ്രസംഗങ്ങള് നടത്തുന്ന വത്തിക്കാന്റെ മൗനമാണ് നമുക്ക് മറക്കാന് കഴിയാത്തത്.\nസ്വതന്ത്രഭാരതത്തിന് 68 വയസ്സായി. മരിക്കാതിരുന്നിട്ടും ജീവിക്കുന്നു എന്ന് തെളിയിക്കാന് കഴിയാത്ത നിസ്സഹായരായ മൃതകന്മാരുടെ ഒരു സമൂഹം നമ്മുടെ ജനാധിപത്യഭാരതത്തില് ഉണ്ട്. ഉത്തര്‍പ്രദേശില് അസംഗഢ് എന്ന ഒരു ജില്ലയുണ്ട്. യു.പി. മുഖ്യമന്ത്രിയായിരുന്ന റാം നരേഷ് യാദവിന്റെയും ഉറുദു കവിയായ കൈഫി ആസ്മിയുടെയും പ്രശസ്ത രാഷ്ട്രീയ സാംസ്‌ക്കാരിക പ്രവര്‍ത്തകയും ബോളിവുഡ് സിനിമാനടിയുമായ ഷബാന ആസ്മിയുടെയുമൊക്കെ ജഗ്ഗദേശം. അവിടെയാണ് അതി വിചിത്രമായ അവസ്ഥയില് കുറെ മനുഷ്യര്. 'മൃതകന്മാര്' എന്നാണ് ഇവര് അറിയപ്പെടുന്നത്. ജോലി തേടിയോ മറ്റെന്തെങ്കിലും കാര്യത്തിനോ എപ്പോഴെങ്കിലും ഗ്രാമം വിട്ടു പോകുന്നവരാണ് തിരിച്ചു വരുമ്പോള് മൃതകന്മാരാകുന്നത്. ലോക്പാലിന് കൈക്കൂലി കൊടുത്ത് റവന്യൂ റിക്കാര്‍ഡില് ഇവര് മരിച്ചു എന്ന് രേഖയുണ്ടാക്കുന്നു. ഇവരുടെ ഭൂമി മുഴുവന് തട്ടിയെടുക്കുന്നു. ഇക്കൂട്ടര് ജീവിച്ചിരിക്കുന്നതിന് പിന്നെ യാതൊരു തെളിവുമില്ല. ഇങ്ങനെ ആയിരക്കണക്കിന് മൃതകന്മാരാണ് അസംഗഢിലുള്ളത്. അവര്‍ക്ക് സംഘടനയുണ്ട്. ലാല് ബിഹാരി മൃതക് എന്നയാളാണ് ഇപ്പോള് നേതാവ്. ജീവിച്ചിരിക്കുന്നു എന്ന് തെളിയിക്കാന് മൃതകന്മാര് പലതും ചെയ്യും. അറസ്റ്റ് ചെയ്താല് രേഖയുണ്ടാവുമെന്നതിനാല് അവര് പല കുറ്റങ്ങളും ചെയ്യും. പക്ഷെ, പോലീസ് അവരെ അറസ്റ്റ് ചെയ്യില്ല. അറസ്റ്റ് ചെയ്യാനായി മൃതകന്മാര് തന്നെ പോലീസിന് കൈക്കൂലി കൊടുക്കാറുണ്ട്. ആരാണ് ജീവിച്ചിരിക്കുന്നവന് ആരാണ് മരിച്ചവന് എന്നറിയാത്ത സ്വതന്ത്ര ഭാരതത്തിലെ ഒരു വിചിത്ര സമൂഹം. ജനനേതാക്കള് സൗകര്യപൂര്‍വ്വം ഇതൊന്നും കണ്ടില്ല എന്ന് നടിക്കുന്നു.\nഇവിടെയാണ് മഹാശ്വേതാദേവിയെപ്പോലുള്ള എഴുത്തുകാരുടെ പ്രസക്തി. തനിക്കു കിട്ടിയ പുരസ്‌ക്കാരതുക മുഴുവനും ജ്ഞാനപീഠവും മഗ്‌സാസെയുമുള്‍പ്പെടെ പിന്നോക്കക്കാര്‍ക്കും, ആദിവാസികള്‍ക്കും ദാനം നല്കി ഏകാന്തമായ ലാളിത്യത്തിലേക്ക് ഒതുങ്ങി. മഹാശ്വേതയുടെ രോഷത്തില് നിന്നും പാറി വീഴുന്ന തീപ്പൊരികള് കൊണ്ട് ബംഗാളിലെ അധികാരമേടകള് എരിഞ്ഞു പോകുന്നത് സമീപകാലങ്ങളില് നാം കണ്ടതാണ്. തന്റെ രാജ്യത്തോടുള്ള കൂറും പച്ചയായ മനുഷ്യരോടുള്ള ആത്മാര്‍ത്ഥസ്‌നേഹവും - അതുകൊണ്ടാണ് 2006-ലെ ഫ്രാങ്ക്ഫര്‍ട്ട് പുസ്തകോത്സവത്തില് മഹാശ്വേത പ്രസംഗിച്ചപ്പോള് വിദേശികള് പോലും വിതുമ്പിക്കരഞ്ഞത്. രാജ്കപുര് ചിത്രത്തിലെ പ്രശസ്തമായ പാട്ടിന്റെ വരികള് അവര് ഓര്‍ത്തു: 'മേരാ ജൂത്താ ഹെ ജപ്പാനി'..'. സത്യത്തില് ഇത് ഷൂ ജപ്പാന്റെയും പാന്റ്‌സ് ബ്രിട്ടന്റെയും തൊപ്പി റഷ്യയുടെയും കാലമാണ്. പക്ഷെ, ഹൃദയം.. ഹൃദയം എപ്പോഴും ഭാരതീയമാണ്. കീറിയതും, ജീര്‍ണ്ണിച്ചതും, പൊടിപുരണ്ടതുമാണ് എന്റെ രാജ്യം. മണ്‍കുടിലുകളും, മണിസൗധങ്ങളും ഉള്ള എന്റെ രാജ്യം. കന്യാകുമാരിയും, കാഷ്മീരും കാളീക്ഷേത്രങ്ങളും ഉള്ള എന്റെ രാജ്യം. ഭക്തിയും, ഭക്തിരാഹിത്യ പ്രത്യയശാസ്ത്രങ്ങളുമുള്ള എന്റെ രാജ്യം'. എന്റെ രാജ്യം.. വാക്കുകള് മുറിഞ്ഞു പോയപ്പോള് വിദേശികളുടെ മിഴശിമ നിറഞ്ഞു. ഇന്‍ഡ്യയുടെ എഴുത്തുകാരി ജന്മം കൊണ്ട് സ്പര്‍ശിച്ചറിഞ്ഞ യാഥാര്‍ത്ഥ്യം അവര് അറിഞ്ഞു.\nഇവിടെ ആവശ്യം ഒരു സാംസ്‌ക്കാരിക പരിവര്‍ത്തനമാണ്, ധാര്‍മ്മിക നവോത്ഥാനമാണ്. ഹൃദയവിശുദ്ധിയോടെ നമുക്ക് ഒരാത്മപരിശോധന നടത്താം. നമുക്ക് നമ്മളെ മനസ്സിലാക്കാന്' അതൊരു തുടക്കമാകട്ടെ!\n'നിങ്ങള് വിശുദ്ധചുംബനത്തിന് അന്യോന്യം\nഅഭിവാദനം ചെയ്യുവിന്' (1, കൊറിന്തോസ് 16:20)\n'വിശുദ്ധചുംബനം കൊണ്ട് എല്ലാ സഹോദരരേയും\nഅഭിവാദനം ചെയ്യുവിന്' (1, തെസലോണിയര് 5:26)\n'സ്‌നേഹചുംബനം കൊണ്ട് നിങ്ങള് പരസ്പരം\nഅഭിവാദനം ചെയ്യുവിന്' (1, 5:14)\nതൊട്ടടുത്ത ജോയ്ഗിരി കോണ്‍വെന്റില് നിന്നും വികാരിയച്ഛന്റെ കിടക്കവിരി മാറ്റുവാന് നിയോഗിക്കപ്പെട്ട കൊച്ചുസിസ്റ്റര് എല്‍സ്‌റാണിയെ ചേര്‍ത്തു നിര്‍ത്തി, വിശുദ്ധ ചുംബനത്തിന്റെ ആത്മീയ വശങ്ങളെക്കുറിച്ച് ഫാദര് സേവിറാനിയോസ് വാചാലനായി. ചുംബനത്തിലെ ആത്മീയത പൂര്‍ണ്ണമായും ഉള്‍ക്കൊള്ളാനായില്ലെങ്കിലും വിശുദ്ധ പൗലോസിനെയും വിശുദ്ധ പത്രോസിനെയും ഓര്‍ത്ത് ചുംബനത്തിന്റെ പ്രായോഗികതലങ്ങളിലേക്ക് കടന്ന അച്ചന്റെ മുമ്പില് സിസ്റ്റര് തളര്‍ന്നു നിന്നു. വിശുദ്ധചുംബനത്തില് നിന്നും അതിനടുത്തുള്ള സങ്കീര്‍ണ്ണമായ മേഖലകളിലേക്ക് അച്ചന് ധീരമായി പ്രവേശിക്കാന് ശ്രമിച്ചപ്പോള് എല്‍സ്‌റാണി കുതറിയോടി മഠത്തിന്റെ അടുക്കളയില് കയറി കതകടച്ചു. കൊച്ചുസിസ്റ്റര്‍ക്ക് ഇത്ര ധിക്കാരമോ? സുപ്പീരിയറമ്മ പുറകെ എത്തി അടുക്കളക്കാരി ഏത്തലമ്മയെ പുറത്താക്കി കതകടച്ച് കുറ്റിയിട്ടു. അടുക്കളയില് പപ്പടം കാച്ചുന്നതിന് ഏത്തലമ്മ വെച്ച എണ്ണ ഉരുളിയില് തിളച്ചു മറിയുന്നു. മൂലയില് ചുരുണ്ടുകൂടി കൊച്ചുസിസ്റ്റര് എല്‍സ്‌റാണി... അന്ന് വൈകുന്നേരം എഴുപത്തഞ്ചു ശതമാനം പൊള്ളലോടെ എല്‍സ്‌റാണിയെ പള്ളി ആശുപത്രിയില് പ്രവേശിപ്പിച്ചു. പിറ്റെ ദിവസം സെന്റ് തോമസ് ഡേ. വെളുപ്പിന് അഞ്ചു മണിക്ക് ജോയ്ഗിരിയില് പ്രഭാത മണി മുഴങ്ങിയപ്പോള് എല്‍സ്‌റാണി അന്ത്യശ്വാസം വലിച്ചു. അന്ന് വൈകിട്ട് ജനറക്കൂറ്റിലെ റിട്രീറ്റ് ഹാളില് ചേര്‍ന്ന ഏഴുദിന ധ്യാനത്തിന്റെ സമാപനസമ്മേളനത്തില് സിസ്റ്റര് എല്‍സ്‌റാണിയുടെ 'അപകട' മരണത്തില് അനുശോചനം അര്‍പ്പിച്ചുകൊണ്ട്, കൊച്ചു കൊച്ചു സന്തോഷങ്ങളിലൂടെ മഹത്വീകരിക്കപ്പെട്ട കൊച്ചുത്രേസ്യയുടെ കഥ പറഞ്ഞ് സഹനത്തിന്റെയും ത്യാഗത്തിന്റെയും ശരശയ്യ ഇരന്നു വാങ്ങിയ അല്‍ഫോന്‍സാമ്മയുടെ അന്ത്യനിമിഷങ്ങളിലൂടെ സഞ്ചരിച്ചുകൊണ്ട് ജനറാളമ്മയുടെ അദ്ധ്യക്ഷ പ്രസംഗം കത്തിക്കയറുകയാണ്. അപ്പോള് ജോയ്ഗിരിയുടെ പടിഞ്ഞാറന് ചക്രവാളം ചുമന്നു തുടുത്തു.


Onam Fest with Kinder Joy\nTrivandrum, First Published 7, Aug 2019, 3:07 PM\nപുതുതലമുറയിലെ കുട്ടികൾ പഴയെ ഓണക്കളികളെ കുറിച്ച് കേട്ടിട്ടില്ലെന്നതാണ് സത്യം. ഓണത്തിന് ഓണക്കോടിയും സദ്യയും മാത്രമല്ല ചില ഓണകളികൾ കൂടിയുണ്ട്. പുതുതലമുറയ്ക്ക് വേണ്ടി ചില ഓണക്കളികള് പരിചയപ്പെടുത്തുന്നു.\nഐശ്വര്യത്തിന്റെയും സമൃദ്ധിയുടെയും ഒരു ആഘോഷ ദിനം കൂടിയാണ് വന്നണഞ്ഞിരിക്കുന്നത്. ഓണം ഇന്ന് കേരളീയരുടെ ദേശീയ ഉത്സവമല്ല, ആഗോള ഉത്സവമാണ്. ലോകത്തിന്‍റെ ഏതു ഭാഗത്തും, മലയാളി എവിടെ ഉണ്ടോ അവിടെ ഓണവുമുണ്ട്. ഓണത്തിന് അത്തമിടും, പുതുവസ്ത്രം ധരിക്കും, സദ്യ ഒരുക്കും ഇങ്ങനെ നിരവധി കാര്യങ്ങളുണ്ട്.\nഓണം ഏറ്റവും കൂടുതൽ ആഘോഷിക്കുന്നത് കുട്ടികളാണല്ലോ. പുതുതലമുറയിലെ കുട്ടികൾ പഴയെ ഓണക്കളികളെ കുറിച്ച് കേട്ടിട്ടില്ലെന്നതാണ് സത്യം. ഓണത്തിന് ഓണക്കോടിയും സദ്യയും മാത്രമല്ല ചില ഓണകളികൾ കൂടിയുണ്ട്.\nപുതുതലമുറയ്ക്ക് വേണ്ടി ചില ഓണക്കളികള് പരിചയപ്പെടുത്തുന്നു...\nഓണം കളികളില് ആള്‍ക്കാരെ ആകര്‍ഷിക്കുന്നതില് ഏറ്റവും മുമ്പില് നില്‍ക്കുന്നവയില് ഒന്നാണ് പുലിക്കളി. നാലാമോണത്തിലാണ് പുലിക്കളി നടക്കാറുള്ളത്. തൃശൂരിന്റെ പുലിക്കളിയാണ് ഏറ്റവും പ്രശസ്തമെങ്കിലും കൊല്ലത്തും തിരുവനന്തപുരത്തും പുലിക്കളി അരങ്ങേറാറുണ്ട്. പുലിയുടെ വേഷവും ചായവും പുരട്ടി നിശ്ചിത താളമില്ലാതെ നൃത്തം ചവിട്ടുകയും കോമാളിക്കളികള് കളിക്കുകയും ചെയ്യുന്നതാണ് ഈ വിനോദം.\nഓണത്തല്ലാണ് മറ്റൊരു ഇനം. കരുത്തും ബാലന്‍സും തെളിയിക്കേണ്ട ഒരു കായികവിനോദമാണ് ഇത്. മികച്ച പരിശീലനം നേടിയവര്‍ക്കാണ് ഇതില് കഴിവ് തെളിയിക്കാനാകുക. തമിഴ്നാട്ടിലെ ചേരിപ്പോരുമായി ഇതിന് സാമ്യമുണ്ട്. ആട്ടക്കളവും ഓണവിനോദങ്ങളില് പ്രാധാന്യമുള്ളവ തന്നെ.\nവേല സമുദായത്തില്‍പ്പെട്ടവര് അവതരിപ്പിക്കുന്ന കലാരൂപമായതിനാല് വേലന് തുള്ളല് എന്ന് കൂടെ അറിയപ്പെടുന്നുണ്ട്. ഉത്രാടനാളിലാണ് ഈ കളി തുടങ്ങുന്നത്. കളി സംഘം വീടുകള് തോറും കയറിയിറങ്ങി കലാപ്രകടനം നടത്തുന്നു. ദേശത്തെ പ്രധാനപ്പെട്ട ഏതെങ്കിലും ക്ഷേത്രത്തിനു മുമ്പിൽ വച്ചാണ് ആദ്യപ്രകടനം. തുടർന്ന് നാട്ടിലെ പ്രമാണിമാരുടെ ഭവനങ്ങളിലും. വേലൻ, വേലത്തി, പത്ത് വയസ്സിൽ താഴെയുള്ള ഒരു പെൺകുട്ടി, കുടുംബത്തിൽപ്പെട്ട ഏതെങ്കിലും ഒരു പുരുഷൻ, ഇവരാണ് സാധാരണയായി സംഘത്തിൽ ഉണ്ടാവുക.


നീറുന്നത് മാലിന്യപ്രശ്നം, ഉത്തരമില്ലാതെ ബിജെപിയും യുഡിഎഫും | Newsthen l The news interactive\nHome/NewsThen Special/നീറുന്നത് മാലിന്യപ്രശ്നം, ഉത്തരമില്ലാതെ ബിജെപിയും യുഡിഎഫും\nനീറുന്നത് മാലിന്യപ്രശ്നം, ഉത്തരമില്ലാതെ ബിജെപിയും യുഡിഎഫും\nപാലക്കാട് നഗരം ഇക്കുറി വിധിയെഴുതുന്നത് മാലിന്യ ദുർഗന്ധത്തിനെതിരെയാവുമോ?\nപാലക്കാട് നഗരം ഇക്കുറി വിധിയെഴുതുന്നത് മാലിന്യ ദുർഗന്ധത്തിനെതിരെയാവുമോ? എൻഡിഎയും ബിജെപിയും ഒരുപോലെ പങ്കുവെയ്ക്കുന്ന ആശങ്കയാണിത്. തെരുവുകളിലും റോഡുവക്കുകളിലും സ്റ്റേഡിയം പോലുള്ള പൊതു ഇടങ്ങളിലും മാലിന്യക്കൂമ്പാരം പെരുകുമ്പോൾ നഗരസഭയും എംഎൽഎയും കാഴ്ചക്കാരാണ്. ഫലപ്രദമായ ഒരു മാലിന്യ സംസ്ക്കരണ പരിപാടിയും ആവിഷ്കരിക്കാൻ ഇരുകൂട്ടർക്കും ഇതേവരെ കഴിഞ്ഞിട്ടില്ല. നിഷ്പക്ഷ വോട്ടർമാർ ഈ നിസംഗതയ്ക്കെതിരെ പ്രതികരിക്കുമെന്ന ഭീതി ഇരുകൂട്ടർക്കുമുണ്ട്.\nമേപ്പറമ്പ് ബൈപാസ്, ചക്കാന്തറ പള്ളി പരിസരം, സുല്‍ത്താന്‍പേട്ട മാതാകോവില് സ്ട്രീറ്റ്, കല്‍മണ്ഡപം കനാല് പരിസരം തുടങ്ങി നഗരത്തിലെ പലഭാഗങ്ങളിലും മാലിന്യം കൂമ്പാരമായി കിടക്കുകയാണ്. പ്ലാസ്റ്റിക് മാലിന്യങ്ങളും ഭക്ഷണാവശിഷ്ടങ്ങളും കോഴിമാലിന്യങ്ങളും പഴയ തുണികളും ഉള്‍പ്പെടെ എല്ലാത്തരം മാലിന്യങ്ങളും ഇവിടങ്ങളിൽ വലിച്ചെറിയുന്നുണ്ട്. അഴുകുന്ന മാലിന്യത്തിൽ നിന്നുള്ള അസഹനീയമായ ദുര്‍ഗന്ധവും ഇവിടങ്ങളിലെ തെരുവു നായ്ക്കളുടെ താവളം നിത്യജീവിതത്തിന് ഭീഷണിയായി മാറിക്കഴിഞ്ഞു.\nരാഷ്ട്രീയ ഭേദമെന്യെ ജനങ്ങൾ ഇക്കാര്യത്തിൽ അമർഷം പങ്കുവെയ്ക്കുന്നുണ്ട്. ഈ രോഷത്തെ നഗരസഭയ്ക്കെതിരെ തിരിക്കാനാണ് എംഎൽഎയുടെ ശ്രമം. മാലിന്യപ്രശ്നം പരിഹരിക്കേണ്ടത് എംഎൽഎയുടെ ഉത്തരവാദിത്തമാണോ എന്ന ചോദ്യമാണ് ഷാഫി പറമ്പിൽ പ്രചരണത്തിലുടനീളം ഉന്നയിക്കുന്നത്. നഗരസഭയാണ് പ്രശ്നത്തിന് പരിഹാരമുണ്ടാക്കേണ്ടത് എന്നും എംഎൽഎ വാദിക്കുന്നു.\nആലപ്പുഴയിൽ തോമസ് ഐസക്കിന്റെയും വട്ടിയൂർക്കാവിൽ വി കെ പ്രശാന്തിന്റെയും നേതൃത്വത്തിൽ നടക്കുന്ന മാലിന്യസംസ്ക്കരണ പ്രവർത്തനങ്ങൾ എംഎൽഎയ്ക്കു മുന്നിൽ നിരത്തുകയാണ് എൽഡിഎഫ്. ആലപ്പുഴ സമ്പൂർണ ശുചിത്വ നഗരമാക്കുക എന്ന ലക്ഷ്യത്തോടെ മുന്നിട്ടിറങ്ങുമ്പോൾ തോമസ് ഐസക് പ്രതിപക്ഷ എംഎൽഎ ആയിരുന്നു എന്ന് എൽഡിഎഫ് ഓർമ്മിപ്പിക്കുന്നു. ആലപ്പുഴ മുനിസിപ്പാലിറ്റിയും യുഡിഎഫാണ് അന്ന് ഭരിച്ചിരുന്നത്. ഇത്തരമൊരു മുൻകൈയെടുക്കാൻ പാലക്കാട് എംഎൽഎ എന്തുകൊണ്ട് തയ്യാറായില്ല എന്ന ചോദ്യത്തിന് യുഡിഎഫിന്റെ പക്കൽ മറുപടിയില്ല.\nപ്രശ്നത്തിന്റെ ഗൌരവം നഗരസഭ ഭരിക്കുന്ന ബിജെപിയ്ക്കും മനസിലായിട്ടുണ്ട്. അതുകൊണ്ടാണ് ഖരമാലിന്യസംസ്ക്കരണം എൻഡിഎ സ്ഥാനാർത്ഥി ഇ ശ്രീധരന്റെ മാസ്റ്റർ പ്ലാനിൽ പ്രാധാന്യത്തോടെ പ്രഖ്യാപിച്ചത്. എന്നാൽ ആറു വർഷമായി നഗരസഭ ഭരിക്കുന്ന എൻഡിഎ ഇതുവരെ ഇക്കാര്യത്തിൽ എന്തു ചെയ്തു എന്ന ചോദ്യം നഗരത്തിൽ മുഴങ്ങുന്നു.\nഭാവനാപൂർണമായ മാലിന്യസംസ്ക്കരണ പദ്ധതികൾ ആവിഷ്കരിക്കാത്തതു മൂലമാണ് പാലക്കാട് നഗരം ചീഞ്ഞു നാറുന്നത്. ആലപ്പുഴയും തിരുവനന്തപുരം കോർപറേഷനും മാലിന്യപ്രശ്നം കൈകാര്യം ചെയ്യാമെങ്കിൽ പാലക്കാടിനും കഴിയേണ്ടതാണ് എന്ന് എൽഡിഎഫ് ചൂണ്ടിക്കാട്ടുന്നു. മാലിന്യപ്രശ്നം മുൻനിർത്തി എൽഡിഎഫ് ഉയർത്തുന്ന ശക്തമായ പ്രചരണത്തെ നിലവിൽ പ്രതിരോധിക്കാൻ എൻഡിഎയ്ക്കും യുഡിഎഫിനും കഴിയുന്നില്ല. തിരഞ്ഞെടുപ്പിൽ ഇക്കാര്യം എങ്ങനെ പ്രതിഫലിക്കുമെന്ന ആശങ്കയിലാണ് ഇരുകൂട്ടരും.\nവലിയ ഒരു സ്വപ്നത്തിൻ്റെ ട്രെയിലർ ഇതാ\nപതിനാറുകാരന്റെ മരണം കൊലപാതകം; പോലീസ് ആത്മഹത്യയെന്ന് എഴുതിത്തളളിയ കേസില് വഴിത്തിരിവ്, പുനരന്വേഷണത്തിനായി ഉത്തരവിട്ടു


HEALTH KERALA: ഗര്‍ഭഛിദ്രനിരക്ക് ഉയരുന്നതായി ലോകാരോഗ്യ സംഘടന !!\nഗര്‍ഭഛിദ്ര നിരക്ക് അപകടകരമായ തോതിലേക്ക് ഉയര്‍ന്നതായി വേള്‍ഡ് ഹെല്‍ത്ത് ഓര്‍ഗനൈസേഷന് മുന്നറിയിപ്പ് നല്‍കുന്നു. വര്‍ഷത്തില് ആയിരം സ്ത്രീകളില് 28 പേര് ഗര്‍ഭഛിദ്രത്തിന് വിധേയമാവുന്നുണ്ടെന്നാണ് കണക്ക്. ഇതില് 49 ശതമാനവും വിദഗ്ധരായ ഡോക്ടര്‍മാരുടെ സഹായത്തോടെയല്ല ഇതിന് വിധേയമാവുന്നതെന്നാണ് ഏറ്റവും അപകടകരമായ വസ്തുത. 2008ല് ഇത് 44 ശതമാനമായിരുന്നു.\nസുരക്ഷിതമല്ലാത്ത ഗര്‍ഭഛിദ്രം അമ്മമാരുടെ മരണ നിരക്കും വര്‍ധിപ്പിച്ചു. ആസ്പത്രിക്ക് പുറത്തും സാധാരണ ക്ലിനിക്കുകളിലും വെച്ച് ചെയ്യുന്ന ഇത്തരത്തിലുള്ള ശസ്ത്രക്രിയകള്‍ക്കിടെയുണ്ടാവുന്ന അണുബാധ നിരവധിപേരുടെ മരണത്തിന് കാരണമാക്കുന്നതായും വേള്‍ഡ് ഹെല്‍ത്ത് ഓര്‍ഗനൈസേഷന് ചൂണ്ടിക്കാണിക്കുന്നു. 2008ലെ കണക്കനുസരിച്ച് ഏഴു സ്ത്രീകളിലൊരാളെങ്കിലും ഇത്തരത്തില് മരണപ്പെടുന്നുണ്ട്. അതേസമയം, സുരക്ഷിതമായ മാര്‍ഗത്തിലുള്ള ഗര്‍ഭഛിദ്രം പ്രസവ സമയത്തുണ്ടാവുന്ന അത്രയും മരണങ്ങള്‍ക്ക് കാരണമാവുന്നില്ലെന്നും വേള്‍ഡ് ഹെല്‍ത്ത് ഓര്‍ഗനൈസേഷന് നടത്തിയ പഠനം വ്യക്തമാക്കുന്നു.\nഗര്‍ഭഛിദ്രം ഒഴിവാക്കാനാവത്ത സാഹചര്യത്തില് സ്ത്രീകള് ഇതിനുവേണ്ടി എന്തു വിലകൊടുക്കാനും തയ്യാറാണെന്നുള്ളതാണ് സുരക്ഷിതമല്ലാത്ത ഗര്‍ഭചിദ്രങ്ങള് കൂടുന്നതിനുള്ള ഒരു കാരണം. 1990ല് ഗര്‍ഭചിദ്ര നിരക്ക് കുറഞ്ഞിരുന്നെങ്കിലും ഇപ്പോള് പഴയപടി അപകടകരമായ തോതിലേക്ക് ഉയരുന്നതായി ലാന്‍സെറ്റിലെ റിപ്പോര്‍ട്ട് സൂചിപ്പിക്കുന്നു.\nവികസ്വര രാജ്യങ്ങളില് സുരക്ഷിതമല്ലാത്ത രീതിയിലുള്ള ഭ്രൂണഹത്യാ നിരക്ക് വളരെക്കൂടുതലാണ്. ആഫ്രിക്കയാണിതില് മുന്നില്. ലാറ്റിനമേരിക്കയില് ഇത്തരത്തിലുള്ള ഭ്രൂണഹത്യ നിരക്ക് 95 ശതമാനമാണെങ്കില് ഏഷ്യയിലിത് 40 ശതമാനവും ഓഷ്യനയില് 15 ശതമാനവും യൂറോപ്പിലിത്9ശതമാനവുമാണ്. അതേസമയം, ഗര്‍ഭഛിദ്രം നിയമവിരുദ്ധമായ രാജ്യങ്ങളില് നിന്നുള്ള യഥാര്‍ത്ഥ കണക്ക് ലഭ്യമല്ലെന്നും ലാന്‍സെറ്റ് എഡിറ്റര് ഡോ. റിച്ചാര്‍ഡ് ഹോര്‍ട്ടണ് പറയുന്നു.\nവികസിത രാജ്യങ്ങളിലെ ഗര്‍ഭഛിദ്രനിരക്ക് 1995ല് 36 ശതമാനമായിരുന്നെങ്കില് 2008ല് ഇത് 26 ശതമാനത്തിലേക്ക് ചുരുങ്ങിയിട്ടുണ്ട്. അതേസമയം, ഗര്‍ഭഛിദ്രം നിയപരമായി തടയുന്ന രാജ്യങ്ങളില്‍പ്പോലും ഇതുപോലുള്ള കുറവ് ഉണ്ടായിട്ടില്ല. 2008ല് ലോകത്തുണ്ടായ ഗര്‍ഭഛിദ്ര ശസ്ത്രക്രിയകളില് 86 ശതമാനവും വികസ്വര രാജ്യങ്ങളിലായിരുന്നു. ശസ്ത്രക്രിയകളില് പകുതിയിലേറെയും സുരക്ഷിതമല്ലാത്ത രീതിയിലായിരുന്നുതാനും.\nകെനിയയില് ഡബ്ല്യു.എച്ച്.ഒ നടത്തിയ പഠനത്തില് അക്കെച്ച് അയിമ്പ എന്ന 20കാരിയുടെ വെളിപ്പെടുത്തല് ശ്രദ്ധേയമാണ്. 20 വയസ്സ് മാത്രമുള്ളപ്പോള് ഗര്‍ഭിണിയായ അയിമ്പ അവിവാഹിതയായിരുന്നു. മാതാപിതാക്കളോട് സത്യം വെളിപെടുത്താനുള്ള മടി അയിമ്പയെ എത്തിച്ചത് കെനിയയിലെ കിസുമുവിലുള്ള ഒരു ഗൈനക്കോളജിസ്റ്റിന്റെ അരികിലാണ്. തീര്‍ത്തും സുരക്ഷിതമല്ലാത്ത രീതിയില് നടത്തിയ ശസ്ത്രക്രിയ അയിമ്പക്ക് പിന്നീട് നല്‍കിയത് വേദന നിറഞ്ഞ ജീവിതവും. പിന്നീട് വീണ്ടും ഗര്‍ഭിണിയായ അവസരത്തില് അദ്യമുണ്ടായ തിക്താനുഭവങ്ങള് അവരെ മാനസികമായി തളര്‍ത്തി. ഇന്ന് കെനിയയില് ഗര്‍ഭിചിദ്രം നിയമവിരുദ്ധമല്ല. ഗര്‍ഭചിദ്രം കാരണമുണ്ടാവുന്ന മാനസിക പ്രശ്‌നങ്ങളുള്ള സ്ത്രീകള്‍ക്ക് കൗണ്‍സലിങ് നല്‍കുകയാണ് അയിമ്പ.\nപോസ്റ്റ് ചെയ്തത് Feroze ല് Tuesday, January 24, 2012


Lionel Messi | ലയണൽ മെസി ബാഴ്സലോണ വിടുമോ? ബയേണിനെതിരായ ഞെട്ടിക്കുന്ന തോൽവിക്കുപിന്നാലെ സ്പാനിഷ് ക്ലബ് പ്രതിസന്ധിയിൽ | Messi Could Leave barcelona After Champions League Humiliation – News18 Malayalam\nHome » photogallery » sports » MESSI COULD LEAVE BARCELONA AFTER CHAMPIONS LEAGUE HUMILIATION\nആറ് തവണ ബാലൺ ഡി ഓർ പുരസ്ക്കാരം നേടിയിട്ടുള്ള മെസിയുടെ മികവിൽ സമാനതകളില്ലാത്ത നേട്ടങ്ങളാണ് ബാഴ്സലോണ കഴിഞ്ഞ കാലങ്ങളിൽ കൈവരിച്ചത്\n| August 15, 2020, 16:20 IST\nബാഴ്സലോണ: ചാംപ്യൻസ് ലീഗിൽ ഞെട്ടിക്കുന്ന തോൽവിക്കുപിന്നാലെ ബാഴ്സലോണ എഫ്.സി കനത്ത പ്രതിസന്ധിയിൽ. കഴിഞ്ഞ രണ്ടു ദശാബ്ദക്കാലത്തോളം അവരുടെ കരുത്തായിരുന്ന ലയണൽ മെസി ക്ലബ് വിട്ടേക്കുമെന്നാണ് സൂചന. കഴിഞ്ഞ രാത്രിയിൽ നടന്ന മത്സരത്തിൽ 2-8നാണ് ബാഴ്സലോണ, ജർമ്മൻ ക്ലബായ ബയേൺ മ്യൂണിക്കിനോട് തകർന്നടിഞ്ഞത്.\nക്ലബ് അധികൃതരുമായി കഴിഞ്ഞ കുറേ കാലമായി അത്ര നല്ല ബന്ധത്തിലല്ല മെസി. ടീം ഘടനയിലും പരിശീലകനുമായും മെസിക്ക് അഭിപ്രായവ്യത്യാസമുണ്ട്. ടീം ഘടനയിൽ മതിയായ മാറ്റം വരുത്തിയില്ലെങ്കിൽ കരാർ അവസാനിക്കുന്ന 2021ഓടെ ക്ലബ് വിടുമെന്നാണ് മെസിയുമായി അടുപ്പമുള്ളവർ പറയുന്നത്.\nമെസ്സിയുടെ നിലവിലെ കരാർ 2021ൽ അവസാനിക്കും. ആറ് തവണ ബാലൺ ഡി ഓർ പുരസ്ക്കാരം നേടിയിട്ടുള്ള മെസിയുടെ മികവിൽ സമാനതകളില്ലാത്ത നേട്ടങ്ങളാണ് ബാഴ്സലോണ കഴിഞ്ഞ കാലങ്ങളിൽ കൈവരിച്ചത്. അതുകൊണ്ടുതന്നെ മെസിയെ സ്വന്തമാക്കാൻ മറ്റു വമ്പൻ ക്ലബുകൾ ഇപ്പോഴേ ശ്രമം തുടങ്ങിയതായി റിപ്പോർട്ടുണ്ട്.\nഅതേസമയം ഈ സീസണിൽ മിന്നുന്ന ഫോം മെസി തുടർന്നെങ്കിലും ക്ലബിന് കാര്യമായ വിജയങ്ങൾ നേടാൻ കഴിഞ്ഞിട്ടില്ല. മെസിയുടെ 31 ഗോളുകളും 26 അസിസ്റ്റുകളും ഈ സീസണിൽ ഉണ്ടായിരുന്നു. എന്നാൽ ഒരു കിരീടം പോലും ബാഴ്സയ്ക്ക് നേടായനായില്ല. 2007 ന് ശേഷം ആദ്യമായാണ് ഒരു സ്പാനിഷ് ക്ലബ്ബും ചാംപ്യൻസ് ലീഗ് സെമിഫൈനലിൽ പ്രവേശിക്കാത്തത് എന്നത് മറ്റൊരു പ്രത്യേകതയായി.\nഅതിനിടെ മെസിയെ സ്വന്തമാക്കാൻ ചില ക്ലബുകൾ ശ്രമങ്ങൾ തുടങ്ങിക്കഴിഞ്ഞതായി റിപ്പോർട്ടുണ്ട്. ഇന്റർ മിലാൻ, മാഞ്ചസ്റ്റർ സിറ്റി എന്നീ ടീമുകൾ മെസി സ്വന്തമാക്കാൻ ശ്രമിക്കുന്നുണ്ട്.\nഅതിനിടെ ബാഴ്സലോണ വിടുന്ന കാര്യം മെസി പരിഗണിക്കണമെന്ന് മുൻ ഇംഗ്ലീഷ് ഡിഫൻഡർ റിയോ ഫെർഡിനാൻഡ് ആവശ്യപ്പെട്ടു. ‘ഇന്ന് രാത്രി വീട്ടിലേക്ക് പോകുമ്പോൾ മെസി എന്തായിരിക്കും ചിന്തിക്കുന്നത്?’ കളി കഴിഞ്ഞ് ബിടി സ്‌പോർട്ടിനോട് സംസാരിക്കവേ ഫെർഡിനാന്റ് ചോദിച്ചു.


Tag Archive: Xavi Hernandez\nബാഴ്‌സക്ക് ഏറ്റവും യോജിച്ച പരിശീലകനെ നിർദേശിച്ച് സാവി, മികച്ച വ്യക്തിത്വത്തിനുടമയെന്നു പ്രശംസ\nMarch 27, 2021 6:32 pm LeaveaComment\nകൂമാനു ശേഷം ബാഴ്സയുടെ പരിശീലകസ്ഥാനത്തേക്ക് ഏറ്റവും ഉയർന്നു കേട്ട പേരുകളിലൊന്നാണ് ഇതിഹാസതാരം സാവി ഹെർണാണ്ടാസിന്റേത്. ബാഴ്സയുടെ പ്രസിഡന്റ് തിരഞ്ഞെടുപ്പ് സമയത്തും സ്ഥാനാർത്ഥികൾ സാവിയെ ബാഴ്സയുടെ പരിശീലകനായി കൊണ്ടുവരുമെന്ന വാഗ്ദാനങ്ങൾ മുന്നോട്ടു വെച്ചിരുന്നു. നിലവിൽ ഖത്തർ ക്ലബ്ബായ ആൾ സാദിന്റെ പരിശീലകനായി തുടരുകയാണ് സാവി.\nബാഴ്സയുടെ പരിശീലകനാവാനുള്ള ആഗ്രഹം മുൻപ് പ്രകടിപ്പിച്ചിരുന്നുവെങ്കിലും താൻ ഇതുവരെയും തയ്യാറായിട്ടില്ല എന്ന കാരണത്താൽ ബാഴ്സയുടെ ഓഫറുകൾ സാവി നിഷേധിക്കുകയായിരുന്നു. എന്നാലിപ്പോൾ കൂമാനു കീഴിൽ ബാഴ്സ ഭേദപ്പെട്ട പ്രകടനം കാഴ്ചവെക്കുന്നുണ്ടെങ്കിലും ബാഴ്സക്ക് നിലവിൽ ഏറ്റവും മികച്ച ഒരു പരിശീലകനെ നിർദേശിച്ചിരിക്കുകയാണ് സാവി. നിലവിലെ ജർമനി പരിശീലകനായ ജോക്കിം ലോയെയാണ് സാവി ബാഴ്സ പരിശീലകസ്ഥാനത്തിലേക്ക് നിർദേശിച്ചിരിക്കുന്നത്. ജർമൻ മാധ്യമമായ സഡ്ഡുഷേ സെയ്ടുങ്ങിനു നൽകിയ അഭിമുഖത്തിൽ സംസാരിക്കുകയായിരുന്നു അദ്ദേഹം.\n— Goal News (@GoalNews) March 27, 2021\n“അദ്ദേഹം ഒരു സമർത്ഥനായ പരിശീലകനാണ്. അദ്ദേഹമെപ്പോഴും ആക്രമണ ഫുട്ബോൾ കൊണ്ട് അത്ഭുതം സൃഷ്ടിക്കുന്നയാളായിരുന്നു. അതുകൊണ്ടു തന്നെ അദ്ദേഹം ചാമ്പ്യനുമായി. ജർമനി എപ്പോഴും ഫുട്ബോളിനെ വ്യത്യസ്തമായ തലത്തിൽ മനസിലാക്കുന്നവരാണ്. അതെന്നെ ഓർമപ്പെടുത്തുന്നത് സ്പെയിനിനെയും ഒപ്പം ബാഴ്‌സയേയും.”\n“അദ്ദേഹം ബാഴ്സയ്ക്ക് യോജിച്ച മികച്ച പരിശീലകനാണ്. കാരണം കളിയെക്കുറിച്ച് മികച്ച അവബോധം അദ്ദേഹത്തിനുണ്ട്. ഒപ്പം മികച്ച വ്യക്തിത്വവും.” സാവി പറഞ്ഞു. വരുന്നത് യൂറോക്ക് ശേഷം ജർമൻ പരിശീലകസ്ഥാനത്തു നിന്നും പടിയിറങ്ങാനൊരുങ്ങുകയാണ് ജോകിം ലോ. ലാലിഗയാണ് ലക്ഷ്യമെന്ന സൂചന ലോ നൽകിയിരുന്നു. സ്പാനിഷ് പഠിക്കാൻ ശ്രമങ്ങൾ തുടങ്ങിയെന്നതാണ് ഈ വാദത്തെ സാധൂകരിക്കുന്നത്. ഏതു ക്ലബ്ബാണെന്നു ലോ ഇതുവരെയും വ്യക്തമാക്കിയിട്ടില്ല.\nസാവി വന്നില്ലെങ്കിൽ ബാഴ്സ അംഗങ്ങളുടെ സീസൺ ടിക്കറ്റിന്റെ പണം താൻ നൽകുമെന്ന് പ്രസിഡന്റ് സ്ഥാനാർത്ഥി\nDecember 22, 2020 3:31 pm LeaveaComment\nബാഴ്സലോണയിൽ പുതിയ പ്രസിഡന്റിനെ തിരഞ്ഞെടുക്കാനുള്ള ഇലക്ഷൻ ഈ വരുന്നത് ജനുവരി 24നു നടക്കാനിരിക്കുകയാണ് ഇത്തവണ മുൻ ബാഴ്‌സ പ്രസിഡന്റായിരുന്ന ജൊവാൻ ലപോർട്ടക്കാണ് കൂടുതൽ സാധ്യത കൽപ്പിക്കുന്നതെങ്കിലും ലാപോർട്ടക്ക് മികച്ച മത്സരവുമായി മികച്ച പ്രൊജക്റ്റുമായി വിക്ടർ ഫോണ്ടും രംഗത്തുണ്ട്. വിക്ടർ ഫോണ്ട് മുന്നോട്ടു വെക്കുന്ന പ്രധാന ഓഫർ ബാഴ്സ ഇതിഹാസതാരം സാവിയെ പരിശീലക സ്ഥാനത്തേക്ക് കൊണ്ടുവരുമെന്നതാണ്.\nനിലവിൽ ഖത്തർ ആസ്ഥാന ക്ലബ്ബായ അൽ സാദിന്റെ പരിശീലകനാണ് സാവി. 2015 ലാണ് ബാഴ്സ വിട്ട് ഖത്തർ ക്ലബിലേക്ക് കളിക്കുന്നതിനായി സാവി പോകുന്നത്. നാലു വർഷം അൽ സാദിൽ കളിച്ചതിനു ശേഷം ക്ലബ്ബിന്റെ പരിശീലകനായി സാവിയെ ക്ലബ്ബ് അധികൃതർ ചുമതലപ്പെടുത്തുകയായിരുന്നു. സാവിക്കു കീഴിൽ അൽ സാദ് മികച്ച പ്രകടനമാണ് നടത്തുന്നത്. അൽ സാദിന് അടുത്തിടെ എമിർ കപ്പും നേടിക്കൊടുക്കാൻ സാധിച്ചിരുന്നു.\nXavi WILL be Barcelona's next manager, claims presidential candidate Victor Font https://t.co/WJV9Ckb6rf\nബാഴ്‌സയിലേക്ക് സാവിയെ കൊണ്ടു വരാമെന്നു പറഞ്ഞതിൽ വിക്ടർ ഫോണ്ടിനു തിരഞ്ഞെടുപ്പിൽ ലപോർട്ടക്കൊപ്പം മറ്റു സ്ഥാനാർത്ഥികളെക്കാൾ കൂടുതൽ സാധ്യത നൽകിയിരുന്നു. എന്നാൽ വീണ്ടും ആ കാര്യത്തിൽ തന്റെ നയം വ്യക്തക്കിയിരിക്കുകയാണ് ഫോണ്ട്. കാറ്റാലൻ മാധ്യമമായ ലാ സൊടാനക്ക് നൽകിയ അഭിമുഖത്തിലാണ് അദ്ദേഹം തന്റെ നയം വ്യക്തമാക്കിയത്.\n“ഞാൻ തിരഞ്ഞെടുപ്പിൽ ജയിച്ചാൽ സാവി ബാഴ്‌സയിലേക്ക് വരും. അദ്ദേഹം വന്നില്ലെങ്കിൽ എല്ലാ അംഗങ്ങളുടെയും സീസൺ ടിക്കറ്റിന്റെ പണം മുഴുവൻ എന്റെ പോക്കറ്റിൽ നിന്നു നൽകും.” ഫോണ്ട് വ്യക്തമാക്കി. ഇതാദ്യമായല്ല വിക്ടർ ഫോണ്ട് ബാഴ്സയിലേക്ക് സാവി വരുമെന്നു ഉറപ്പിച്ചു പറയുന്നത്. സാവിക്ക് മെസിയെ ബാഴ്സയിൽ തന്നെ പിടിച്ചു നിർത്താനാവുമെന്നും ഫോണ്ട് വ്യക്തമാക്കിയിരുന്നു. എന്തായാലും ഫോണ്ടിന്റെ ഈ പ്രസ്താവന തിരഞ്ഞെടുപ്പിൽ എങ്ങനെ പ്രതിഫലിക്കുമെന്ന് കാത്തിരുന്നു കാണേണ്ടി വരും.\nലോകത്തിലെ ഏറ്റവും മികച്ച മധ്യനിരതാരം കളിക്കുന്നത് സിറ്റിയില്, വെളിപ്പെടുത്തലുമായി സാവി\nSeptember 1, 2020 10:57 am LeaveaComment\nനിലവിലെ ലോകത്തിലെ ഏറ്റവും മികച്ച മധ്യനിരതാരം ആരാണെന്നു ചോദിച്ചാൽ കെവിൻ ഡിബ്രൂയ്‌നെ ആണെന്നാണ് മുൻ ബാഴ്സ ഇതിഹാസം സാവിയുടെ ഉത്തരം. ഖത്തർ എയർവേയ്സിന് നൽകിയ അഭിമുഖത്തിലാണ് അദ്ദേഹം ഇക്കാര്യം വെളിപ്പെടുത്തിയത്.\nലോകത്തിലെ ഏറ്റവും മികച്ച മധ്യനിരതാരം കെവിൻ ഡിബ്രൂയ്‌നെയും ലോകത്തിലെ ഏറ്റവും മികച്ച പരിശീലകൻ പെപ് ഗാർഡിയോളയുമാണെന്നാണ് സാവിയുടെ അഭിപ്രായം. ഇംഗ്ലീഷ് പ്രീമിയർലീഗ് വമ്പന്മാരായ സിറ്റിക്കുവേണ്ടി സീസണിൽ മിന്നും പ്രകടനം കാഴ്ചവെച്ച താരമാണ് ഡിബ്രൂയ്‌നെ. ഈ സീസണിൽ 48 മത്സരങ്ങളിൽ നിന്നായി 16 ഗോളുകളും 23 അസിസ്റ്റും ഡിബ്രൂയ്നെക്ക് നേടാനായിട്ടുണ്ട്. കൂടാതെ പ്രീമിയർ ലീഗിൽ ഈ സീസണിലെ പ്ലയെർ ഓഫ് ദി ഇയർ അവാർഡും സ്വന്തമാക്കിയിരുന്നു.\nBarcelona great Xavi makes Kevin De Bruyne and Pep Guardiola claimshttps://t.co/0sJFj2JLVF\n— Manchester City News (@ManCityMEN) August 30, 2020\n“മാഞ്ചസ്റ്റർ സിറ്റി താരമായ കെവിൻ ഡിബ്രൂയ്‌നെ മറ്റൊരു തലത്തിൽ കളിക്കുന്ന താരമാണ്. എപ്പോൾ വേണമെങ്കിലും അത്ഭുതങ്ങൾ സൃഷ്ടിക്കാൻ കഴിവുള്ള താരമാണ് അദ്ദേഹം.ലോകത്തിലെ ഏറ്റവും മികച്ച മിഡ്ഫീൽഡർ ആണ് ഡിബ്രൂയ്നെ. ലോകത്തിലെ ഏറ്റവും മികച്ച പരിശീലകൻ പെപ് ഗ്വാർഡിയോളയാണ്. ഫുട്ബോളിൽ മറ്റൊരു വഴിത്തിരിവുണ്ടാക്കാൻ കഴിഞ്ഞ പരിശീലകനാണ് അദ്ദേഹം.”\n“അദ്ദേഹത്തിന്റെ നേതൃത്വഗുണം വളരെയധികം മികച്ച ഒരു കാര്യമാണ്. ഓരോ താരങ്ങളെയും പറഞ്ഞു ബോധ്യപ്പെടുത്തുന്നതിലും അദ്ദേഹം മികവു പുലർത്തുന്നു” സാവി അഭിമുഖത്തിൽ വെളിപ്പെടുത്തി. നിലവിൽ ഖത്തർ ക്ലബായ അൽ സാദിന്റെ പരിശീലകനാണ് സാവി. ബാഴ്സ പരിശീലകസ്ഥാനത്തേക്ക് നിരവധി അഭ്യൂഹങ്ങൾ ഉണ്ടായിരുന്നുവെങ്കിലും അത് നിരസിച്ചതോടെ ബാഴ്സ റൊണാൾഡ് കൂമാനെ പരിശീലകൻ ആയി നിയമിക്കുകയായിരുന്നു.\nJuly 25, 2020 12:50 pm LeaveaComment\nഇപ്പോള് സാവിയൊരിക്കലും ബാഴ്‌സ പരിശീലകനാകരുത്! മുന്നറിയിപ്പുമായി മുൻ ബാഴ്‌സ പ്രസിഡന്റ്\nJuly 16, 2020 1:23 pm LeaveaComment\nഇപ്പോഴത്തെ ബാഴ്‌സലോണ ബോർഡിനു കീഴിൽ ബാഴ്‌സ പരിശീലകനാവാൻ ശ്രമിക്കരുതെന്നു മുൻ ബാഴ്‌സലോണ താരമായ സാവി ഹെർണാണ്ടസിന് മുന്നറിയിപ്പു നൽകിയിരിക്കുകയാണ് മുൻ ബാഴ്‌സലോണ പ്രസിഡന്റായിരുന്ന ജോവാൻ ലപോർട്ട. 2003 മുതൽ 2012 വരെയുള്ള ബാഴ്‌സയുടെ സുവർണകാലഘട്ടത്തിൽ പ്രസിഡന്റായിരുന്ന ആളാണ് ജൊവാൻ ലപോർട്ട.\nഇനി വരുന്ന ബാഴ്‌സയുടെ പ്രസിഡന്റ് തിരഞ്ഞെടുപ്പിൽ മത്സരിക്കാനിരിക്കുകയാണ് ലപോർട്ട. ഇപ്പോഴത്തെ ബോർഡിൻറെ കെടുകാര്യസ്ഥതയെക്കുറിച്ച് വാചാലനായ ലപോർട്ട സാവി ബാഴ്‌സയിലേക്ക് പരിശീലകനായി തിരിച്ചെത്തുന്നതിനെക്കുറിച്ച് സംസാരിക്കുകയായിരുന്നു. താന് സാവിയായിരുന്നെങ്കിൽ ഒരിക്കലും ഈ ബോർഡിൻറെ കീഴിൽ പരിശീലകനായി വരില്ലെന്നാണ് ലാപോർട്ട അഭിപ്രായപ്പെട്ടത്.\n2003-2012 കാലഘട്ടത്തിൽ ലപോർട്ടയുടെ ബോർഡിന്റെ കീഴിൽ മികച്ച പരിശീലകനായ പെപ് ഗാർഡിയോളക്കൊപ്പം ബാഴ്‌സ നിരവധി കിരീടങ്ങൾ നേടിയിട്ടുണ്ട്.\n2021ല് ബാഴ്‌സയുമായി കരാര് അവസാനിക്കുന്ന മെസിയെക്കുറിച്ച് വാചാലനാവാനും മുന് പ്രസിഡന്റ് മറന്നില്ല. മെസിക്ക് അദ്ദേഹത്തിന്റെ കരിയറിന്റെ അവസാനത്തില് മികച്ച നേട്ടങ്ങള് ഉണ്ടാക്കികൊടുക്കാന് ബോര്‍ഡ് ബാധ്യസ്ഥരാണെന്ന് ലപോര്‍ട്ട അഭിപ്രായപ്പെടുന്നു.\nസോഷ്യല് മീഡിയ വിവാദങ്ങളുമായി ബന്ധപ്പെട്ടു ബെര്‍തെമ്യുവിനെ വിമര്‍ശിച്ച ലപോര്‍ട്ട മെസിക്ക് 2021 വരെ ബാഴ്സയില് തുടരാനാവട്ടെയെന്നും ഇപ്പോഴത്തെ ബോര്‍ഡില് നിന്നുള്ള ഓരോ മോശം തീരുമാനങ്ങളും മെസിയെ ബാഴ്സക്ക് നഷ്ടപെടുന്നതിന് കരണമായേക്കാമെന്നും അഭിപ്രായപ്പെട്ടു. ഇപ്പോള് ഇവിടെ നടക്കുന്നത് ബാഴ്സയുടെ വഴിയല്ലെന്നും എല്ലാം ബെര്‌തെമ്യുയുടെ വഴിയാണെന്നും ലപോര്‍ട്ട ആരോപിച്ചു.


'ബ്ലാക്ക് യൂണിറ്റി കളക്ഷന്' വാച്ചുമായി ആപ്പിള് | Future Kerala\n‘ബ്ലാക്ക് യൂണിറ്റി കളക്ഷന്’ വാച്ചുമായി ആപ്പിള്\n38 രാജ്യങ്ങളിലും പ്രദേശങ്ങളിലുമായി പരിമിത എണ്ണം ‘വാച്ച്’ ലഭിക്കുമെന്ന് ആപ്പിള് അറിയിച്ചു. 399 യുഎസ് ഡോളറാണ് വില\nസാന് ഫ്രാന്‍സിസ്‌കോ: ‘കറുത്ത ചരിത്ര മാസം’ പ്രമാണിച്ച് ആപ്പിള് ലിമിറ്റഡ് എഡിഷന് വാച്ച് അവതരിപ്പിച്ചു. ഫെബ്രുവരി ഒന്നിന് ‘ബ്ലാക്ക് യൂണിറ്റി കളക്ഷന്’ വാച്ച് ലഭിച്ചുതുടങ്ങും. സവിശേഷ ബാന്‍ഡ്, പുതിയ ഫേസ് എന്നിവയോടെയാണ് പുതിയ വാച്ച് വരുന്നത്.\n38 രാജ്യങ്ങളിലും പ്രദേശങ്ങളിലുമായി പരിമിത എണ്ണം ‘വാച്ച്’ ലഭിക്കുമെന്ന് ആപ്പിള് അറിയിച്ചു. 399 യുഎസ് ഡോളറാണ് വില. 49 യുഎസ് ഡോളര് നല്‍കിയാല് ബാന്‍ഡ് പ്രത്യേകം ലഭിക്കും.\nകറുത്തവരുടെ ചരിത്രവും സംസ്‌കാരവും ആഘോഷിക്കുന്നതിനാണ് ബ്ലാക്ക് യൂണിറ്റി കളക്ഷന് എന്ന പേരില് ആപ്പിള് ഉല്‍പ്പന്നങ്ങള് രൂപകല്‍പ്പന ചെയ്യുന്നത്. ഇതിന്റെ ഭാഗമായാണ് പുതിയ വാച്ച് അവതരിപ്പിച്ചത്. ആപ്പിള് വാച്ച് ഉപയോഗിക്കുന്നവര്‍ക്ക് യൂണിറ്റി ആക്റ്റിവിറ്റി ചാലഞ്ചില് പങ്കെടുത്ത് ലിമിറ്റഡ് എഡിഷന് ഉല്‍പ്പന്നം നേടാന് കഴിയും.\nഅമേരിക്കയിലും ലോകത്ത് മറ്റെല്ലായിടത്തും സമത്വവും പൗരാവകാശങ്ങളും പ്രോത്സാഹിപ്പിക്കുന്നതിനും ഉറപ്പുവരുത്തുന്നതിനും ബ്ലാക്ക് ലൈവ്‌സ് മാറ്റര് സപ്പോര്‍ട്ട് ഫണ്ട് ഉള്‍പ്പെടെ ആറ് ആഗോള സംഘടനകളെ ആപ്പിള് പിന്തുണയ്ക്കും.\nകൂടാതെ, ഈ വര്‍ഷത്തെ കറുത്ത ചരിത്ര മാസം ആഘോഷിക്കുന്നതിന് മറ്റ് നിരവധി പദ്ധതികള് ആപ്പിള് പ്രഖ്യാപിച്ചിട്ടുണ്ട്. കറുത്തവരുടെ ബിസിനസുകളും ഡെവലപ്പര്‍മാരെയും വ്യക്തമാക്കുന്നവിധം ആപ്പ് സ്റ്റോര് സജ്ജീകരിക്കും. കറുത്ത ആര്‍ട്ടിസ്റ്റുകളുടെ പ്ലേലിസ്റ്റുകളും ഒറിജിനല് വീഡിയോകളും മറ്റ് ഉള്ളടക്കങ്ങളും ആപ്പിള് മ്യൂസിക്കില് ലഭിക്കും. കറുത്തവരുടെ റെസ്റ്റോറന്റുകള് ആപ്പിള് മാപ്‌സില് പ്രത്യേകം കാണിക്കും.\nPrevious കശ്മീര് : ചര്‍ച്ചക്ക് വെല്ലുവിളിച്ച് പാക്കിസ്ഥാന്\nNext ഗർഭകാല ഫിറ്റ്നസ് : പ്രീ-നേറ്റൽ യോഗ ഔട്ട്ലുക്കിൽ കരീന കപൂർ


പാകിസ്താനിൽ മഹാസഖ്യം പണി തുടങ്ങി; പ്രധാനമന്ത്രിയുടെ രാജി ആവശ്യപ്പെട്ട് പതിനായിരങ്ങളുടെ റാലി\nWednesday, August 04, 2021 09:19:04 AM\nPosted By: Nri Malayalee October 19, 2020\nസ്വന്തം ലേഖകൻ: പാക് പ്രധാനമന്ത്രി ഇമ്രാൻ ഖാൻ രാജിവെക്കണമെന്നാവശ്യപ്പെട്ട് കറാച്ചിയിൽ പ്രതിപക്ഷ പാർട്ടികളുടെ നേതൃത്വത്തിൽ പതിനായിരങ്ങൾ അണിനിരന്ന റാലി. ഒമ്പത് പ്രതിപക്ഷ പാർട്ടികൾ ചേർന്ന് രൂപീകരിച്ച പാകിസ്താൻ ജനാധിപത്യ മൂവ്മെന്‍റ് (പി.ഡി.എം) സർക്കാറിനെതിരെ രാജ്യമെങ്ങും പ്രക്ഷോഭത്തിലാണ്.\nപ്രധാനമന്ത്രീ, നിങ്ങൾ ഞങ്ങളിൽ നിന്ന് ജോലി തട്ടിയെടുത്തു. ദിവസവും രണ്ട് തവണ ഞങ്ങളുടെ ഭക്ഷണം തട്ടിയെടുത്തു -റാലിയെ അഭിസംബോധന ചെയ്ത് പ്രതിപക്ഷ നേതാവ് മറിയം നവാസ് പറഞ്ഞു. മുൻ പ്രസിഡന്‍റ് നവാസ് ഷെരീഫിന്‍റെ മകളും രാഷ്ട്രീയ പിൻഗാമിയുമാണ് മറിയം ഷെരീഫ്.\nഇമ്രാൻ സര്‍ക്കാറിന്‍റെ ഭരണരംഗത്തെ എല്ലാ പാളിച്ചകളും മരിയം അക്കമിട്ട് നിരത്തി. സാമ്പത്തിക തകര്‍ച്ചയും കൊറോണ പ്രതിരോധത്തിലെ വന് പരാജയവും അന്താരാഷ്ട്രരംഗത്തു ണ്ടായിരിക്കുന്ന ചീത്തപ്പേരും മരിയം എടുത്തുപറഞ്ഞു. ഇമ്രാന് ജനങ്ങളെ അഭിമുഖീകരിക്കാന് പോലും ഭയമാണെന്ന് പരിഹസിച്ച മരിയം ടി.വിയിലൂടെ ജനങ്ങളോട് ഭയക്കേണ്ടതില്ലെന്ന് ഇമ്രാന് പറഞ്ഞ വാക്കുകളെ എടുത്തുപറഞ്ഞാണ് വിമര്‍ശിച്ചത്.\nകർഷകരുടെ വീടുകളിൽ പട്ടിണിയാണ്. യുവജനങ്ങൾ നിരാശയിലാണ് -മറ്റൊരു പ്രതിപക്ഷ നേതാവ് ബിലാവൽ ഭൂട്ടോ സർദാരി പറഞ്ഞു. പാക് സമ്പദ് വ്യവസ്ഥ വൻ തകർച്ച നേരിടുന്ന സാഹചര്യത്തിലാണ് രാജ്യമെമ്പാടും പ്രക്ഷോഭത്തിലേക്ക് നീങ്ങുന്നത്. സർക്കാറിന്‍റെ തെറ്റായ നിലപാടുകളാണ് തകർച്ചക്ക് കാരണമെന്ന് പ്രതിപക്ഷം കുറ്റപ്പെടുത്തുന്നു.\nഇമ്രാൻ ഖാൻ ഭരണത്തിലുള്ള രണ്ടുവർഷം കടുത്ത നിയന്ത്രണങ്ങളിലൂടെയാണ് രാജ്യം കടന്നുപോകുന്നത്. സെൻസർഷിപ്പ് നടപ്പാക്കുകയും വിമർശകരെയും പ്രതിപക്ഷ നേതാക്കളെയും ജയിലിലടക്കുകയും ചെയ്യുന്നുണ്ട്. പണപ്പെരുപ്പം പാവങ്ങളെ പാടെ തകർത്തതായും കുഞ്ഞുങ്ങളെ വളർത്താനായി യാചിക്കാൻ ഇറങ്ങേണ്ട അവസ്ഥയാണെന്നും പ്രതിപക്ഷം പറയുന്നു. ഇംറാൻ ഖാൻ എത്രയും വേഗം സ്ഥാനമൊഴിയുകയാണ് വേണ്ടതെന്നും പ്രക്ഷോഭകർ ചൂണ്ടിക്കാട്ടി. പാകിസ്താനിൽ 2023ലാണ് അടുത്ത പൊതുതെരഞ്ഞെടുപ്പ്.


ശ്രീ ഗോവർദ്ധന നേസ പെരുമാൾ ക്ഷേത്രം-തിരു വടാമതുര, വൃന്ദാവനം. - Saneeswara Temple\nദില്ലി മുതൽ ആഗ്ര റെയിൽ‌വേ പാത വരെയാണ് ഈ ദിവ്യദേശം ആചരിക്കുന്നത്.\nഉത്തർപ്രദേശിലെ മഥുരയിലെ യമുന നദീതീരത്ത് സ്ഥാപിച്ചിരിക്കുന്ന വിഷ്ണുവിന്റെ 108 ദിവ്യ ദേശങ്ങളിൽ ഒന്നാണ് ഗോവർദ്ധൻ / വൃന്ദാവൻ / വൃന്ദാവൻ. ശ്രീകൃഷ്ണൻ ഗോസികളോടൊപ്പം റാസ ലീലയെ (ഹോബികൾ) വധിച്ച ഗണ്യമായ സ്ഥലമാണ് വൃന്ദാവൻ. ഈ ക്ഷേത്രത്തിന് സമീപം നിരവധി ആരാധനാലയങ്ങളും ഘട്ടങ്ങളും സ്ഥാപിച്ചിട്ടുണ്ട്. ഈ പരിസരത്താണ് ഗോവർദ്ധനഗിരി ഹിൽ സ്ഥിതി ചെയ്യുന്നത്.\nഈ ക്ഷേത്രത്തിൽ എത്താൻ മഥുര ജംഗ്ഷനിൽ ഇറങ്ങി അവിടെ നിന്ന് ഏകദേശം2മൈൽ യാത്ര ചെയ്യണം. ബ്രിന്ദവനിൽ നിന്ന്7മൈൽ യാത്ര ചെയ്തുകൊണ്ട് ഈ സ്തംഭം ബ്രിന്ദാവനത്തിൽ നിന്ന് എത്തിച്ചേരാം.\nമഥുരയിൽ നിന്ന് ഏകദേശം2മൈൽ അകലെയാണ് “ജന്മഭൂമി” എന്ന് വിളിക്കപ്പെടുന്ന സ്ഥലം കണ്ടെത്തിയത്, അതിൽ ഒരു ക്ഷേത്രം പണിതിട്ടുണ്ട്, ഈ സ്ഥലം വാസുദേവറും ദേവകിയും ജയിലിൽ കിടക്കുന്ന ജയിലാണെന്നും ഈ ജയിൽ മാത്രമാണെന്നും ശ്രീകൃഷ്ണൻ ജനിച്ചു .\nമൂന്ന് ദിവ്യദേശങ്ങൾ പ്രത്യേകിച്ചും തിരു വടാമതുര, തിരു അയർപാടി, തിരു ദ്വാരക എന്നിവ ശ്രീകൃഷ്ണ അവതാരവുമായി ബന്ധപ്പെട്ടിരിക്കുന്നു, ശ്രീ വിഷ്ണുവിന്റെ 10 അവതാരങ്ങളിൽ ഒന്ന്.\nവൃന്ദാമുരയിൽ വൃന്ദാവനവും ഗോവർദ്ധനവും ഉൾപ്പെടുന്നു.7മുക്തി സ്തംഭങ്ങളിലൊന്നായി കണക്കാക്കുന്നതാണ് വടാമതുര. അവന്തി, അയോദ്ധ്യ, ദ്വാരക, മായ, കാഞ്ചീപുരം, കാസി എന്നിവയാണ് മറ്റ് മുക്തി സ്റ്റാളങ്ങൾ. മഥുരയിൽ, കൃഷ്ണൻ നിന്ദ തിരുക്കോലം എന്ന ചിത്രത്തിലെ സത്യബാമയുമായി ചേർന്ന് തന്റെ തമ്പതി സമേതറിനെ (പെരുമാളിനൊപ്പം പങ്കാളിയെയും) സേവ നൽകുന്നു.\nഈ സ്റ്റാലം ഫസ്റ്റ് ക്ലാസായി മാറുകയും ശ്രീ കൃഷ്ണന് സമാധാനപരവും സന്തുഷ്ടവുമായ ജീവിതശൈലി നൽകുകയും ചെയ്തു, അതേ സമയം, “മാതു” എന്ന പേരിൽ ഒരു അരാക്കൻ (രാക്ഷസൻ) ഈ സ്തംഭത്തിൽ കൊല്ലപ്പെട്ടു, ഈ സ്റ്റാളത്തിന് പേര് നൽകി “മഥുര”. (തമിഴിൽ മഥുരം എന്നാൽ മികച്ചതും സമാധാനപരവുമാണ്).\nഒരിക്കൽ, ശ്രീരാമർ ഐക്യനാടുകൾ ഭരിക്കുമ്പോൾ, ശ്രാവണാർ, ബർഗവ മഹർഷി, മറ്റെല്ലാ ish ഷികളും ശ്രീരാമറിനോട് പരാതിപ്പെട്ടു, “ലവാന” എന്ന് വിളിക്കുന്ന ഒരു അസുരൻ തങ്ങൾക്ക് പ്രശ്‌നങ്ങൾ നൽകുന്നതായി മാറിയെന്നും അതിനാൽ അവർക്ക് തപസ് ചെയ്യാൻ കഴിയില്ലെന്നും പെരുമാൾ. അതിനാൽ, എല്ലാവരും ഇത് അവസാനിപ്പിക്കണമെന്ന് ശ്രീരാമനോട് അഭ്യർത്ഥിച്ചു. തൽഫലമായി, ശ്രീ രാമർ തന്റെ മുൻ‌നിര വില്ലു നൽകി, ഇത് മാതുവിനെയും കൈദാബറിനെയും കൊല്ലാൻ സഹായിച്ചു (അവർ അരക്കകളാകാം) തന്റെ കൂടുതൽ യുവ സഹോദരൻ സത്രുക്നന്.\nവില്ലും ശ്രീ രാമറിൽ നിന്നുള്ള നേട്ടങ്ങളും നേടിയ സത്രുക്നൻ, അരക്കൻ, ലവനാസുരൻ എന്നിവരുമായി വളരെ അപൂർവമായി പോരാടി, ഒടുവിൽ ശ്രീ രാമർ നൽകിയ വില്ലിന്റെ ഉപയോഗത്തെ കൊന്നു. അങ്ങനെ, മഥു നഗരം ലവനാസുരനിൽ നിന്ന് സംഭരിച്ച സ്ഥലമായി മാറി, എല്ലാ ish ഷികളും ദേവന്മാരും സത്രുക്നന് നന്ദി പറഞ്ഞു, ലവനാസുരനെ കൊന്നതിന് ഒരു വാരം എന്ന നിലയിൽ അവർ എന്താണ് ആഗ്രഹിക്കുന്നതെന്ന് അവർ ചോദിച്ചു.\nസൂപ്പർ യോദ്ധാക്കൾ, മനോഹരമായ ക്ഷേത്രങ്ങൾ, ധാരാളം വിഷ്ണു ഭക്തർ എന്നിവരുൾപ്പെടുന്ന മാതു മഹാനഗരം വളരെ വലിയ സാമ്രാജ്യമായി ഉയർന്നുവരണമെന്ന് സത്രുക്നൻ അഭ്യർത്ഥിച്ചു. അദ്ദേഹത്തിന്റെ സഹായത്തോടെ അഭ്യർത്ഥിച്ചതുപോലെ, ദേവന്മാരിലൂടെയും ish ഷികളിലൂടെയും മാതു നഗരം അനുഗ്രഹിക്കപ്പെട്ടു. അന്നുമുതൽ മഥുര നഗറിൽ ആധിപത്യം പുലർത്തുന്ന സത്രുക്നൻ യമുന നദിയുടെ തീരത്ത് ധാരാളം ക്ഷേത്രങ്ങൾ ഉയർത്തിയിട്ടുണ്ട്. സത്രുക്നന് ശേഷം അദ്ദേഹത്തിന്റെ തലമുറകൾ ആധിപത്യം സ്ഥാപിച്ചു, അതിനുശേഷം മഥുര യാദവന്മാരുടെ (വാസുദേവർ) വഴി ആധിപത്യം സ്ഥാപിച്ചു.\nമുഹമ്മദ് രാജാക്കന്മാരുടെ സഹായത്തോടെ നശിപ്പിക്കപ്പെട്ടുവെന്ന് കണക്കിലെടുത്ത് അൽ‌വാറുകൾ അവരുടെ മംഗലാസനത്തെ പെറുമാലിൽ നടത്തിയ ക്ഷേത്രം എല്ലായ്‌പ്പോഴും നിരീക്ഷിക്കപ്പെടുന്നില്ല. ഇതിനടുത്തായി വാസുദേവറും ദേവകിയും ജയിലിൽ കിടക്കുന്ന പ്രദേശം സ്ഥിതിചെയ്യുന്നു. ഈ കൃഷിസ്ഥലം വിശുദ്ധവും ആത്മീയവുമായ മേഖലയായി കണക്കാക്കപ്പെടുന്നു, കാരണം ആ ജയിൽ ശ്രീകൃഷ്ണറുടെ ജനന മേഖലയാണെന്ന് പറയപ്പെടുന്നു.\nശ്രീകൃഷ്ണൻ കംസനെയും ആനയെയും വധം (കൊന്നു), “വിക്രാന്തി” എന്ന പേരിൽ ഒരു സ്ഥലം, യമുന നദിയുടെ തീരത്ത് ശ്രീ കൃഷ്ണൻ വിശ്രമിച്ച സ്ഥലങ്ങൾ എന്നിവ നിർബന്ധമായും കാണേണ്ട ചില സ്ഥലങ്ങളാണെന്ന് പ്രസ്താവിക്കുന്നു. ഭക്തന്മാർ.\nമഥുരയിലെ ശ്രീകൃഷ്ണറുടെ സ്മരണയായി പിൽക്കാലത്തിനുള്ളിൽ ക്ഷേത്രങ്ങൾ നിർമ്മിക്കുന്നു. ഈ രണ്ട് ക്ഷേത്രങ്ങളിൽ നിന്നും കണ്ടെത്തിയ കൃഷ്ണറിന് ദ്വാരക്നാഥ്ജി, മതുരനാഥ്ജി എന്നാണ് പേര്.\nതിരുപ്പതി, ശ്രീ ശ്രീനിവാസർ എങ്ങനെ സ്വന്തമായി നിന്ദ്ര തിരുക്കോളത്ത് സ്ഥിതിചെയ്യുന്നു എന്നതുപോലെയാണ് ദ്വാരക്നാഥ്ജി തന്റെ സേവാ എന്നെത്തന്നെ നിർത്തുന്നത്.\nമഥുര മെട്രോപോളിസിന് ചുറ്റും ബഹുജനങ്ങളും മനോഹരമായ സ്ഥലങ്ങളും ഉണ്ട്, ഇത്തരത്തിലുള്ള സ്ഥലങ്ങൾ ശ്രീകൃഷ്ണന്റെ ബാല്യകാലം കണക്കിലെടുക്കാൻ നമ്മെ പ്രേരിപ്പിക്കുന്നു.\nമഥുരയിൽ നിന്ന് 8 മൈൽ അകലെയുള്ള “ഗോവർദ്ധനഗിരി” എന്നറിയപ്പെടുന്ന ഒരു സ്ഥലമാണ് ശ്രീകൃഷ്ണറും അദ്ദേഹത്തിന്റെ പശുക്കളെല്ലാം മേച്ച പശുക്കളും. മനോഹരമായതും മികച്ചതുമായ ചുറ്റുപാടുകളുള്ള ഈ ഗോവർദ്ധനഗിരി കുന്നിന്റെ കൊടുമുടിയിൽ ശ്രീ വല്ലഭാചാര്യർ നിർമ്മിച്ച ക്ഷേത്രമാണ്. ഗോവർദ്ധനഗിരി കുന്നിൻ ചുവട്ടിലുള്ള ഗോവർദ്ധനഗിരി സന്ദർശിച്ച ശേഷം ഭക്തർ ലക്ഷ്മിക്ക് ഒരു ക്ഷേത്രം – നാരായണൻ ശ്രീ രാമാനുജർ നിർദ്ദേശിച്ച നിയമങ്ങൾ പാലിക്കുന്ന ആരാധന നടത്തുന്നു.\nഈ ക്ഷേത്രത്തിന് സമീപം, ആഴത്തിലും വലുപ്പത്തിലും ഒഴുകുന്ന ഒരു നദി കണ്ടെത്തി, ഗോവർദ്ധനഗിരിയിൽ നിന്ന് 18 കിലോമീറ്റർ അകലെ, നന്ദഗോപറിന്റെയും യശോദയുടെയും സ്മരണയ്ക്കായി, കുന്നിൻ കൊടുമുടിയിൽ “നന്ദി ഗ്രാമം” എന്ന പേരിൽ ഒരു ചെറിയ നഗരം നിർമ്മിച്ചിരിക്കുന്നു. ബാല കൃഷ്ണറെ കണ്ടെത്തി.\nമഥുരയിൽ നിന്ന്6മൈൽ അകലെയുള്ള വൃന്ദാവൻ സ്ഥിതിചെയ്യുന്നു, അതിൽ ശ്രീകൃഷ്ണറും മറ്റെല്ലാ യാദവറുകളും സമാധാനത്തോടെ ജീവിതം നയിച്ചു. ഈ പ്രദേശമാണ് ശ്രീകൃഷ്ണർ തന്റെ ചെറുപ്പകാലം തന്റെ പശുത്തൊട്ടികൾക്കൊപ്പം ചിലവഴിക്കുകയും ധാരാളം ലീലകൾ ചെയ്യുകയും ചെയ്തത്.\nയമുന നദിയുടെ തീരത്ത് “രംഗാജി മന്ദിർ” എന്ന ക്ഷേത്രം സ്ഥിതിചെയ്യുന്നു. ശ്രീ രംഗനാഥർ, ശ്രീ ആൻഡാൽ, ശ്രീ ശ്രീനിവാസർ, ശ്രീരാമർ എന്നിവർക്കായി പ്രത്യേക സന്നതികൾ ആചരിക്കുന്നു.\nമഥുരയിൽ, കൃഷ്ണ ജന്മഷ്ടമി (കൃഷ്ണ ജയന്തി) വളരെ ഗംഭീരമായി അറിയപ്പെടുന്നു, അതിൽ വിഷ്ണു ഭക്തർ ബഹുഭൂരിപക്ഷവും ഈ സ്തംഭത്തിൽ വന്ന് ശ്രീകൃഷ്ണറെ ആരാധിക്കുന്നു. ആ സമയത്ത്, ശ്രീകൃഷ്ണറുടെ ജീവിതശൈലി മുഴുവൻ ഒരു നാടകമായി ചിത്രീകരിക്കപ്പെടുന്നു.\nഈ ദിവ്യദേശത്തിന്റെ മൂലവർ ഗോവർദ്ധന നേസനാണ്. അദ്ദേഹത്തിന് ബാലകൃഷ്ണൻ എന്നും പേരിട്ടു. കിഴക്കൻ പാതയുടെ ദിശയിൽ തന്റെ തിരുമുഖവുമായി ഇടപെടുന്ന നിന്ദ്ര തിരുക്കോളത്തിലാണ് മൂലവർ കണ്ടെത്തിയത്. ഇന്ദിരൻ, എല്ലാ ദേവന്മാർ, ബ്രഹ്മദേവൻ, വാസുദേവർ, ദേവകി എന്നിവർക്കുള്ള പ്രത്യാക്ഷം.\nഈ സ്ഥലത്തുതന്നെ കണ്ടെത്തിയ തായർ സത്യബാമ നാച്ചിയാർ ആണ്.\nപെരിയാൽവാർ – നാല് പാസുരം\nആൻഡാൽ –6പാസുരം\nതോണ്ടരടിപോഡിയൽവാർ – 1 പാസുരം\nതിരുമംഗൽവാർ –4പാസുരം\nനമ്മാൽവാർ – 10 പാസുരം\nവൃന്ദാവനത്തെക്കുറിച്ച്, ആൻഡാൽ 10 പാസുരങ്ങളിൽ പെറുമാലിൽ മംഗലാസനം നടത്തിയിട്ടുണ്ട്, ഗോവർദ്ധനാമിനെക്കുറിച്ചും പെരിയൽവാർ 16 പാസുരങ്ങളിൽ പെരുമാളിനെ പ്രശംസിച്ചു.


ഫാസിലിനെ വേഷം കെട്ടിക്കുന്നത‌് മറ്റാരുമല്ല; പൃഥ്വിരാജ‌് | Cinema | Deshabhimani | Monday Jul 23, 2018\nഫാസിലിനെ വേഷം കെട്ടിക്കുന്നത‌് മറ്റാരുമല്ല; പൃഥ്വിരാജ‌്\nലൂസിഫറിന്റെത‌് ഒരു ഒന്നൊന്നര വരവാകും. മലയാള സിനിമയിലെ യുവ സൂപ്പർതാരം പൃഥ്വിരാജ‌് സംവിധായകനാകുന്നത‌് മാത്രമല്ല ഈ മോഹൻലാൽചിത്രത്തിന്റെ പ്രത്യേകത. മോഹൻലാലിന്റെ ഗോഡ‌്ഫാദറും സൂപ്പർഹിറ്റ‌് ചിത്രങ്ങളുടെ സംവിധായകനുമായ ഫാസിൽ ഈ സിനിമയിൽ സുപ്രധാന കഥാപാത്രത്തെ അവതരിപ്പിക്കുന്നുവെന്നതാണ‌് പുതിയ വാർത്ത. 34 വർഷത്തിന‌് ശേഷമാണ‌് ഫാസിൽ ക്യാമറയ‌്ക്ക‌് മുന്നിലെത്തുന്നത‌്. നോക്കെത്താ ദൂരത്ത‌് കണ്ണുംനട്ട‌് എന്ന സ്വന്തം ചിത്രത്തിലാണ‌് ഫാസിൽ ഇതിന‌് മുമ്പ‌് നടനായി എത്തിയത‌്. മോഹൻലാലിന്റെ സൂപ്പർഹിറ്റ‌് ചിത്രം. മൂന്ന് ദശാബ്ദത്തിന‌ുശേഷം വീണ്ടും മോഹൻലാൽചിത്രത്തിലൂടെതന്നെ ക്യാമറയ‌്ക്ക‌് മുന്നിലേക്ക‌് എത്തുകയാണ‌്. ചങ്ക‌് ബ്രോ ആദ്യമായി സംവിധായകനാകുമ്പോൾ ഇന്ദ്രജിത്തും ഉണ്ടാകും പ്രധാന കഥാപാത്രമായി. മലയാള സിനിമയിലെ എക്കാലത്തെയും മികച്ച നടന്മാരിൽ ഒരാളായ ഭരത‌്ഗോപിയുടെ മകൻ മുരളി ഗോപിയുടെതാണ‌് ലൂസിഫറിന്റെ തിരക്കഥ.\nബോളിവുഡ‌് താരം വിവേക‌് ഒബ‌്റോയിയും മഞ്ജുവാര്യരും ടൊവിനോയും എത്തുന്നതോടെ ലൂസിഫർ വലിയ പ്രതീക്ഷയാണ‌് ആരാധകർക്ക‌് നൽകുന്നത‌്. ചിത്രത്തിന്റെ ഷൂട്ടിങ‌് 18ന‌് ആരംഭിച്ചു. തിരുവനന്തപുരം, മുംബൈ, കുട്ടിക്കാനം എന്നിവിടങ്ങളിലാകും ഷൂട്ടിങ‌്. ആശിർവാദ‌് സിനിമാസിന്റെ ബാനറിൽ ആന്റണി പെരുമ്പാവൂർ നിർമിക്കുന്ന ചിത്രത്തിന്റെ ക്യാമറ സുജിത‌് വാസുദേവ‌്.\nബ്രദേഴ‌്സ‌് ഡേ ; സംവിധാനം ഷാജോൺ നായകൻ പൃഥ്വിരാജ‌്


Tag: ACCIDENT | THE INSIGHT\nറോഡിലും വേണം സംസ്‌കാരം\nVIEWS 100,111 തിരുവനന്തപുരത്തെ പൂജപ്പുര -കരമന റോഡ്. സമയം ബുധനാഴ്ച രാവിലെ 9.45. ഒച്ചിഴയുന്ന വേഗത്തില് വാഹനങ്ങള് മുന്നോട്ടു നീങ്ങുന്നു. മകനെ സ്‌കൂളിലാക്കിയിട്ട് മടങ്ങുന്ന ഞാനുമുണ്ട് കൂട്ടത്തില്. പെട്ടെന്ന് വലിയൊരു ശബ്ദം. എന്റെ കാര് വല്ലാതെയൊന്നുലഞ്ഞു. ഇതെന്താ ഭൂമികുലുക്കമാണോ എന്ന് ഭയന്നു. പെട്ടെന്നു തന്നെ മനസ്സിലായി എന്റെ കാറില് ആരോ കൊണ്ടിടിച്ചതാണ്. ഇറങ്ങി നോക്കിയപ്പോള് സംഭവം ശരിയാണ്. ഇടവഴിയില് നിന്ന് ഇറങ്ങിയ വന്ന ഒരു കാര് എന്റെ കാറിന്റെ പിന്‍ഭാഗത്തെ ബമ്പറില് കൊരുത്തു നില്‍ക്കുന്നു. ഡ്രൈവര് അല്പം…\nVIEWS 202,293 ജേര്‍ണലിസം ഇന്‍സ്റ്റിറ്റ്യൂട്ടില് ജനറല് റിപ്പോര്‍ട്ടിങ് പഠിപ്പിച്ചത് കേരള കൗമുദിയിലെ പി.ഫസലുദ്ദീന് സാറാണ്. അദ്ദേഹം പിന്നീട് വിവരാവകാശ കമ്മീഷണറായി. ഒരു ക്ലാസില് ക്രൈം റിപ്പോര്‍ട്ടിങ് പരാമര്‍ശിക്കുമ്പോള് അദ്ദേഹം ഇങ്ങനെ പറഞ്ഞു -പൊലീസിനെ ഒരു കാരണവശാലും വിശ്വസിക്കരുത്. അടുത്ത ശ്വാസത്തില് തന്നെ അദ്ദേഹം ഇതും പറഞ്ഞു -പൊലീസിനെ ഒരു കാരണവശാലും അവിശ്വസിക്കരുത്. ശ്ശെടാ.. ആകെ കണ്‍ഫ്യൂഷനായല്ല്!! കിളി പോയത് ഞങ്ങള്‍ക്കോ അതോ സാറിനോ? താന് പറഞ്ഞതിന്റെ പൊരുള് പിന്നീട് അദ്ദേഹം വിശദീകരിച്ചു. അപ്പോള് മനസ്സിലായി കിളി പോയ…\nVIEWS 69,490 ശ്രീബാല കെ.മേനോന് മികച്ച നവാഗത സംവിധായികയ്ക്കുള്ള സംസ്ഥാന അവാര്‍ഡ് നേടിക്കൊടുത്ത ലൗ 24×7 എന്ന സിനിമയില് ഒരു രംഗമുണ്ട്. മാധ്യമപ്രവര്‍ത്തന രംഗത്തുള്ള ആര്‍ക്കും എപ്പോള് വേണമെങ്കിലും ജീവിതത്തില് അഭിമുഖീകരിക്കേണ്ടി വരാവുന്ന രംഗം. നിഖില അവതരിപ്പിക്കുന്ന നായിക കഥാപാത്രമായ കബനി കാര്‍ത്തിക വാര്‍ത്ത വായിക്കുകയാണ്. ഇടയ്ക്ക് പ്രൊഡ്യൂസര് അറിയിക്കുന്നു ഒരു അപകടവാര്‍ത്ത വന്നിട്ടുണ്ട്, അതിനാല് തല്‍ക്കാലം ചര്‍ച്ച ഇടയ്ക്കു നിര്‍ത്തി അതിന്റെ വിഷ്വലിലേക്കു പോകുകയാണെന്ന്. സാധാരണ ഏതൊരു അപകടവേളയിലും സംഭവിക്കുന്നതു പോലെ യാന്ത്രികമായാണ് കബനി മുന്നിലെ…\nVIEWS 18,612 സനില് ഫിലിപ്പിന് എന്റെ ജീവിതത്തിലുണ്ടായിരുന്ന സ്ഥാനം ഒരു ദിവസത്തേതു മാത്രമായിരുന്നു. പക്ഷേ, ആ ദിവസം രാവിലെ 10 മണി മുതല് അടുത്ത ദിവസം പുലര്‍ച്ചെ4മണി വരെ അവന് ഒപ്പമുണ്ടായിരുന്നു. ആ ഒറ്റ ദിവസം കൊണ്ട് അവന് എനിക്ക് ആരൊക്കെയോ ആയി മാറി. എന്നെങ്കിലും എവിടെയെങ്കിലും അവനെ ഇനിയും കാണുമെന്ന പ്രതീക്ഷയുണ്ടായിരുന്നു. എന്നാല്, ഉറങ്ങിയെഴുന്നേല്‍ക്കുമ്പോള് ഇന്നു രാവിലെ കാണുന്നത് അവന് ഇനിയില്ല എന്ന വാര്‍ത്ത. കഴിഞ്ഞ ഓഗസ്റ്റിലാണ് ഞാന് സനിലിനെ ആദ്യമായി കാണുന്നത്,…\nതോക്ക് സ്വാമിക്ക് പറ്റിയ അമളി (783,871)


Moto G51 5G Price, Camera, Specifications: മോട്ടൊ ജി51 5ജി വിപണിയിലേക്ക്; വിലയും സവിശേഷതകളും അറിയാം\nഇതിനോടകം തന്നെ മോട്ടൊ ജി51 5ജി യൂറോപ്യന് വിപണികളില് എത്തിക്കഴിഞ്ഞു\nUpdated: December 6, 2021 7:39:41 pm\nമുംബൈ: മോട്ടറോളയുടെ ഏറ്റവും പുതിയ സ്മാര്‍ട്ട്ഫോണായ മോട്ടൊ ജി51 ഡിസംബര് 10 ന് പുറത്തിറക്കുമെന്ന് കമ്പനി അറിയിച്ചു. മോട്ടറോള ഇന്ത്യയുടെ ഔദ്യോഗിക ട്വിറ്റര് അക്കൗണ്ടിലൂടെയാണ് വിവരം പങ്കു വച്ചിരിക്കുന്നത്. ഫോണിന്റെ ടീസറും കമ്പനി പുറത്തിറക്കി. രണ്ട് കളറിലായിരിക്കും മോട്ടൊ ജി51 വിപണിയിലെത്തുക.\nക്വാല്‍കോം സ്നാപ്ഡ്രാഗണ് 480 പ്ലസ് എസ്ഒസിയില് ഇന്ത്യന് വിപണിയിലെത്തുന്ന ആദ്യ മോട്ടറോള ഫോണായിരിക്കുന്ന മോട്ടൊ ജി51 5ജി. ഇതിനോടകം തന്നെ മോട്ടൊ ജി51 5ജി യൂറോപ്യന് വിപണികളില് എത്തിക്കഴിഞ്ഞു. 12 5ജി ബാന്‍ഡുകളുടെ പിന്തുണയും ഫോണിനുണ്ടായിരിക്കുമെന്നാണ് ലഭിക്കുന്ന സൂചനകള്.\nഇന്ത്യന് വിപണിയില് 19,999 രൂപയായിരിക്കും വില. എന്നാല് ഇത് കമ്പനി ഔദ്യോഗിമായി സ്ഥിരീകരിച്ചിട്ടില്ല. ഫോണിന്റെ സവിശേഷതകളുടെ കാര്യത്തിലും അവ്യക്തതയുണ്ടെങ്കിലും യുറോപ്യന് വിപണിയിലെത്തിയിരിക്കുന്ന മോട്ടൊ ജി31 ന് സമാനമായിരിക്കും സവിശേഷതകള്. 6.8 ഇഞ്ച് ഫുള്‍എച്ച്ഡി ഡിസ്പ്ലെയായിരിക്കും ഫോണിന് വരുക. 120 ഹേര്‍ട്സായിരിക്കും റഫ്രെഷ് റേറ്റ്.\nസ്നാപ്ഡ്രാഗണ് 480 പ്ലസ് എസ്ഒസി പ്രൊസസറിലെത്തുന്ന ഫോണിന് എട്ട് ജിബി റാമും വരുന്നു. ട്രിപ്പിള് ക്യാമറയാണ് ഫോണിന്റെ മറ്റൊരു സവിശേഷത. 50 മെഗാപിക്സലാണ് (എംപി) പ്രൈമറി ക്യാമറ. അള്‍ട്ര വൈഡ് ക്യാമറ എട്ട് എംപിയും മാക്രൊ രണ്ട് എംപിയുമാണ്. 13 എംപിയായിരിക്കും സെല്‍ഫി ക്യാമറ. 128 ജിബി സ്റ്റോറേജു 5000 എംഎഎച്ച് ബാറ്ററിയും ഫോണില് വരുന്നു.\nAlso Read: വാട്സ്ആപ്പ് വോയിസ് മെസ്സേജുകൾക്ക് ഇനി വേവ്ഫോം, ആദ്യം ലഭിക്കുക ബീറ്റ ടെസ്റ്റർമാർക്ക്: റിപ്പോർട്ട്\nWeb Title: Moto g51 5g price camera specifications


By എന്റർടെയിൻമെന്റ് ഡെസ്ക് • 21/12/2019 at 1:57PM\n80 കളിലെ അവസാനപാദത്തിലേയും 90 കളിലേയും കൗമാരകാലം ചെലവഴിച്ചവരോട് ചോദിച്ചു നോക്കൂ, നിങ്ങള് ഏത് നടന്റെ ഫാനായിരുന്നുവെന്ന്. തീര്‍ച്ചയായും അവരില് ഒരു നല്ല ശതമാനവും ഗോവിന്ദ എന്ന് പറയുമെന്നുറപ്പ്.\nഗോവിന്ദ 90 കളില് ഒറ്റയ്ക്ക് ബോളിവുഡ് ഭരിക്കുകയായിരുന്നു. 80 കളിലെ അവസാനപാദത്തിലേയും 90 കളിലേയും കൗമാരകാലം ചെലവഴിച്ചവരോട് ചോദിച്ചു നോക്കൂ, നിങ്ങള് ഏത് നടന്റെ ഫാനായിരുന്നുവെന്ന്. തീര്‍ച്ചയായും അവരില് ഒരു നല്ല ശതമാനവും ഗോവിന്ദ എന്ന് പറയുമെന്നുറപ്പ്.\nബോളിവുഡിലെ ഒരു കാലത്തെ തരംഗം തീര്‍ത്ത സിനിമകളിലെ നായകനായ ഗോവിന്ദയ്ക്ക് 56 വയസ് തികയുന്നു. തന്റേതായ നൃത്തച്ചുവടുകളിലൂടെയും കോമഡി രംഗങ്ങള് കൈകാര്യം ചെയ്യുന്നതിലെ അനായാസതയിലൂടെയുമാണ് ഗോവിന്ദ പ്രേക്ഷകരുടെ പ്രീതി പിടിച്ചു പറ്റിയത്. ഒന്നിനു പിറകെ ഒന്നായി ഹിറ്റ് ചിത്രങ്ങള് വഴി ഗോവിന്ദ കൈപ്പിടിയിലൊതുക്കിയത് 90 കളിലെ ബോളിവുഡാണ്.\nഡേവിഡ് ധവാന്- ഗോവിന്ദ കൂട്ടുകെട്ടിലെ കോമഡി ചിത്രങ്ങള് 90 കളിലെ കൗമാരങ്ങള് ഏറെ ആഘോഷിച്ച ചിത്രങ്ങളാണ്. ഷോല ഓര് ശബ്‌നം, സ്വര്‍ഗ്, ഖുദ്ദാര്, ഹം പോലുള്ള ആദ്യാകലചിത്രങ്ങളില് നിന്നും മാറി ഗോവിന്ദ ,ഡേവിഡ് ധവാന് എന്ന സംവിധായകനൊപ്പം ചേര്‍ന്ന് നിന്ന ചിത്രങ്ങളൊക്കെയും ബോക്‌സ് ഓഫീസിലും പണം വാരിച്ചിത്രങ്ങളായി. കൂലി നമ്പര് 1, ഹീറോ നമ്പര് 1, രാജാ ബാബു, ദീവാനാ മസ്താന തുടങ്ങിയ ചിത്രങ്ങളൊക്കെയും ഇന്നും ആരാധകര് വീണ്ടും റിപ്പീറ്റഡ് മോഡില് ചിരിച്ചു കൊണ്ട് കാണുന്ന ചിത്രങ്ങള്.\nഅവസാനമായി ഗോവിന്ദ അഭിനയിച്ചത് രംഗീല രാജ എന്ന ചിത്രത്തിലാണ്. സോഷ്യല് മീഡിയയും ഗോവിന്ദയുടെ ജന്‍മദിനം ട്വിറ്ററില് ആഘോഷിക്കുന്നുണ്ട്. ഇന്റര്‍നെറ്റും സോഷ്യല് മീഡിയയും സജീവമല്ലാതിരുന്ന കാലത്തെ ഗോവിന്ദയുടെ ചിത്രങ്ങള് പോസ്റ്റ് ചെയ്താണ് പ്രിയതാരത്തിന്റെ ജന്‍മദിനം ആരാധകര് ട്വിറ്ററില് ആഘോഷിക്കുന്നത്.


റേഷന് കാര്‍ഡ് ഇല്ലാത്ത ഡല്‍ഹിയിലെ മലയാളികള്‍ക്കും സൗജന്യ റേഷനും ഭക്ഷ്യകിറ്റും നല്‍കണം; അരവിന്ദ് കേജരിവാളിന് രമേശ് ചെന്നിത്തലയുടെ കത്ത് – Jaihind TV\nറേഷന് കാര്‍ഡ് ഇല്ലാത്ത ഡല്‍ഹിയിലെ മലയാളികള്‍ക്കും സൗജന്യ റേഷനും ഭക്ഷ്യകിറ്റും നല്‍കണം; അരവിന്ദ് കേജരിവാളിന് രമേശ് ചെന്നിത്തലയുടെ കത്ത്\nതിരുവനന്തപുരം: ഡല്‍ഹിയില് കൊവിഡിന്‍റെ പശ്ചാത്തലത്തില് റേഷന്‍കാര്‍ഡ് ഉടമകള്‍ക്ക് നല്‍കുന്ന സൗജന്യ റേഷനും ഭക്ഷ്യകിറ്റും റേഷന് കാര്‍ഡ് ഇല്ലാത്ത മലയാളികള് ഉള്‍പ്പടെയുള്ളവര്‍ക്കും നല്‍കണമെന്ന് അഭ്യര്‍ത്ഥിച്ച് പ്രതിപക്ഷ നേതാവ് രമേശ് ചെന്നിത്തല ഡല്‍ഹി മുഖ്യമന്ത്രി അരവിന്ദ് കേജരിവാളിന് കത്ത് നല്‍കി.\nകേരളത്തില് നിന്നുള്ള ധാരാളം പേര് ഡല്‍ഹിയുടെ വിവിധ ഭാഗങ്ങളില് പണിയെടുക്കുന്നുണ്ട്. കൊവിഡും ലോക്ഡൗണും കാരണം ഇവരില് വലിയൊരു വിഭാഗത്തിന് തൊഴില് നഷ്ടപ്പെടുകയോ, പൂര്‍ണ്ണമായോ ഭാഗീകമായോ വേതനം വെട്ടിക്കുറയ്ക്കപ്പെടുകയോ ചെയ്തിട്ടുണ്ട്. വരുമാനമാര്‍ഗ്ഗം അടഞ്ഞതോടെ വലിയ സാമ്പത്തിക പ്രതിസന്ധിയിലാണിവര്.\nഇവരില് മിക്കവര്‍ക്കും റേഷന് കാര്‍ഡില്ലാത്തതു കാരണം ഡല്‍ഹി സംസ്ഥാന സര്‍ക്കാരോ കേന്ദ്ര സര്‍ക്കാരോ നല്‍കുന്ന ആശ്വാസ സഹായങ്ങള് ഇവര്‍ക്ക് ലഭിക്കുന്നില്ല. അതിനാല് റേഷന് കാര്‍ഡില്ലാത്ത മലാളികള് ഉള്‍പ്പടെയുള്ളവര്‍ക്കും ഡല്‍ഹി സര്‍ക്കാര് നല്‍കുന്ന സൗജന്യ റേഷനും മറ്റു ആനുകൂല്യങ്ങളും ലഭ്യമാക്കണമെന്ന് രമേശ് ചെന്നിത്തല കത്തില് അഭ്യര്‍ത്ഥിച്ചു.


പൂനയിൽ മലയാളി യുവതി മരിച്ച സംഭവത്തിൽ ഭർത്താവ് അറസ്റ്റിൽ - Media Malayalam (മീഡിയ മലയാളം)\nപൂനയിൽ മലയാളി യുവതി മരിച്ച സംഭവത്തിൽ ഭർത്താവ് അറസ്റ്റിൽ\nപൂനയിൽ മലയാളി യുവതി മരിച്ച സംഭവത്തിൽ ഭർത്താവ് അറസ്റ്റിൽ. കൊല്ലം സ്വദേശിനി പ്രീതി(29)യെയാണ് ബുധനാഴ്ച ഭർത്താവിന്‍റെ വീട്ടിൽ മരിച്ച നിലയിൽ കണ്ടെത്തിയത്. എന്നാൽ, യുവതിയുടെ മരണം കൊലപാതകമാണെന്ന ആരോപണവുമായി ബന്ധുക്കൾ രംഗത്തുവന്നിരുന്നു.\nപ്രീതിയുടെ മാതാപിതാക്കളുടെ പരാതിയുടെ അടിസ്ഥാനത്തിലാണ് പോലീസ് ഭർത്താവ് അഖിലിനെ അറസ്റ്റ് ചെയ്തത്. അഖിലിന്‍റെ അമ്മയെ പോലീസ് ചോദ്യം ചെയ്തു വരികയാണ്.\nകൂടുതൽ സ്ത്രീധനം ആവശ്യപ്പെട്ടു ഭർത്താവിന്‍റെ വീട്ടിൽനിന്നു മകൾക്കു ക്രൂരമർദനമേറ്റിരുന്നതായി പ്രീതിയുടെ മാതാപിതാക്കൾ ആരോപിച്ചു. പ്രീതിയുടെ ശരീരത്തിൽ മർദനത്തിന്‍റെ പാടുകളുണ്ടായിരുന്നുവെന്നും അവർ പറഞ്ഞു.\nഅഞ്ച് വർഷം മുൻപായിരുന്നു പ്രീതിയുടെയും അഖിലിന്‍റെയും വിവാഹം. ഏകദേശം 85 ലക്ഷം രൂപയും 120 പവനും സ്ത്രീധനമായി നൽകിയിരുന്നു. എന്നാൽ, കൂടുതൽ സ്ത്രീധനം ആവശ്യപ്പെട്ട് അഖിലും അമ്മയും നിരന്തരം പീഡിപ്പിച്ചിരുന്നതായി പ്രീതിയുടെ മാതാപിതാക്കൾ ആരോപിച്ചു.\nfor killing Malayalee woman\nPrevious articleഅരുണാചല്‍പ്രദേശിലെ നിയന്ത്രണരേഖയില് ഇന്ത്യ-ചൈനീസ് സൈനികർ നേര്‍ക്കുനേര് വന്നതായി റിപ്പോര്‍ട്ട്\nNext articleസ്വർണ വില ഇന്ന് കൂടി


ഒരു ദേശവിശേഷം :: Janmabhumi Daily\nSunday 18 August 2019 4:33 am IST\nകലാലോകത്തെക്കുറിച്ച് ഒരു സിനിമാവിശേഷം\nതായമ്പകലോകത്ത് താരശോഭയാല്‍നിറഞ്ഞ വന്‍നിരയെ അഭ്രപാളിയിലേക്ക് സംക്രമിപ്പിച്ച് ഒരുസംരംഭം. അതാണ് 'ഒരു ദേശവിശേഷം' എന്ന സിനിമ. കലാകാരന്മാരുടെ ദൗര്‍ബല്യമായ അപഥസഞ്ചാരത്തിനെ തുറന്നുകാണിക്കുകയും അവരെ നേര്‍രേഖയിലേക്ക് നയിക്കുകയും ചെയ്യുന്ന അഭ്രകാവ്യം ഡോ.സത്യനാരായണന് ഉണ്ണി സംവിധാനംചെയ്യുന്നു. ആനയും ആളുംനിറഞ്ഞ വള്ളുവനാട്ടിലെ ഉത്സവപ്പറമ്പിനെ തന്മയത്വത്തോടെ ഇതില് ചിത്രീകരിച്ചിരിക്കുന്നു. വീരരാഘവപ്പൊതുവാളെ കേന്ദ്രമാക്കി തൃത്തായമ്പക ഉത്സവപ്പറമ്പില് പൊടിപാറുമ്പോള് മനസ്സിനെ തിരിക്കുന്ന ശക്തികള് ആസ്വാദകരായി വന്നുചേരുന്നു. തായമ്പക ശൃംഗാരവും രൗദ്രവുമായി മാറുന്നത് രംഗഭാഷ്യം.\nകലാകാരന്റെ മനസ്സില് വന്നുചേരുന്ന കാമുകിയും ലഹരിയും മേമ്പൊടിയായി സൗഹൃദവൃന്ദവും പൊതുവാളെന്ന തായമ്പകക്കാരനെ വഴിതെറ്റിക്കുന്നു. അത്അയാളുടെ കുടുംബത്തിനെയും ഉലയ്ക്കുന്നു. കലയുമായി ബന്ധമില്ലാത്തവര് മാധ്യമക്കാരായി വീട്ടില്‍വന്നുചേരുമ്പോള് അവരുടെ അജ്ഞതയെ പുച്ഛിക്കുകയും ചോദ്യം ചെയ്യുകയും ചെയ്യുന്നു. പക്ഷേ ഇതിനെ വ്യക്തമായി വിപണനം ചെയ്യാന് അറിയുന്ന ഇരിക്കൂര് മാധവന്‍കുട്ടി മാരാര് മീഡിയക്കാര്‍ക്ക് വേണ്ടത് പകര്‍ന്നുനല്‍കുന്നു. ശിഷ്യനെ പഠിപ്പിക്കുമ്പോള് ടിവിയില് ഈ രംഗം സംപ്രേഷണംചെയ്യുകയാണ്. പൊതുവാളുടെ മകന് ചെണ്ടയുടെ ശബ്ദത്തിനെക്കാളും ഉറക്കെ ടിവിയുെട ശബ്ദം ഉയര്‍ത്തുന്നു. ഇതെല്ലാം അച്ഛന് സഹിക്കാതെ ചെണ്ടക്കോലുകൊണ്ട് മകന്റെ കൈതല്ലിയൊടിക്കുകയാണ്. പൊതുവാളിന്റ സന്തതസഹചാരിയായ വാസുവൈദ്യര് ചികിത്സിച്ചുഭേദമാക്കുകയും തന്റെ ശിഷ്യനാക്കി സാധകം ചെയ്യിച്ച് പരിക്ക് ഭേദമാക്കുകയും ചെയ്യുന്നു.\nപൊതുവാളിന്റെ സുഹൃത്തിനെ സഹായിക്കുവാന് കൊല്‍ക്കത്താനഗരത്തില് തായമ്പകയുമായി അരങ്ങില് എത്തുന്നു. അവിടെ ആ ക്ലബ്ബിന്റെ അത്താഴവിരുന്നില് മദ്യമാണ് ഒഴുകുന്നത്. അവര്‍ക്കെന്തുചെണ്ട, തായമ്പക. സംഘാടകരുടെ നിര്‍ദ്ദേശത്താല് അനവസരത്തില് തായമ്പക നിര്‍ത്തിക്കുന്നു. അതിന്റെ വാശിയാല് തന്റെ മുറിക്കകത്തുവച്ച് തായമ്പകകൊട്ടി തന്റെ മനസ്സിനെ തണുപ്പിക്കുന്നു. ആ സമയത്താണ് തന്റെ ഗുരു അന്തരിച്ച വാര്‍ത്ത അറിയുന്നത്. അന്ത്യകര്‍മ്മം താന് നിര്‍വഹിക്കാമെന്ന് വാക്കുകൊടുത്തിരുന്നതാണ്. മാധവന്‍കുട്ടിമാരാര് ആണ് ചിതയ്ക്ക് അഗ്നിപകരുന്നത്. അദ്ദേഹത്തിന്റെ സ്മാരകത്തില് ഇതുമായി ബന്ധമില്ലാത്തവര് അഴിഞ്ഞാടുന്നത് കാണേണ്ടിവന്നു.\nമനസ്സന്തോഷത്തിന് ചെല്ലുന്നിടമായ കാമുകിയുടെ വാതിലും കൊട്ടിയടയ്ക്കപ്പെടുന്നു. വാസു വൈദ്യരുടെ അടുത്ത് മദ്യം മോഹിച്ച് ചെല്ലുമ്പോള് അതുംലഭിക്കുന്നില്ല. തന്റെ തട്ടകത്തിലെ ഉത്സവത്തിന് വരുത്തന്മാരും സംബന്ധക്കാരും നിറഞ്ഞ കമ്മിറ്റിക്കാര് പൊതുവാളെ അകറ്റിയതില് പ്രതിഷേധിക്കുന്നു. ശിഷ്യന്മാര്‍ക്കൊപ്പം കൊട്ടുവാന് കാത്തുനിന്ന മാധവന്‍കുട്ടിമാരാരെ വാസുവൈദ്യര് വെല്ലുവിളിക്കുന്നു. എന്റെ ശിഷ്യനൊപ്പം തന്റെ ശിഷ്യര്‍കൊട്ടട്ടേ. രാഘവപ്പൊതുവാളുടെ മകനുമായി തായമ്പക അവതരിപ്പിക്കുമ്പോള് പൊതുവാളുടെവീട്ടില് ഭാര്യയെ സാക്ഷിയാക്കി രാഘവപ്പൊതുവാള് തായമ്പകകൊട്ടി മനസ്സിനെ പാകപ്പെടുത്തുന്നു. പിന്നെ പൂരപ്പറമ്പില്‍വച്ച് തായമ്പക പഠിച്ച മറ്റൊരു സമുദായക്കാരനായ വാസുവൈദ്യരുമായി പൊതുവാള് തായമ്പക അവതരിപ്പിക്കുന്നു. ജാതിയും മതവുമല്ല കല എന്ന സന്ദേശവുമായി സിനിമ കൊടിയിറങ്ങുകയാണ്.\nഅഭിനയിക്കാന് അറിയാവുന്നവര് വിരലില് എണ്ണാവുന്നവര് മാത്രം. അവരുമായി ഒരുസിനിമ എന്നതാണ് ഈ സിനിമയുടെ വിജയം. പോരൂര് ഉണ്ണികൃഷ്ണന്, കല്‍പ്പാത്തി ബാലകൃഷ്ണന്, സദനം വാസുദേവന്, പനമണ്ണ ശശി, കലാമണ്ഡലം വിജയകൃഷ്ണന്, കുറ്റിപ്പുറം ദിലീപ്, തൃപ്പൂണിത്തുറ കൃഷ്ണദാസ്, പനാവൂര് ശ്രീഹരി, ശ്രീല നല്ലേടം അങ്ങനെ പോകുന്നു താരനിര.\nതാരങ്ങള് വാദ്യവിദഗ്ധര് എന്നത് ഈ ചിത്രത്തെ മനോഹരമാക്കുന്നു. അഭിനയമുഹൂര്‍ത്തങ്ങള് വിരിയിക്കുന്ന ഈ ചലച്ചിത്രം ഒരു വേറിട്ട കാഴ്ചയാണ്. പോരായ്മകള് കുറവായി കാണേണ്ടതില്ല. കലാകാരന്മാര് അപചയപ്പെടുന്നത് സ്വാഭാവികമാണ്. അവര് കാഴ്ചവയ്ക്കുന്ന പ്രകടനത്തെയാണ് നാം സ്‌നേഹിക്കേണ്ടത്. സത്യമായ കൊട്ടുവഴികളിലൂടെ ആസ്വാദകര് കടന്നുപോകുന്നത് മനസ്സറിയാതെയാണ്.


പെണ്ണിന് കല്ല്യാണം മുപ്പത് കഴിഞ്ഞെങ്കില് | Benefits of you are getting married in 30s - Malayalam BoldSky\n5 hrs ago സ്ത്രീകളിൽ ശാരീരികബന്ധം വേദനിപ്പിക്കും,കാരണം ഇതാണ്\n8 hrs ago പാലിനൊപ്പം ഇതൊന്നും അരുതെന്ന് ആയുർവ്വേദം\n10 hrs ago ഇരട്ടകളിലൊന്ന് മറ്റൊരാളിൽ ചേരുന്ന അപൂർവ്വാവസ്ഥ\n13 hrs ago ഇന്ന് ഈ രാശിക്കാരെ തേടി ഭാഗ്യം ഇങ്ങോട്ട് വരും\n| Published: Tuesday, September 11, 2018, 18:51 [IST]\nവിവാഹപ്രായം പെണ്‍കുട്ടികളെ സംബന്ധിച്ച് ഒരു വെല്ലുവിളി തന്നെയാണ്. കാരണം പതിനെട്ട് തികയാന് കാത്തുനില്‍ക്കുകയാണ് പല രക്ഷിതാക്കളും മകളെ വിവാഹം കഴിപ്പിച്ചയക്കാന്. പെണ്ണിന്റഎ വിവാഹ പ്രായം മിക്കവാറും ഇരുപതിനുള്ളില് തന്നെ തീരുമാനമാവുന്നു. എന്നാല് ഇന്നത്തെ കാലത്ത് പെണ്‍കുട്ടികള് തന്നെ മുന്‍കൈയ്യെടുത്ത് വിവാഹത്തിന്റെ കാര്യത്തില് അഭിപ്രായം പറയുന്ന തരത്തിലുള്ള ഒരു നല്ല മാറ്റത്തിന് തുടക്കം കുറിച്ചിട്ടുണ്ട്. പല മാതാപിതാക്കളും ബന്ധുക്കളുടേയും നാട്ടുകാരുടേയും ചോദ്യം കേട്ട് സഹിക്കാനാവാതെയാണ് പല മാതാപിതാക്കളും പെണ്‍കുട്ടികളെ വിവാഹം കഴിപ്പിച്ചയക്കാന് നിര്‍ബന്ധിതരാവുന്നത്. എന്നാല് ഇന്നത്തെ കാലത്ത് ഇരുപത്തഞ്ചെങ്കിലും കഴിയാതെ വിവാഹം കഴിക്കാന് ബുദ്ധിയുള്ള ഒരു പെണ്‍കുട്ടിയും സമ്മതിക്കില്ല.\nകാരണം സ്വന്തം കാലില് നില്‍ക്കണം എന്ന ആഗ്രഹം തന്നെയാണ് ഏതൊരു പെണ്‍കുട്ടിയുടേയും ആഗ്രഹം. പല പെണ്‍കുട്ടികളും വിദ്യാഭ്യാസം, ജോലി എന്ന സ്വപ്‌നങ്ങളെല്ലാം മാറ്റി വെച്ചാണ് പലപ്പോഴും വിവാഹത്തിന് തയ്യാറാവുന്നത്. പക്വതയെത്തുന്നതിന് മുന്‍പ് തന്നെ വിവാഹം കഴിച്ച് വീട്ടമ്മയായി ചുരുങ്ങേണ്ടി വന്ന പല പെണ്‍കുട്ടികളും ഉണ്ട്. ഇവരെല്ലാം തന്നെ പലപ്പോഴും ഇന്ന് ജീവിതത്തെക്കുറിച്ച് നെടുവീര്‍പ്പിടുന്നുണ്ടാവും. എന്നാല് പെണ്ണിന്റെ കല്ല്യാണപ്രായം മുപ്പതായാല് അത് ഉണ്ടാക്കുന്ന ചില മാറ്റങ്ങള് ഉണ്ട്. മികച്ച വിദ്യാഭ്യാസവും നല്ലൊരു കരിയറും ഓരോ പെണ്ണിനും നല്‍കുന്ന ആത്മവിശ്വാസം ചില്ലറയല്ല. ഇത്തരം ആത്മവിശ്വാസം വര്‍ദ്ധിക്കുന്നതിന്റെ ഭാഗമായി മറ്റെന്തൊക്കെ മാറ്റങ്ങള് പെണ്‍കുട്ടികളില് ഉണ്ടാക്കുന്നു എന്ന് നോക്കാം.\nസ്വാതന്ത്ര്യത്തിലേക്ക് തുറന്ന് വിടല്\nപലപ്പോഴും നേരത്തേ വിവാഹം കഴിച്ചവരില് ഉള്ള ഒരു മനസ്താപമാണ് പലപ്പോഴും സ്വാതന്ത്ര്യം നഷ്ടപ്പെട്ടു എന്നത്. നേരത്തെ വിവാഹം കഴിച്ചാല് അവരുടെ സ്വപ്‌നങ്ങള് പലപ്പോഴും വീട്ടിലും ഭര്‍ത്താവിന്റെ അടുത്തും ആയി ഒതുങ്ങുന്നു. എന്തിനും ഏതിനും ഭര്‍ത്താവിനോട് അനുവാദം ചോദിക്കേണ്ട അവസ്ഥയാണ് പല പെണ്‍കുട്ടികള്‍ക്കും ഉണ്ടാവുന്നുണ്ട്. എന്നാല് ഇതെല്ലാം ഇല്ലാതാവുന്നു മുപ്പതിനു ശേഷം വിവാഹം കഴിക്കുമ്പോള്. കാരണം മാനസികമായ ഒരു അടിമത്വം ഭര്‍ത്താവില് നിന്നും ഇല്ലാതാവുന്നു വൈകിയുള്ള വിവാഹത്തിലൂടെ.\nആത്മാഭിമാനം എന്നത് വളരെ വലിയ ഒരു ഘടകമായി മാറുന്നു. ജോലിയും സമ്പാദ്യവും എന്നതിലുപരി പക്വതയെത്തിയിട്ട് മതി വിവാഹം എന്ന അവസ്ഥയിലേക്ക് എത്തിയാല് അത് പല വിധത്തിലുള്ള മാറ്റങ്ങള് ജീവിതത്തില് ഉണ്ടാക്കുന്നു. താന് എന്താണെന്ന് തിരിച്ചറിയാനുള്ള ഒരു സ്‌പേസ് അവിടെ കിട്ടുന്നു. ഇതെല്ലാം നിങ്ങളില് വളരെയധികം അഭിമാനം ഉണ്ടാക്കുന്നു. പലപ്പോഴും മാനസികമായി പോലും വളരെ വലിയ മുന്നേറ്റ് ഉണ്ടാവുന്നതിന് കാരണമാകുന്നു.\nചെറുപ്പത്തില് വിവാഹം കഴിച്ചാല് ജോലിയുണ്ടെങ്കില് പോലും ഭര്‍ത്താവിന്റെ അനുവാദത്തോടെയായിരിക്കും പലപ്പോഴും പണം ചിലവഴിക്കാന് കഴിയുകയുള്ളൂ. പലപ്പോഴും സാമ്പത്തികമായി ചിലവഴിക്കേണ്ടതായി വരുമ്പോള് ഭര്‍ത്താവിന്റെ അനുവാദം വിവാഹം കഴിഞ്ഞവര്‍ക്ക് വളരെയധികം അത്യാവശ്യമാണ്. എന്നാല് വിവാഹം അല്‍പം വൈകിയാണെങ്കില് ചിലവഴിക്കുന്ന പണത്തിനും ആര്‍ക്കും കണക്ക് കൊടുക്കേണ്ടതായി വരില്ല. നിങ്ങള്‍ക്ക് നിങ്ങളുടേതായ സ്‌പേയ്‌സ് ഉണ്ടാവുന്നു എന്നത് തന്നെയാണ് കാര്യം.\nസ്വയം പഠിക്കാനുള്ള സമയം\nപലപ്പോഴും സ്വയം പഠിക്കാനുള്ള സമയം ആണ് ഈ കാലം നമുക്ക് ലഭിക്കുന്നത്. ജീവിതത്തിലെ തകര്‍ച്ചകള് പലപ്പോഴും സ്വയം പഠിക്കാനും മനസ്സിലാക്കുന്നതിനും ഉള്ള ഒന്നാണ്. പലപ്പോഴും തോല്‍വിയില് നിന്നും പഠിക്കാന് ധാരാളം സമയം ഇവര്‍ക്ക് ലഭിക്കുന്നു. ജീവിതത്തില് ഉണ്ടാവുന്ന തകര്‍ച്ചകള് പലപ്പോഴും പല വിധത്തിലാണ് നിങ്ങളെ ബാധിക്കുന്നത്. അതുകൊണ്ട് തന്നെ സ്വയം ഒരു വിലയിരുത്തല് നടത്താന് മുപ്പതുകളില് നിങ്ങള്‍ക്ക് സാധിക്കുന്നു. പ്രണയത്തിലാണെങ്കില് പോലും നിങ്ങളില് ഉണ്ടാവുന്ന പ്രതിസന്ധികളെ തരണം ചെയ്യുന്നതിന് നിങ്ങള്‍ക്ക് കഴിയുന്നു. വിവാഹം നേരത്തെയാണെങ്കില് സ്വയം മനസ്സിലാക്കുന്നതിനും പഠിക്കുന്നതിനും ഉള്ള സമയം കിട്ടുകയില്ല.\nക്ഷമാ ശീലം പലപ്പോഴും പലര്‍ക്കും ഉണ്ടാവാത്തവരാണ്. കാരണം ചെറുപ്പക്കാരില് ക്ഷമാശീലം ഇല്ലാത്ത ഒരു പ്രായമാണ് ഇരുപതുകളെല്ലാം. കാരണം എടുത്ത് ചാട്ടം ഏറ്റവും കൂടുതല് ഉണ്ടാവുന്നതാണ് ഈ പ്രായം. എന്നാല് പ്രായം കൂടുന്തോറും നിങ്ങളുടെ പക്വത വര്‍ദ്ധിക്കുകയാണ് ചെയ്യുന്നത്. മുപ്പതുകളില് എത്തുമ്പോള് അത് ജീവിതത്തെ കാണുന്ന രീതി തന്നെ മാറ്റുന്നു. അതുകൊണ്ട് തന്നെ ക്ഷമാശീലത്തിന് വളരെയധികം വേണ്ട ഒന്ന് തന്നെയാണ് പ്രായം. അതുകൊണ്ട് തന്നെയാണ് മുപ്പതുകളില് വിവാഹം കഴിക്കുന്നത് നല്ലതാണ് എന്ന് പറയുന്നത്. ജീവിതത്തെ അതിന്റേതായ ഗൗരവത്തോടെ കാണുന്നതിന് സാധിക്കുന്നു.\nഗര്‍ഭധാരണം പക്ഷേ പ്രായം കൂടുന്തോറും അല്‍പം പ്രശ്‌നമുണ്ടാവുന്ന ഒന്ന് തന്നെയാണ്. എന്നാല് മുപ്പതുകളിലാണ് വിവാഹമെങ്കില് ഗര്‍ഭധാരണത്തെക്കുറിച്ച് ആശങ്ക വേണ്ട. കാരണം ഗര്‍ഭം ധരിക്കാന് പറ്റിയ പ്രായം തന്നെയാണ് മുപ്പതുകളുടെ മധ്യകാലം. എന്നാല് അതിന് ശേഷം ഒരിക്കലും ഗര്‍ഭധാരണം വൈകിപ്പിക്കാന് ശ്രമിക്കരുത്. മുപ്പത്തി അഞ്ച് വയസ്സിനുള്ളില് അമ്മയാവാന് ശ്രമിക്കണം. എന്നാല് ഒരിക്കലും അത് നാല്‍പ്പത് വയസ്സിനു മുകളില് പോവരുത്.\nRead more about: age relationship marriage women സ്ത്രീ പ്രായം വിവാഹം\nBenefits of you are getting married in 30s\nBenefits of you are getting married in 30s, read on to know more about it.\nStory first published: Tuesday, September 11, 2018, 18:51 [IST]


വ്യക്തികള്‍ക്കല്ല, കൂട്ടായ തീരുമാനത്തിനാണ് പ്രാധാന്യം; പാര്‍ട്ടിക്ക് മുകളില് പിണറായി ബ്രാന്‍ഡ് ചെയ്യപ്പെടുന്നുവെന്നതില് യെച്ചൂരിയുടെ മറുപടി - Media Vision News\nവ്യക്തികള്‍ക്കല്ല, കൂട്ടായ തീരുമാനത്തിനാണ് പ്രാധാന്യം; പാര്‍ട്ടിക്ക് മുകളില് പിണറായി ബ്രാന്‍ഡ് ചെയ്യപ്പെടുന്നുവെന്നതില് യെച്ചൂരിയുടെ മറുപടി\nന്യൂദല്‍ഹി: സി.പി.ഐ.എമ്മില് വ്യക്തികള്‍ക്കല്ല, കൂട്ടായ തീരുമാനങ്ങള്‍ക്കാണ് പ്രാധാന്യമെന്ന് പാര്‍ട്ടി ജനറല് സെക്രട്ടറി സീതാറാം യെച്ചൂരി. ദ ഹിന്ദുവിന് വേണ്ടി അഭിമുഖം നടത്തിയ മാധ്യമ പ്രവര്‍ത്തക ശോഭന കെ. നായരുടെ ചോദ്യത്തോട് പ്രതികരിക്കുകയായിരുന്നു അദ്ദേഹം.\nമുഖ്യമന്ത്രി പിണറായി വിജയന് പാര്‍ട്ടിയേക്കാള് മുകളില് ബ്രാന്‍ഡ് ചെയ്യപ്പെടുന്നു എന്ന ഭയമുണ്ടോ എന്ന മാധ്യമപ്രവര്‍ത്തകന്റെ ചോദ്യത്തിന് മറുപടി നല്‍കുകയായിരുന്നു അദ്ദേഹം. ‘ഹൈക്കമാന്‍ഡ് സംവിധാനം’ തുടര്‍ന്ന് വരുന്ന പാര്‍ട്ടികളില് നിന്നാണ് ഇത്തരം ചിന്തകള് ഉടലെടുക്കുന്നതെന്നും അദ്ദേഹം പറഞ്ഞു.\nകൂട്ടായ തീരുമാനങ്ങള്‍ക്കായി പാര്‍ട്ടി ജനറല് സെക്രട്ടറിയുടെ തന്നെ തീരുമാനങ്ങള് തള്ളുന്ന സ്ഥിതിയുണ്ടായിട്ടുണ്ടെന്നും അദ്ദേഹം കൂട്ടിച്ചേര്‍ത്തു.\n‘ഹൈക്കമാന്‍ഡ് സംസ്‌കാരമുള്ളവര്‍ക്ക് മാത്രമാണ് അത്തരം ചിന്തകള് ഉടലെടുക്കുന്നത്. ഇത് ഒരുവിധം എല്ലാ രാഷ്ട്രീയ പാര്‍ട്ടിയുടെ കാര്യത്തിലും സത്യമാണ്. സി.പി.ഐ.എമ്മിന് പരിപൂര്‍ണായും വ്യത്യസ്തമായ രീതികളാണുള്ളത്. ഉള്‍പാര്‍ട്ടി ജനാധിപത്യം പിന്തുടരുന്ന പാര്‍ട്ടിയാണ് ഇത്. വ്യക്തിയെക്കാള് ഇത് കൂട്ടായ തീരുമാനമാണ്. ഒരു കൂട്ടമായ അഭിപ്രായത്തിനൊപ്പം നില്‍ക്കുന്നതിനായി എത്രയോ തവണ ജനറല് സെക്രട്ടറിയുടെ അഭിപ്രായങ്ങള് വരെ തള്ളിയിട്ടുണ്ട്,” സീതാറാം യെച്ചൂരി പറഞ്ഞു.\nപാര്‍ട്ടി ജനറല് സെക്രട്ടറി ആയിരുന്ന സുര്‍ജിത്ത് സിംഗിന്റെ പിന്തുണ ഉണ്ടായിട്ടുകൂടി ജ്യോതി ബസു പ്രധാനമന്ത്രി ആയിട്ടില്ല എന്നും, ഇതിന് കാരണം പാര്‍ട്ടിയുടെ ഭൂരിപക്ഷ നിലപാട് ആണ് എന്നും യെച്ചൂരി പറഞ്ഞു.\nപാര്‍ട്ടി എന്താണെന്ന് മനസിലാകാത്തവരാണ് ഇത്തരം വിമര്‍ശനങ്ങള് ഉന്നയിക്കുന്നതെന്നും യെച്ചൂരി കൂട്ടിച്ചേര്‍ത്തു.\nകഴിഞ്ഞ മന്ത്രിസഭയില് ആരോഗ്യമന്ത്രിയായിരുന്ന കെ. കെ ശൈലജയെ പുതിയ മന്ത്രിസഭയില് ഉള്‍പ്പെടുത്താതിരുന്നത് സംസ്ഥാന കമ്മിറ്റിയുടെ തീരുമാനമാണെന്നും അത് കൂട്ടായ തീരുമാനമായിരുന്നെന്നും യെച്ചൂരി പറഞ്ഞു.\nമഹാമാരിക്കാലത്ത് കെ. കെ ശൈലജയുടെ പ്രവര്‍ത്തനം ലോകത്തെല്ലാവരും അംഗീകരിച്ചതാണ്. പക്ഷെ ശൈലജയ്ക്ക് മാത്രമായി ഇളവ് നല്‍കുമ്പോള് തോമസ് ഐസക്ക്, ജി സുധാകരന് തുടങ്ങിയ മന്ത്രിമാരൊക്കെ അവരവരുടെ ജോലി ഭംഗിയായി നിര്‍വഹിച്ചവരല്ലേ എന്നും യെച്ചൂരി ചോദിച്ചു.\nഅതേസമയം കെ. കെ ശൈലജയ്ക്ക് ഇളവ് നല്‍കാമായിരുന്നു എന്നാണ് മന്ത്രിമാരുടെ പട്ടിക പുറത്ത് വന്ന ഘട്ടത്തില് യെച്ചൂരി പറഞ്ഞത്. എന്നാല് സംസ്ഥാന കമ്മിറ്റിയാണ് മന്ത്രിമാരെ തീരുമാനിക്കുന്നതെന്നും അതില് കേന്ദ്രകമ്മിറ്റി ഇടപെടില്ലെന്നുമായിരുന്നു പിന്നീട് യെച്ചൂരി പ്രതികരിച്ചത്.\nPrevious articleനാല്‍പത് ദിവസത്തിന് ശേഷം രാജ്യത്ത് പ്രതിദിന കൊവിഡ് കേസുകള് രണ്ടു ലക്ഷത്തില് താഴെ; മരണം 3,511\nNext article‘ലോക്ഡൗൺ ലംഘിച്ചു, ജോലി തടസപ്പെടുത്തി’; യുവാവിനെതിരായ ബലപ്രയോഗത്തിൽ പൊലീസ്


ഇറ്റലി – ജനീവ. വഴിയോരക്കാഴ്ചകളും ലീമൻ തടാകക്കരയിലെ വിശേഷങ്ങളും (യൂറോപ്പിലൂടെ ഒരു യാത്ര) – (ഭാഗം 33) | Malayali Manasu\nHome Travel ഇറ്റലി - ജനീവ. വഴിയോരക്കാഴ്ചകളും ലീമൻ തടാകക്കരയിലെ വിശേഷങ്ങളും (യൂറോപ്പിലൂടെ ഒരു യാത്ര) – (ഭാഗം...\nഇറ്റലി – ജനീവ. വഴിയോരക്കാഴ്ചകളും ലീമൻ തടാകക്കരയിലെ വിശേഷങ്ങളും (യൂറോപ്പിലൂടെ ഒരു യാത്ര) – (ഭാഗം 33)\nയാത്ര തുടർന്നു കൊണ്ടിരുന്നു..\nഇറ്റലിയിലെ ഏറ്റവും വലിയ തുറമുഖനഗരമായ(port city) ജനോവയിലൂടെ ആണ് കടന്നു പോകുന്നത്. വിശ്വപ്രസിദ്ധമായ ഇറ്റാലിയൻ മാർബിൾ (ഖരേര മാർബിൾ-Kharera) ഫാക്ടറിയും ഷോറൂമും ഇരുവശത്തും കണ്ടു . കുറച്ചു കഴിഞ്ഞപ്പോൾ വലതുവശത്തേക്കു നോക്കിയാൽ ഖരാര മലനിരകളും മെഡിറ്ററേനിയൻ കടലും കാണാമെന്ന് രാമേട്ടൻ പറഞ്ഞു. എന്റെ സീറ്റിലിരുന്ന് എനിക്കത് കാണാൻ കഴിഞ്ഞില്ല. ശശിയേട്ടൻ എഴുന്നേറ്റ്നിന്നപ്പോൾ കാണാൻ കഴിയുന്നുണ്ട് എന്നു പറഞ്ഞു. വളരെ ജനസാന്ദ്രത ഉള്ള സ്ഥലം ആണെന്ന് തോന്നുന്നു ധാരാളം വലിയ കെട്ടിടങ്ങൾ ( വ്യവസായശാലകളും പാർപ്പിടങ്ങളും) പോലെ കാണുന്നുണ്ട്.\nസമയം2:22 ഇപ്പോൾ ഒരു തുരങ്കത്തിൽകൂടിയാണ് യാത്ര വളരെ നീളമുള്ള ഒരു തുരങ്കമാണിത്. പലഭാഗത്തും ഗ്ലാസ് കൊണ്ടുള്ള ആവരണമാണ്. അതിൽ കൂടി പ്രകാശം കടന്നു വരുമ്പോൾ ഫോണിൽ മഴവില്ലുകൾ തെളിയുന്നു. പലരും സിനിമയിൽ ഇരിക്കുകയാണ് ഒരു സമതല പ്രദേശത്ത് കൂടിയാണ് യാത്ര. സൂര്യകാന്തി പാടങ്ങളും പച്ചപിടിച്ച മറ്റു ചില കൃഷിസ്ഥലങ്ങളും കാണുന്നുണ്ട്. കുറേ ദൂരെയായി മലകളും കാണാം. ഇടയ്ക്കിടെ തിങ്ങിനിറഞ്ഞ് മരക്കൂട്ടങ്ങൾ. ചില ചെറിയ വീടുകളാണെന്നു ഇടയ്ക്കിടെ കാണുന്നുണ്ട്. കുറേ സമയത്തിനുശേഷം ആണ് ഇതുപോലെയുള്ള ഒരു ഭൂമികയിലൂടെ സഞ്ചരിക്കുന്നത്. മഴക്കാർ ഉള്ളതിനാൽ വെയിലിന്റെ തീഷ്ണത അല്പം കുറഞ്ഞിട്ടുണ്ട്.. നല്ല ഭംഗിയുള്ള വെയിൽ. അലേസാൻഡ്രല്ല (ALESSANDRELLA) അങ്ങനെയേതോ ഒരു പേര് വാഹനം ഓടുന്നതിനിടയിൽ എവിടെയോ വായിക്കാൻ കഴിഞ്ഞു. മൂന്നു മണി കഴിഞ്ഞപ്പോൾ ഞങ്ങളുടെ വാഹനം ഒരു സ്ഥലത്ത് ചെന്നു നിന്നു. ശൗചാലയത്തിൽ പോകുന്നതിനും, ചായ കുടിക്കുന്നതിനും വേണ്ടി അവിടെ 40 മിനിറ്റ് നേരത്തെ സമയം ഉണ്ട് എന്ന് പറഞ്ഞു. പുറത്തേക്ക് നോക്കിയപ്പോൾ അതിനുള്ള ള്ള സൗകര്യങ്ങൾ ഒന്നും കാണാതെ ഞങ്ങൾ എന്താണെന്ന് വിചാരിച്ചു. അപ്പോഴാണ് രാമേട്ടൻ പറയുന്നത് ഫ്ലൈ ഓവറിന് മുകളിലായി എല്ലാ സൗകര്യങ്ങളുമുള്ള ഒരു സൂപ്പർമാർക്കറ്റ് ഉണ്ടെന്ന്. ലിഫ്റ്റിൽ കയറി എല്ലാവരും അവിടെ എത്തി. കടയിലേക്ക് കയറുന്നതിനു മുൻപ് രാമേട്ടൻ ഒരു കാര്യം പ്രത്യേകം ഓർമിപ്പിച്ചു. ടോയ്‌ലറ്റ് സൗകര്യം ഏറ്റവും അറ്റത്ത് ആണെന്നും അവിടെ കാണുന്ന ലിഫ്റ്റിൽ കയറി ആരും താഴത്തേക്ക് ഇറങ്ങരുതെന്നും.. കാരണം ആ ലിഫ്റ്റിൽ കയറിയാൽ മറുവശത്തുള്ള വേറൊരു സ്ഥലത്താണ് എത്തുക. ഞങ്ങൾ അതിന്റെ മുകളിൽ നിന്നും കാഴ്ചകൾ വല്ലതും പകർത്താൻ ഉണ്ടോ എന്ന് നോക്കി. നീണ്ടുകിടക്കുന്ന റോഡ് മാത്രമേ കാണാൻ കഴിഞ്ഞുള്ളൂ. സൂപ്പർ മാർക്കറ്റിൽ സാധനങ്ങൾക്കെല്ലാം നല്ല വിലയായിരുന്നു. ചായ/ കാപ്പി/snacks, ഇങ്ങനെ ഇഷ്ടമുള്ളത് ഓരോരുത്തരും വാങ്ങി കഴിച്ചു. ഏകദേശം നാലുമണിയോടെ വീണ്ടും ഞങ്ങൾ യാത്രയായി.\nഭംഗിയുള്ള പ്രദേശങ്ങൾ താണ്ടി വണ്ടി ഓടിക്കൊണ്ടിരുന്നു. സമയം അഞ്ചുമണി കഴിഞ്ഞിരിക്കുന്നു മലനിരകൾക്കിടയിലൂടെ നീണ്ടു കിടക്കുന്ന റോഡിൽ കൂടിയാണ് യാത്ര. ഇടയ്ക്ക് ചില ചെറിയ പട്ടണങ്ങൾ. ചില ഭാഗത്ത് മലകൾ തട്ടുതട്ടായി തിരിച്ചുള്ള ടൗൺഷിപ്പുകൾ കാണുന്നുണ്ട്. വീടുകളെല്ലാം കാണാൻ നല്ല ഭംഗിയുണ്ട്. കുറേ കരിങ്കൽ പാറകൾ നിറഞ്ഞ മലകൾ . ചില മലമുകളിൽ എന്തെല്ലാമോ രൂപങ്ങൾ കൊത്തി വെച്ചിട്ടുണ്ട്. ചില ഭാഗങ്ങളിൽ പടവുകൾ കെട്ടിയ പോലെ മടക്കു മടക്കുകൾ ആയി കിടക്കുന്നു. ഏതെങ്കിലും ചില ചെറിയ അറിവുകൾ ഒഴുകി വരുന്നത് കാണാം. പല ഭാവനകളും മനസ്സിൽ തെളിഞ്ഞു .. അതു കഴിഞ്ഞപ്പോഴേക്കും പച്ചപിടിച്ച മലനിരകൾ. പ്രകൃതിയുടെ വ്യത്യസ്തമായ ചിത്രങ്ങൾ നൊടിയിടയിൽ ദൃഷ്ടിഗോചരമാക്കിക്കൊണ്ട് വാഹനം നീങ്ങിക്കൊണ്ടിരിക്കുകയാണ്\n. മുഴുവൻ ക്യാമറയിലാക്കാൻ കൊതി തോന്നിക്കുന്ന ദൃശ്യങ്ങൾ. മലമടക്കുകളിൽ പല കൃഷിയിടങ്ങളിൽ സ്പ്രിംഗ്ലർ ഉപയോഗിച്ച് ജലസേചനം നടത്തുന്നത് കണ്ടു. ഞാൻ ആദ്യം കരുതിയത് അരുവി ഒഴുകുകയാണ് എന്നാണ്. അടുത്തു കണ്ടപ്പോഴാണ് അത് ജലസേചനം നടത്തുകയാണെന്ന് മനസ്സിലായത്. ഇപ്പോൾ മലയുടെ മുകളിൽവരെ വീടുകൾകാണുന്നുണ്ട് ചില ഭാഗത്ത് ഇടതിങ്ങിയ കാടുകളും . നല്ല ഭംഗിയുള്ള വെള്ളപ്പൂക്കൾ നിറഞ്ഞു നിൽക്കുന്ന വലിയ മരങ്ങൾ കണ്ടു യൂറോപ്പിലെ പല ഭാഗങ്ങളിലും ഈ മരങ്ങൾ കണ്ടിരുന്നു. ഇറ്റലിയുടെയും ഫ്രാൻസിന്റെയും അതിർത്തിപങ്കിടുന്ന മൗണ്ട് ബ്ലാങ്ക് മലനിരകളിൽ നിന്നും ഒരു പുഴ ഒഴുകിവരുന്നത് കാണുന്നുണ്ട്. നമ്മുടെ പ്രശസ്ത ആണവ ശാസ്ത്രജ്ഞനായ, ഇന്ത്യൻ ആണവ ശാസ്ത്രത്തിന്റെ പിതാവ് എന്നറിയപ്പെടുന്ന ഹോമി ജഹാംഗീർ ബാബ 1966 ജനുവരി ഇരുപത്തിനാലിന് ഒരു വിമാനാപകടത്തിൽ മരിച്ചത് ഈ മലനിരകളിലാണ് എന്ന് രാമേട്ടൻ മലനിരകളെ ചൂണ്ടിക്കാണിച്ചുകൊണ്ട് പറഞ്ഞു.\nഇപ്പോൾ മൗണ്ട് ബ്ലാങ്ക് ചെക്ക് പോസ്റ്റ് കടന്നു. അവിടെ അധികം ചെക്കിങ് ഒന്നുമില്ല. പക്ഷേ160 യൂറോ ടോൾ കൊടുക്കണം. അവിടെ ക്യാമറ നിരോധിച്ചിരുന്നു വീഡിയോ എടുത്ത് കൊണ്ടിരുന്നതിനാൽ കുറച്ച് ദൂരക്കാഴ്ച കൈവശം കിട്ടി. ക്യാമറ അവിടെയെത്തുമ്പോഴേക്കും ഓഫ് ചെയ്തു ഇപ്പോൾ വളരെ ജനസാന്ദ്രതയുള്ള ഒരു പട്ടണത്തിലൂടെയാണ് കടന്നുപോകുന്നത് നീണ്ടുകിടക്കുന്ന കെട്ടിടങ്ങൾ കണ്ടു ഫാക്ടറികളോ വെയർ ഹൗസുകളോ ആണെന്ന് തോന്നുന്നു. Carrefore തുടങ്ങിയ വലിയ ഷോപ്പിങ് മാളുകൾ കാണുന്നുണ്ട്. അതിനിടയിൽ രസകരമായി കണ്ട ഒരു കാഴ്ചയാണ് ഒരേ ഒരു കാക്ക പറന്നു പോകുന്നത്. മലമുകളിലും കെട്ടിടങ്ങൾ കാണുന്നുണ്ട്.ആകെ പച്ചപിടിച്ച ഭൂപ്രകൃതി. രണ്ടുനില കെട്ടിടങ്ങൾക്കും നമ്മുടെ നാട്ടിലെ ഒറ്റനിലക്കെട്ടിടത്തിന്റെ ഉയരം തോന്നുന്നില്ല. ചില വീടുകൾ തീപ്പെട്ടി കൂട് പോലെ തോന്നുന്നു വീണ്ടും ചില ഭാഗത്ത് മഞ്ഞുമൂടിയ മലനിരകൾ കാണുന്നുണ്ട്. എന്നാൽ സ്വിറ്റ്സർലണ്ടിൽ കണ്ടതുപോലെ ഇല്ല. ആറുമണി കഴിഞ്ഞിരിക്കുന്നു. ഞങ്ങൾ ഫ്രാൻസിലേക്ക് എത്താറായിരിക്കുന്നു.\nഞങ്ങൾ ഇപ്പോൾ ഒരു നീണ്ട തുരങ്കത്തിലേക്ക് (16 കിലോമീറ്റർ ) കടക്കുകയാണ്.യൂറോപ്പിലെമൂന്നാമത്തെ ഏറ്റവും വലിയ തുരങ്കം ആണിത്. രണ്ടു ഭാഗത്തേക്കും വാഹനഗതാഗതം നടത്തുന്ന തുരങ്കം ആണിത്. ഫ്രാൻസിലേക്ക് എത്തിയിരിക്കുന്നു മൂന്നു ദിവസത്തെ ചൂടിൽ നിന്നും വീണ്ടും തണുപ്പിലേക്ക് സുഖകരമായ തണുപ്പ്. നിരനിരയായി നീങ്ങുന്ന കാറുകളും ട്രക്കുകളും. സമയം 6:20 എങ്കിലും നല്ല വെളിച്ചം ഉണ്ട്. മലനിരകളും സൂചികാഗ്രവൃക്ഷങ്ങളും റോഡിന്റെ രണ്ടുഭാഗത്തും കാണുന്നുണ്ട്. പർവ്വതങ്ങളുടെ മുകളിലുള്ള മഞ്ഞിൽ തട്ടിവരുന്ന അസ്തമയ സൂര്യ രശ്മികളുടെ അഭൗമസുന്ദരമായ കാഴ്ച. വീണ്ടും ഒരു ചെറിയ തുരങ്കം. ഇതുവരെ കണ്ടതിൽ നിന്നും തീർത്തും വ്യത്യസ്തമായ ഒരു ഭൂപ്രകൃതിയാണ് ഇവിടെ കാണുന്നത്. പച്ചപിടിച്ച് കിടക്കുന്ന ചെറിയ മലനിരകൾക്ക് പിന്നിലായി മഞ്ഞുമൂടിക്കിടക്കുന്ന ഗിരിശൃംഗങ്ങൾ. അവിടെ സൂര്യവെളിച്ചം പതിക്കുമ്പോൾ ഉള്ള മനോഹരക്കാഴ്ച വർണ്ണിക്കാൻ ആവുന്നില്ല. ആറര കഴിഞ്ഞെങ്കിലും സൂര്യേട്ടൻ ഉറങ്ങാൻ പോകാനുള്ള മട്ടില്ല.\nരണ്ടുഭാഗത്തും ഉയരമുള്ള മലനിരകൾ ചിലയിടങ്ങളിൽ പച്ചയണിഞ്ഞും മറ്റിടങ്ങളിൽ വെറും പാറക്കൂട്ടങ്ങളും ആയി നിൽക്കുന്നു. ഏതോ ഒരു വലിയ കോട്ട കൊത്തിവെച്ചത് പോലെയുള്ള ഒരു മല കണ്ടു. ചുറ്റും കാടും . അതിനിടയിൽ കൂടി ഒരു പുഴ ഒഴുകുന്നു. താഴ്വരയിൽ നിറയെ വീടുകൾ. മലമുകളിലേക്ക് പോകുന്ന വൈദ്യുതി കമ്പികൾ. അടിവാരത്തിൽ കൂടി ഒഴുകുന്ന ഒരു നദി ( റോൺ നദിയാണെന്ന് തോന്നുന്നു ) ഇപ്പോൾ കൃഷിസ്ഥലങ്ങളും താമസസ്ഥലങ്ങളും കാണുന്നുണ്ട്.അധികം ഉയരമില്ലാത്ത മലകൾ കുറച്ചു ദൂരെയായി കാണുന്നുണ്ട്. പച്ചസാരിയുടുത്ത സമതല ഭൂമിക്കു അതിരിട്ട പോലെ നിൽക്കുന്ന മലനിരകൾക്കു മുകളിൽ ഒരു ചിത്രകാരൻറെ ക്യാൻവാസ് പോലെ മനോഹരമായി പരന്നുകിടക്കുന്ന ആകാശം.\nഇപ്പോൾ ഒരു പട്ടണപ്രദേശത്തിലെ ഒരു പാലത്തിൽ കൂടിയാണ് പോകുന്നത്. നല്ല ജനസാന്ദ്രതയുള്ള പ്രദേശമാണ്. ഇവിടെയും പർവ്വതക്കാഴ്ചകൾക്ക് കുറവൊന്നുമില്ല. ശില്പങ്ങൾ കൊത്തിവച്ച പോലെ . ചെറിയ കാടുകൾ പോലെ പരന്നുകിടക്കുന്ന മരക്കൂട്ടങ്ങൾ, പച്ചപിടിച്ച് കിടക്കുന്ന ഭൂവിഭാഗങ്ങൾ, എല്ലാം അസ്തമയസൂര്യൻറെ തങ്ക പ്രഭയിൽ മുങ്ങിക്കുളിച്ചു പ്രകൃതി എന്ന ചിത്രകാരന്റെ/ ശില്പിയുടെ അഭൗമമായ കഴിവുകൾ വിളിച്ചോതുന്നു. കാഴ്ചകൾ പിന്നിലാക്കിക്കൊണ്ട് കൊണ്ട് ഞങ്ങളുടെ വാഹനം വീണ്ടും സ്വിസ്സ്-ഫ്രാൻസ് അതിർത്തിയിൽ എത്തിയിരിക്കുന്നു. സമയം 7:13.(ബസ്സിൽ അന്താക്ഷരിയുടെയും സിനിമയുടെയും ബഹളമാണ്. ഇത്രയും ഭംഗിയുള്ള കാഴ്ചകൾ കാണാതെ ബഹളം വെച്ച് ഇരിക്കുന്നവർ.. എനിക്കൊരല്പം വിഷമം തോന്നി. ഇനി പോകുന്നത് ജനീവയിലേക്കാണ്. അവിടെ പോയി കാഴ്ചകൾ കണ്ട് വീണ്ടും ഫ്രാൻ‌സിൽ തിരിച്ചെത്തും. സ്വിറ്റ്സർലാൻഡിൽ ആണ് ജനീവ എങ്കിലും ഈ ഭാഗം ഫ്രഞ്ച് ജനീവ എന്നറിയപ്പെടുന്നു.. സൂര്യരശ്മികൾ ക്ക് നല്ല തീഷ്ണത. കൂളിംഗ് ഗ്ലാസ് വെച്ചിട്ടുണ്ടെങ്കിലും പുറത്തേക്ക് നോക്കാൻ വയ്യ. കുന്നും മലനിരകളും ആകാശവും എല്ലാം ഏതോ ഒരു അഭൗമലോകത്തേക്ക് കൊണ്ടുപോകുന്ന പോലെ ഉള്ള കാഴ്ച. ഇപ്പോൾ പട്ടണത്തിൽ കൂടിയാണ് യാത്ര. വലിപ്പമുള്ള വീടുകൾ കാണുന്നു സാമാന്യം സമ്പന്നർ താമസിക്കുന്ന സ്ഥലം ആണെന്ന് തോന്നുന്നു. ഏഴരയോടെഞങ്ങൾJardin anglais( English garden)എത്തി. ഈ പാർക്ക് 1855 സ്ഥാപിച്ചത് ആണെങ്കിലും 1863 ലാണ് ഇപ്പോഴത്തെ സ്ഥിതിയിലേക്ക് എത്തിയത്.ജനീവാ തടാകത്തിന് അരികിലെത്തി ലീമൻ തടാകം എന്നും അറിയപ്പെടുന്ന ഇത് യൂറോപ്പിലെ ആൽപ്പിയൻ തടാകങ്ങളിൽ വെച്ച് ഏറ്റവും വലുതാണ്. തടാകത്തിന്റെ 60 ശതമാനം ഭാഗം സ്വിറ്റ്സർലൻഡിലും ബാക്കിഭാഗം ഫ്രാൻസിലും ആണ്. ചന്ദ്രക്കലയുടെ ആകൃതിയിൽ ആണ് ഈ തടാകം കാണപ്പെടുന്നത്. പരമാവധി നീളം എഴുപത്തി മൂന്നു കിലോ മീറ്റർ വീതി 14 കിലോമീറ്റർ ആണ്. ശരാശരി ആഴം 154.4 മീറ്റർ ആണെങ്കിലും 310 മീറ്റർ ആഴമുള്ള സ്ഥലവും ഈ തടാകത്തിൽ ഉണ്ട്. സമുദ്രനിരപ്പിൽ നിന്നും 372 മീറ്റർ ഉയരത്തിലാണ് ഈ തടാകം സ്ഥിതി ചെയ്യുന്നത്. തടാകത്തിന്റെ കരയിൽ സഞ്ചാരികളെ ആകർഷിക്കുന്നതിനായി അനേകം വിസ്മയങ്ങളാണ് ഒരുങ്ങിയിരിക്കുന്നത്. അതിൽ എന്നെ ഹഠാദാകർഷിച്ച ഒന്നാണ് പുഷ്പഘടികാരം. ഘടികാരനിർമ്മാണത്തിന് ലോക പ്രശസ്തിനേടിയ ജനീവയിലെ ഈ ക്ലോക്കും ലോകപ്രശസ്തി നേടിയിരിക്കുന്നു. ഘടികാര വ്യവസായരംഗത്തിനുള്ള ബഹുമാനാർത്ഥമാണ് 1955ൽ ഈ ക്ലോക്ക് സ്ഥാപിച്ചത്. അഞ്ചു മീറ്റർ വ്യാസമുള്ള ക്ലോക്കിന്റെ സെക്കൻഡ് ഹാൻഡിന്റെ നീളം 2.5 മീറ്റർ ആണ്. ലോകത്തിലെ ഏറ്റവും നീളം കൂടിയ സെക്കന്റ് സൂചി ഇതാണ്. 6500 പുഷ്പിത ചെടികളും കുറ്റിച്ചെടികളും ഉപയോഗിച്ചാണ് ക്ലോക്കിന് മുഖം നൽകിയിരിക്കുന്നത്. ഓരോ സീസണിലും വിരിയുന്ന പൂക്കളുടെ നിറം അനുസരിച്ച് ക്ലോക്കിന്റെ വർണ്ണഭംഗിയും മാറിക്കൊണ്ടിരിക്കും. ഈ വർണഭംഗി നൽകുന്നതും നില നിർത്തുന്നതും,യാതൊരു രാസവസ്തുക്കളും ഉപയോഗിക്കാതെ, പ്രകൃതിയുടെ സഹായത്താൽ മാത്രമാണ്. അരനൂറ്റാണ്ടിലധികം പഴക്കമുള്ള ഈ ക്ലോക്കിന്റെ പ്രവർത്തനം ഒരിക്കലും നിലയ്ക്കുകയോ വ്യത്യാസപ്പെടുകയോ ചെയ്തിട്ടില്ല എന്നുള്ളതും ഒരു പ്രത്യേകതയാണ്. നമ്മൾ കാണുന്ന സമയം സാറ്റലൈറ്റ്് വഴിസംപ്രേക്ഷണം ചെയ്യുന്നതാണെന്ന് അറിഞ്ഞു. 2005 ടെഹ്റാനിൽ 15 മീറ്റർ വ്യാസമുള്ള ഒരു പുഷ്പ ഘടികാരം നിർമ്മിച്ചപ്പോൾ ലോകത്തിലെ ഏറ്റവും വലിയ പുഷ്പഘടികാരം എന്ന സ്ഥാനം ഇതിന് നഷ്ടമായി.\nസഞ്ചാരികളെ ആകർഷിക്കുന്ന രാക്ഷസ യന്ത്രചക്രം സ്വിസ്സ് വീൽ (giant wheel ) ഈ പുഷ്പ ഘടികാരത്തിനു കുറച്ചു പിന്നിലായി തലയുയർത്തി സ്ഥിതിചെയ്യുന്നു.ഈ ഫെറിസ് വീൽ സ്പോൺസർ ചെയ്തിരിക്കുന്നത് അറബ് സ്വിസ്ർലൻഡ് ആണ്. ലോകത്തിലെ ഏറ്റവും ശ്രദ്ധേയമായ ഹോറോളജി(horology- ഘടികാരനിർമ്മാണവിദ്യ) മ്യൂസിയമായ Patek Philippe പുറമേനിന്ന് കണ്ടു. പണ്ടുകാലം മുതലുള്ള ഘടികാരങ്ങൾ ഇവിടെ പ്രദർശിപ്പിച്ചിട്ടുണ്ട് എന്നു രാമേട്ടൻ പറഞ്ഞു. പിന്നെ അവിടെ കണ്ട പ്രധാനപ്പെട്ട ഒരു ദൃശ്യമാണ് ദേശീയ സ്മാരകമായ ഒരു വലിയ സ്തംഭത്തിൽ വാളും പരിചയുമേന്തിനിൽക്കുന്ന രണ്ടു സ്ത്രീകളുടെ വെങ്കല പ്രതിമ. റോബർട്ട് ഡോറർ എന്ന ശില്പിയുടെ ഈ വെങ്കല കലാശിൽപം അനേകം സഞ്ചാരികളെ ആകർഷിച്ചുകൊണ്ട് അവിടെ സ്ഥിതി ചെയ്യുന്നു. 1814 സെപ്റ്റംബർ 12ന് നടന്ന സ്വിസ് കോൺഫെഡറേഷൻ സ്മരണാർത്ഥമാണ് ഇത് സ്ഥാപിച്ചത് 1869 ലാണ് ഇത് ഉദ്ഘാടനം ചെയ്തത്. വാളും പരിചയുമേന്തി നിൽക്കുന്ന രണ്ട് സ്ത്രീകൾ ജനീവയെയും ഹെൽവിറ്റയേയും പ്രതിനിധാനം ചെയ്തു തെക്കോട്ട് ദർശനമായി സ്വിസ്സർലൻഡിലെ മറ്റുഭാഗങ്ങളെ അഭിമാനത്തോടെ നോക്കിക്കൊണ്ട് നിൽക്കുന്നു. വീതിയേറിയ നടപ്പാതകളും സഞ്ചാരികളെ കൊണ്ടുപോകുന്നതിനുള്ള ട്രെയിനുകളും, ലഘു ഭക്ഷണശാലകളും എല്ലാമായി ഏതൊരു സഞ്ചാരിയേയും ആകർഷിക്കുന്നതിനുള്ള സംവിധാനങ്ങൾ അവിടെ ഒരുക്കിയിട്ടുണ്ട്. തടാകക്കരയിൽ ഉള്ള കൈവരിയിൽ പിടിച്ച് നിന്നുകൊണ്ട് തടാകത്തിൽ യാത്ര ചെയ്യുന്നവരെ ഞങ്ങൾ നോക്കി നിന്നു. കുറെ നേരം അവിടെ എല്ലാം ചുറ്റിനടന്നു. തടാകത്തിലെ ജലധാരയന്ത്രം വേറൊരു കാഴ്ചയാണ് ക്യാമറയിൽ പകർത്തിയ അതിനേക്കാൾ കൂടുതൽ കാഴ്ചകൾ മനസ്സിൽ പകർത്തിക്കൊണ്ട് എട്ടു മണി കഴിഞ്ഞപ്പോൾ ഞങ്ങൾ അവിടെ നിന്നും യാത്ര തുടർന്നു. ജനീവക്കാഴ്ചകൾ അവസാനിക്കുന്നില്ല അടുത്തലക്കം തുടരും.\nJaideep June 19, 2021\tAt\t7:26 am\nA real visual feeling. Great travelogue series\nPadmini Njattuveettil June 19, 2021\tAt\t3:16 pm\nകാഴ്ചകൾ കണ്ട പോലെ ..\nPrevious articleമാപ്പിൽ മാറ്റത്തിന്റെ ശംഖൊലി മുഴക്കം: – ഫൊക്കാനയും ഫോമയും മറ്റെല്ലാ പ്രാദേശിക സംഘടനകളുമായി ഇനിമുതൽ സഹകരിക്കുവാൻ തീരുമാനം.\nNext articleവയലാർ രവിയും വരാന്തകളും തമ്മിലെന്ത് : (ചരിത്രസഞ്ചാരം -8)